അനുശ്രീയുമായി പ്രണയത്തിലാണെന്ന് പറഞ്ഞപ്പോള് പലരും സങ്കടപ്പെട്ടു, ഞാനിപ്പോഴും സിംഗിളാണെന്ന് റെയ്ജന് | I am still single says Rayjan - Malayalam Filmibeat\n» അനുശ്രീയുമായി പ്രണയത്തിലാണെന്ന് പറഞ്ഞപ്പോള് പലരും സങ്കടപ്പെട്ടു, ഞാനിപ്പോഴും സിംഗിളാണെന്ന് റെയ്ജന്\nUpdated: Tuesday, April 25, 2017, 16:02 [IST]\nപുതുമയോടെ ഗൗരി നിങ്ങളുടെ സ്വീകരണ മുറിയിൽ!! ഗൗരിയായി എത്തുന്നത് നിങ്ങളുടെ പ്രിയതാരം, കണ്ടു നോക്കൂ\nമഴവില് മനോരമയില് സംപ്രേക്ഷണം ചെയ്യുന്ന ആത്മസഖി എന്ന സീരിയലിലൂടെ ഒത്തിരി പെണ്‍കുട്ടികളുടെ മനം കവര്‍ന്ന നടനാണ് റെയ്ജന്. ഫാഷന് രംഗത്ത് കൂടെ സീരിയലിലെത്തിയ റെയ്ജന് ഇപ്പോള് ഒരു മുഖ്യധാര നായകന് എന്നത് പോലെ തന്നെ ആരാധികമാരുണ്ട്.\nഒന്നും ഒന്നും മൂന്ന് എന്ന പരിപാടിയില് വന്നതിന് ശേഷം റെയ്ജന് അനുശ്രീയുമായി പ്രണയത്തിലാണെന്ന് വാര്‍ത്തകള് പരന്നിരുന്നു. ഇത് കേട്ട പല ആരാധികമാരുടെയും ചങ്ക തകര്‍ന്നു. എന്നാല് താനിപ്പോഴും സിംഗിളാണെന്ന് റെയ്ജന് പറയുന്നു.\nആ പരിപാടിയ്ക്ക് വേണ്ടി മാത്രം ഞങ്ങള് അങ്ങനെ പ്രണയിക്കുന്നത് പോലെ നടിയ്ക്കുകയായിരുന്നു. പൊന്നമ്പിളി എന്ന സീരിയലിലെ രാഹുലും പരിപാടിയ്ക്ക് എത്തേണ്ടതായിരുന്നു. അദ്ദേഹത്തിന് വരാന് കഴിയാതായപ്പോള് ഞങ്ങളെ വച്ച് ചെയ്തു.\nആ എപ്പിസോഡ് പുറത്ത് വന്നതിന് ശേഷം കുറേ പേര് സങ്കടം പറഞ്ഞ് മെസേജ് അയച്ചിരുന്നു. ഇത്രയ്‌ക്കൊന്നും വേണ്ടായിരുന്നു, ഞങ്ങളോട് ഒരു വാക്ക് പറയാമായിരുന്നു എന്നൊക്കെ പറഞ്ഞുകൊണ്ടാിയിരുന്നു മെസേജ്\nഒടുവില് അനുശ്രീ ഫേസ്ബുക്ക് ലൈവില് വന്ന് സംഭവത്തിന്റെ സത്യാവസ്ഥ പറഞ്ഞു. ഞാനും ചില അഭിമുഖങ്ങളിലൊക്കെ പറഞ്ഞതോടെയാണ് ആ ഗോസിപ്പ് ഒന്ന് കെട്ടടങ്ങിയത്.\nഞാനിപ്പോഴും സിംഗിളാണ്. ഫ്രീയായിട്ട് നടക്കുകയാണ്. കല്യാണത്തെ കുറിച്ചൊന്നും ചിന്തിച്ചു തുടങ്ങിയിട്ടില്ല. ഇപ്പോള് കരിയറില് മാത്രമാണ് ശ്രദ്ധ- റെയ്ജന് രാജന് പറഞ്ഞു.\nRead more about: serial television love anusree rayjan malayalam film malayalam cinema malayalam movie റെയ്ജന് അനുശ്രീ പ്രണയം ടെലിവിഷന് സീരിയല്\nI am still single says Rayjan


മാധ്യമപ്രവര്‍ത്തകന് അപകടത്തില് മരിച്ചു, മൃതദേഹം ആശുപത്രിയില് എത്തിച്ചത് മാലിന്യവണ്ടിയില്, മൃതദേഹം തൊടാന് മടിച്ച് ആശുപത്രി അധികൃതര്, പൊലീസ് നടപടി വിവാദമായി | VygaNews\nമാധ്യമപ്രവര്‍ത്തകന് അപകടത്തില് മരിച്ചു, മൃതദേഹം ആശുപത്രിയില് എത്തിച്ചത് മാലിന്യവണ്ടിയില്, മൃതദേഹം തൊടാന് മടിച്ച് ആശുപത്രി അധികൃതര്, പൊലീസ് നടപടി വിവാദമായി\nബെംഗളൂരു: അപകടത്തില് മരിച്ച മാധ്യമപ്രവര്‍ത്തകന്റെ മൃതദേഹം പൊലീസ് മാലിന്യവണ്ടിയില് ആശുപത്രിയില് എത്തിച്ചു. ദൃശ്യമാധ്യമ പ്രവര്‍ത്തകന് ...\nബെംഗളൂരു: അപകടത്തില് മരിച്ച മാധ്യമപ്രവര്‍ത്തകന്റെ മൃതദേഹം പൊലീസ് മാലിന്യവണ്ടിയില് ആശുപത്രിയില് എത്തിച്ചു. ദൃശ്യമാധ്യമ പ്രവര്‍ത്തകന് മൗനിഷ് പോത്രജിന്റെ മൃതദേഹത്തോടാണ് പൊലീസ് അനാദരവ് കാട്ടിയത്. പൊലീസിന്റെ നടപടി വന് പ്രതിഷേധത്തിനു കാരണമായിട്ടുണ്ട്.\nഞായറാഴ്ച ഉച്ചക്കാണ് ഗാഡഗിലുണ്ടായ അപകടത്തില് മൗനിഷ് മരിച്ചത്. മൗനിഷ് സഞ്ചരിച്ചിരുന്ന ബൈക്ക് മരത്തിലിടിച്ചാണ് അപകടമുണ്ടായത്. തലയ്ക്കു ഗുരുതരമായി പരിക്കേറ്റ മൗനിഷ് സംഭവസ്ഥലത്തുവച്ചുതന്നെ മരിച്ചു.\nഅപകടസ്ഥലത്തെത്തിയ പൊലീസ് മുനിസിപ്പാലിറ്റിയുടെ മാലിന്യവണ്ടിയില് മൃതദേഹം കയറ്റി ആശുപത്രിയില് എത്തിക്കുകയായിരുന്നു.\nമറ്റു വാഹനങ്ങള് കിട്ടാത്തതുകൊണ്ടാണ് മാലിന്യവണ്ടിയില് മൃതദേഹം ആശുപത്രിയില് എത്തിച്ചതെന്നാണ് പൊലീസ് പറയുന്നത്.\nമാലിന്യവണ്ടിയില് കൊണ്ടുവന്ന മൃതദേഹം തൊടാന് ആശുപത്രി ജീവനക്കാര് തയ്യാറായില്ല. വിവരം അറിഞ്ഞ് ആശുപത്രിയില് തടിച്ചുകൂടിയ മാധ്യമപ്രവര്‍ത്തകര് പ്രതിഷേധിച്ചു.\nസംഭവത്തെ കുറിച്ച് അന്വേഷിച്ച് റിപ്പോര്‍ട്ട് നല്‍കാന് മുഖ്യമന്ത്രി സിദ്ധരാമയ്യ ഡിജിപിയോട് ആവശ്യപ്പെട്ടിട്ടുണ്ട്.\nKeywords: Jounalist, Accident, dead body, garbage truck, police, Karnataka\nVygaNews: മാധ്യമപ്രവര്‍ത്തകന് അപകടത്തില് മരിച്ചു, മൃതദേഹം ആശുപത്രിയില് എത്തിച്ചത് മാലിന്യവണ്ടിയില്, മൃതദേഹം തൊടാന് മടിച്ച് ആശുപത്രി അധികൃതര്, പൊലീസ് നടപടി വിവാദമായി


"കേരള കോൺഗ്രസ്" എന്ന താളിന്റെ പതിപ്പുകൾ തമ്മിലുള്ള വ്യത്യാസം - വിക്കിപീഡിയ\n"കേരള കോൺഗ്രസ്" എന്ന താളിന്റെ പതിപ്പുകൾ തമ്മിലുള്ള വ്യത്യാസം\nകേരള കോൺഗ്രസ് (തിരുത്തുക)\n12:55, 23 മാർച്ച് 2021-നു നിലവിലുണ്ടായിരുന്ന രൂപം\n11,638 ബൈറ്റുകൾ കൂട്ടിച്ചേർത്തിരിക്കുന്നു ,6മാസം മുമ്പ്\n12:15, 23 മാർച്ച് 2021-നു നിലവിലുണ്ടായിരുന്ന രൂപം (തിരുത്തുക)\n(→വിവിധ കേരളാ കോൺഗ്രസുകൾ)\n12:55, 23 മാർച്ച് 2021-നു നിലവിലുണ്ടായിരുന്ന രൂപം (തിരുത്തുക) (മാറ്റം തിരസ്ക്കരിക്കുക)\nസ്ഥാപനത്തെ തുടർന്നു വന്ന വർഷങ്ങളിൽ അനേകം പിളർപ്പുകളിലൂടെ കടന്നു പോയ ഈ കക്ഷിയിൽ ഇന്ന് പല വിഭാഗങ്ങളുണ്ട്. ഇത്തരം പിളർപ്പുകൾക്ക് പിന്നിൽ ആശയപരമായ ഭിന്നതക്ക് പകരം, വിവിധ സമ്മർദ്ദ വിഭാഗങ്ങളുടേയും നേതാക്കളുടേയും താത്പര്യങ്ങളായിരുന്നു എന്ന് ആക്ഷേപിക്കപ്പെട്ടിട്ടുണ്ട്. അതേസമയം, നിരന്തരമായ പിളർപ്പുകൾ കക്ഷിയെ ബലഹീനമാക്കുന്നതിന് പകരം ശക്തിപ്പെടുത്തുകയാണ് ചെയ്തതെന്ന [[കെ.എം. മാണി]]യുടെ നിരീക്ഷണം ഇടക്ക് കൗതുകമുണർത്തി. പിളരും തോറും വളരുന്ന കക്ഷി എന്നാണ് അദ്ദേഹം കേരളാ കോൺഗ്രസിനെ വിശേഷിപ്പിച്ചത്<ref name=weblokam>http://www.weblokam.com/news/keralam/0306/06/1030606076_1.htm</ref>.\n==കേരള കോൺഗ്രസ് ചരിത്രം==\n1964 ഒക്ടോബർ9ന് രൂപികൃതമായ [[കേരള കോൺഗ്രസ്]] ഏതെങ്കിലും മുന്നണിയിൽ അംഗമാകുന്നത് അഞ്ച് വർഷത്തിന് ശേഷമാണ്.\n[[സി. അച്യുതമേനോൻ]] നയിച്ച ഐക്യമുന്നണി സർക്കാരിൽ 1969-ൽ കേരള കോൺഗ്രസിൻ്റെ പ്രതിനിധിയായി [[കെ.എം. ജോർജ്ജ്]] അംഗമായതോടെയാണ്\nപാർട്ടിയുടെ മുന്നണി ബന്ധത്തിന് തുടക്കമായത്.\n[[കോൺഗ്രസ്]] പുറത്ത് നിന്ന് പിന്തുണച്ച [[സി. അച്യുതമേനോൻ]] സർക്കാരിൽ [[സി.പി.ഐ]], [[മുസ്ലീംലീഗ്]], എസ്.എസ്.പി എന്നീ പാർട്ടികൾക്കൊപ്പം [[കേരള കോൺഗ്രസ്]] അധികാരം പങ്കിട്ടു.\n1970-ൽ സീറ്റുകളെ ചൊല്ലി ഉള്ള തർക്കത്തിൽ കേരള കോൺഗ്രസ് ഐക്യമുന്നണി വിട്ടു.\n1970-ലെ [[നിയമസഭ]] തിരഞ്ഞെടുപ്പിൽ\nസ്വതന്ത്ര നിലപാട് സ്വീകരിച്ചു.\n1971-ലെ ലോക്സഭാ തിരഞ്ഞെടുപ്പിൽ കോൺഗ്രസിനൊപ്പം ഐക്യമുന്നണിയിൽ ചേർന്നെങ്കിലും തിരഞ്ഞെടുപ്പിന് ശേഷം ഈ സഖ്യം തുടർന്നില്ല.\n1975-ൽ [[അടിയന്തരാവസ്ഥ]] പ്രഖ്യാപിച്ചതിനെ തുടർന്ന് വീണ്ടും ഐക്യമുന്നണി സർക്കാരിൽ ചേർന്നു. കേരള കോൺഗ്രസിൻ്റെ പ്രതിനിധികളായി [[സി. അച്യുതമേനോൻ]]\nസർക്കാരിൽ [[ധനകാര്യം]] വകുപ്പിൻ്റെ ചുമതലയുമായി [[കെ.എം. മാണി]] ആദ്യമായി മന്ത്രിയായി. ഒപ്പം [[ആർ. ബാലകൃഷ്ണപിള്ള]]യും ഗതാഗത വകുപ്പ് മന്ത്രിയായി സ്ഥാനമേറ്റു.\n1977-ൽ കേരള കോൺഗ്രസിൽ ആദ്യ പിളർപ്പ്. [[ആർ. ബാലകൃഷ്ണപിള്ള]] [[കേരള കോൺഗ്രസ് (ബി)]] എന്ന പാർട്ടി രൂപീകരിച്ച് [[ഇടതുമുന്നണി]]യിലേയ്ക്ക് ചേർന്നു. 1977-ലെ നിയമസഭാ തിരഞ്ഞെടുപ്പിൽ മാണി വിഭാഗം [[യു.ഡി.എഫ്]] ലും പിള്ള വിഭാഗം [[എൽ.ഡി.എഫ്]] ലും മത്സരിച്ചു.\n1979-ൽ കേരള കോൺഗ്രസ്\nമാണി, ജോസഫ് എന്നീ വിഭാഗങ്ങളായി പിളർന്നു. ഇരുവരും സ്വന്തം പേരിൽ പാർട്ടി രൂപീകരിച്ചു. [[കെ.എം. മാണി]]യുടെ പാർട്ടിയാണ് കേരള കോൺഗ്രസ് (എം.)\n[[പി.ജെ. ജോസഫ്]] ൻ്റെ പാർട്ടി [[കേരള കോൺഗ്രസ് (ജോസഫ്)]].\n1979-ൽ [[പി.കെ. വാസുദേവൻ നായർ]] മന്ത്രിസഭയിൽ അംഗമായിരുന്ന [[കെ.എം. മാണി]] ജോസഫ് ഗ്രൂപ്പിൻ്റെ പ്രതിനിധിയെ മന്ത്രിസഭയിൽ നിന്ന് ഒഴിവാക്കാത്തതിനെ തുടർന്ന് [[യു.ഡി.എഫ്]] വിട്ടു.\n1979 നവംബർ 14 ന് [[കെ.എം. മാണി]] [[ഇടതുമുന്നണി]]യിൽ ചേർന്നു. 1980-ൽ നടന്ന [[ലോകസഭ]], [[നിയമസഭ]] തിരഞ്ഞെടുപ്പുകളിൽ [[ഇടതുമുന്നണി]]ക്ക് ഒപ്പം ചേർന്ന് മത്സരിച്ചു. ഇതോടെ നീണ്ട പതിനൊന്ന് വർഷത്തിന് ശേഷം 1980-ൽ [[ഇടതുമുന്നണി]] കേരളത്തിൽ വീണ്ടും അധികാരത്തിൽ എത്തി. [[ഇ.കെ. നായനാർ]] നയിച്ച മന്ത്രിസഭയിലെ [[ധനകാര്യം]] വകുപ്പ് മന്ത്രിയായി [[കെ.എം. മാണി]] അധികാരത്തിൽ തുടർന്നു.\n1981 ഒക്ടോബർ 20ന് നായനാർ മന്ത്രിസഭയ്ക്ക് ഉള്ള പിന്തുണ [[കെ.എം. മാണി]]യും ആ സമയത്ത് കേരളത്തിലെ\n[[കോൺഗ്രസ്]] പാർട്ടിയിലെ വിമത വിഭാഗമായിരുന്ന [[A.K. Antony|എ.കെ.ആൻ്റണി]] വിഭാഗവും പിൻവലിച്ചു. ഇതോടെ [[ഇ.കെ. നായനാർ]] മന്ത്രിസഭ രാജിവയ്ച്ചു. [[ഇടതുമുന്നണി]] ബന്ധം ഉപേക്ഷിച്ച മാണി വീണ്ടും [[യു.ഡി.എഫ്]] ൽ തിരിച്ചെത്തി. മാണിക്കൊപ്പം ജോസഫും [[ഐക്യ ജനാധിപത്യ മുന്നണി]]യിൽ അംഗമായി.\n1981-ൽ [[കോൺഗ്രസ്]] ലെ [[A.K. Antony|എ.കെ.ആൻ്റണി]] വിഭാഗവും കേരള കോൺഗ്രസിലെ മാണി വിഭാഗവും [[യു.ഡി.എഫ്]] ൽ മടങ്ങിയെത്തിയതിനെ തുടർന്ന് [[ഐക്യ ജനാധിപത്യ മുന്നണി]] അധികാരത്തിൽ തിരിച്ചെത്തി. 1981 ഡിസംബർ 28ന് [[കെ. കരുണാകരൻ]] മുഖ്യമന്ത്രിയായി സ്ഥാനമേറ്റു. 1982 മാർച്ച് 17 വരെ തുടർന്ന കരുണാകരൻ മന്ത്രിസഭയിലെ ധനകാര്യ വകുപ്പിൻ്റെ ചുമതലക്കാരനായി [[കെ.എം. മാണി]] വീണ്ടും മന്ത്രിയായി.\n1982-ലെ നിയമസഭ തിരഞ്ഞെടുപ്പിൽ [[യു.ഡി.എഫ്]] വിജയിച്ചു. [[കെ. കരുണാകരൻ]] മുഖ്യമന്ത്രിയായി. 1985-ൽ [[പി.ജെ. ജോസഫ്]] [[കെ.എം. മാണി]]യുടെ പാർട്ടിയിൽ ലയിച്ചു.\n1985-ൽ തന്നെ ഐക്യ കേരള കോൺഗ്രസ് എന്ന ആശയത്തിനു വേണ്ടി പിളർന്ന് മാറിയ കേരള കോൺഗ്രസ് കക്ഷികളെല്ലാം തമ്മിൽ ലയിച്ചു.\n1982-1987 ലെ [[കെ. കരുണാകരൻ]] മന്ത്രിസഭയിൽ ഐക്യകേരള കോൺഗ്രസിൻ്റെ പ്രതിനിധികളായി [[കെ.എം. മാണി]], [[പി.ജെ. ജോസഫ്]], [[ആർ. ബാലകൃഷ്ണപിള്ള]] എന്നിവർ മന്ത്രിമാരും ആയി.\n1987-ൽ ഐക്യ കേരള കോൺഗ്രസ് പിളർന്നു.\n1989-ൽ [[മൂവാറ്റുപുഴ]] [[ലോക്സഭ]] സീറ്റിനെ ചൊല്ലി ഉണ്ടായ തർക്കത്തിന് ഒടുവിൽ [[പി.ജെ. ജോസഫ്]] [[യു.ഡി.എഫ്]] വിട്ടു. [[ഇടതുമുന്നണി]]യിൽ ചേർന്നു. 1991 ഏപ്രിൽ മുതൽ ഇടതുമുന്നണിയിൽ ഘടകകക്ഷിയായി ജോസഫ് തുടർന്നു.\n1993-ൽ വീണ്ടും പിളർന്നു. [[ടി.എം. ജേക്കബ്]]\nമാണി ഗ്രൂപ്പ് വിട്ട് പുതിയ പാർട്ടി [[കേരള കോൺഗ്രസ് (ജേക്കബ്)]] രൂപീകരിച്ചു. [[ആർ. ബാലകൃഷ്ണപിള്ള]]യും പിളർന്ന് മാറി. തർക്കത്തിനൊടുവിൽ മൂന്ന് കൂട്ടരും [[യു.ഡി.എഫ്]] ൽ തുടർന്നു.\n2010 ഏപ്രിൽ 30ന് [[ഇടതുമുന്നണി]] ബന്ധവും മന്ത്രിസ്ഥാനവും ഉപേക്ഷിച്ച് [[പി.ജെ. ജോസഫ്]] [[കെ.എം. മാണി]]യുടെ പാർട്ടിയിൽ ലയിച്ചു.\n2011, 2016 നിയമസഭ തിരഞ്ഞെടുപ്പുകളിൽ കേരള കോൺഗ്രസ് (എം.) [[യു.ഡി.എഫ്]] ൻ്റെ ഘടകകക്ഷിയായി മത്സരിച്ചു.\n2016 ഓഗസ്റ്റ് 7ന് [[ബാർ കോഴ]] വിവാദത്തിൽ പാർട്ടിയുടെ പ്രതിഛായ നഷ്ടമായതിനെ തുടർന്ന് [[യു.ഡി.എഫ്]] വിട്ടു.\nനിയമസഭയിൽ പ്രത്യേക ബ്ലോക്ക്.\n[[കോട്ടയം]] ജില്ലാ പഞ്ചായത്ത് പ്രസിഡൻറ് തിരഞ്ഞെടുപ്പിൽ ഇടതു മുന്നണിയ്ക്ക് പിന്തുണ അറിയിച്ചു.\n2018 ജൂൺ 8ന് ഒഴിവ് വന്ന [[രാജ്യസഭ]] സീറ്റ് മാണി ഗ്രൂപ്പിന് നൽകാൻ [[യു.ഡി.എഫ്]] ൽ ധാരണ ആയതിനെ തുടർന്ന് കേരള കോൺഗ്രസ് (എം.) വീണ്ടും [[യു.ഡി.എഫ്]] ൽ ചേർന്നു.\n2019-ൽ നടന്ന [[പാല]] ഉപതിരഞ്ഞെടുപ്പിൽ [[ജോസ് കെ. മാണി]]യുടെ പിന്തുണയോടെ മത്സരിച്ച [[യു.ഡി.എഫ്]] സ്ഥാനാർത്ഥിക്ക് പരാജയം.\n2020 ജൂൺ 20ന് കോട്ടയം ജില്ലാ പഞ്ചായത്ത് പ്രസിഡൻറ് സ്ഥാനം രാജിവയ്ക്കാത്തതിനെ തുടർന്ന്\n[[ജോസ് കെ. മാണി]] വിഭാഗത്തെ\n[[യു.ഡി.എഫ്]] ൽ നിന്ന് പുറത്താക്കി.\n2020 ഒക്ടോബർ 14 ന് [[ജോസ് കെ. മാണി]] വിഭാഗം [[ഇടതുമുന്നണി]] യിൽ ചേർന്നു.\n== വിവിധ കേരളാ കോൺഗ്രസുകൾ ==\n"https://ml.wikipedia.org/wiki/പ്രത്യേകം:മൊബൈൽവ്യത്യാസം/3538961" എന്ന താളിൽനിന്ന് ശേഖരിച്ചത്


Naiyandi Film Review - Malayalam Filmibeat\n26 min ago ഭര്‍ത്താവിനും മക്കള്‍ക്കുമൊപ്പം സന്തോഷവതിയായി സംവൃത സുനില്; രുദ്രയെ കളിപ്പിക്കുന്ന ചിത്രവുമായി നടി\nനിരൂപണം: നെയ്യാണ്ടി - പ്രതീക്ഷിച്ചതെല്ലാം വെറുതെ\n| Published: Sunday, October 13, 2013, 13:11 [IST]\nട്രെയിലര് കാണിച്ച് ഉണ്ടാക്കിയ വിവാദങ്ങളെല്ലാം വെറുതെയായിരുന്നു എന്ന് ആര്‍ക്കും തോന്നാവുന്ന ഒരു സാധാരണ ചിത്രമാണ് നെയ്യാണ്ടി. ദേശീയ അവാര്‍ഡ് ജേതാക്കളായ ധനുഷും സര്‍ഗുണനും ഒന്നിച്ച് ചേരുമ്പോള് ഒരു സൂപ്പര്‍ഹിറ്റ് ആരെങ്കിലും പ്രതീക്ഷിച്ചെങ്കില്, അവരെ നിരാശരാക്കും ഈ ചിത്രം. രഞ്ജാന, മാര്യന് എന്നീ സൂപ്പര് ചിത്രങ്ങള്‍ക്ക് ശേഷം ധനുഷിന് സംഭവിച്ച ഒരു അബദ്ധമാണ് നെയ്യാണ്ടി എന്ന് പറഞ്ഞാലും തെറ്റുപറയാനാവില്ല.\nധനുഷിന്റെ ചിന്ന വണ്ടു എന്ന നായകന് നസ്‌റിയ നസീമിന്റെ വന റോജയോട് തോന്നുന്ന പ്രണയമാണ് നെയ്യാണ്ടി. അമ്മമ്മയുടെ വീട്ടിലെത്തിയ വന റോജയ്ക്ക് ആദ്യമൊന്നും വണ്ടുവിനെ ഇഷ്ടമാകുന്നില്ലെങ്കിലും പതിയെ ഇവര് തമ്മില് ഇഷ്ടത്തിലാകുന്നു. എന്നാല് പ്രണയം മാത്രമല്ല, മറ്റ് പല തലവേദനകളും പ്രശ്‌നങ്ങളും ഉള്ള ചെറു്പ്പക്കാരനാണ് കഥാനായകനായ വണ്ടു.\nനെയ്യാണ്ടിയിലെ ആദ്യപകുതിയില് കോമഡിയാണ് മിക്കവാറും സമയം കയ്യടക്കിയിരിക്കുന്നത്. മതിമറന്ന് ചിരിക്കാനൊന്നും ഇല്ലെങ്കിലും കണ്ടിരിക്കാവുന്ന ആദ്യപകുതിക്ക് ശേഷമാണ് കഥ വരുന്നത്. ധനുഷിന്റെ അനായാസമാണ് നെയ്യാണ്ടിയിലെ പ്രത്യേകത. അനായാസം എന്നതിനപ്പുറം ധനുഷിന് പ്രത്യേകിച്ചൊന്നും ചെയ്യാനില്ലാത്ത പടം എന്ന് വിളിച്ചാലും തെറ്റില്ല.\nവന റോജയുടെ റോളിലെത്തിയ മലയാളി യുവനടി നസ്‌റിയ നസീമിന്റെ ഭേദപ്പെട്ട പ്രകടനം നെയ്യാണ്ടിയില് കാണാം. നെയ്യാണ്ടിയുടെ കഥയില്ലായ്മയുടെ കഥയിലേക്ക്.\nഭേദപ്പെട്ട പ്രകടനമാണ് നസ്‌റിയ നെയ്യാണ്ടിയില് കാഴ്ചവെച്ചിരിക്കുന്നത്. എന്നാല് ഒരു ടിപ്പിക്കല് പ്രണയ നായിക എന്നതിനപ്പുറമൊന്നും നസ്‌റിയയ്ക്ക് ഈ കഥാപാത്രത്തില് ചെയ്യാനില്ല. അത് നസ്‌റിയയുടെ കുഴപ്പമല്ല എന്നും പറയാം.\nധനുഷിന് ഈ പട വേണ്ടിയിരുന്നോ എന്ന് ചോദിച്ചാല് അതില് തെറ്റില്ല. രഞ്ജാന, മാര്യന് എന്നീ ചിത്രങ്ങളുടെ സ്‌ട്രെസ് തീര്‍ക്കാനെടുത്ത ഒരു ലൈറ്റ് പടം എന്ന് നെയ്യാണ്ടിയെ വിളിക്കാം.\nനെയ്യാണ്ടിയില് ഒരു കഥ കണ്ടെടുക്കാന് പ്രയാസം. പറഞ്ഞുപഴകിയ ഒരു പ്രണയം മാത്രമാണ് കഥ. കോമഡി വേണ്ട പോലെ ഏശിയില്ല.\nസ്വിറ്റ്‌സര്‍ലാന്‍ഡില് വരെ ചെന്നെടുത്ത നെയ്യാണ്ടിയില് കാണാന് ഏറെയുണ്ട്. ആറ് ഗാനങ്ങളും മറ്റുമായി കാഴ്ചയുടെ ഒരു അരങ്ങ് സൃഷ്ടിക്കുന്നുണ്ട് നെയ്യാണ്ടി.\nടെക്‌നിക്കലി നെയ്യാണ്ടി ഒരു ഭേദപ്പെട്ട ചിത്രമാണ്. വേല്‍രാജിന്റെ ഛായാഗ്രഹണം ഇതില് എടുത്തുപറയാം.\nചിത്രത്തിന്റെ ട്രെയിലറുമായി ബ്ന്ധപ്പെട്ട് ഉണ്ടായ വിവാദങ്ങള് നെയ്യാണ്ടിയെ സഹായിക്കും എന്ന് തോന്നുന്നില്ല.\nപ്രതീക്ഷ നല്‍കുന്ന യുവതാരം എന്ന നിലയില് നിന്നും വിവാദനായികമാരുടെ കൂട്ടത്തിലേക്കുള്ള പോക്കാണ് നസ്‌റിയയുടേത് എന്ന് ചിത്രം കണ്ടാരെങ്കിലും പറഞ്ഞാല് തെറ്റു പറയാനില്ല.\nധനുഷ് ചിത്രത്തിന് പബ്ലിസിറ്റി സ്റ്റണ്ടിന്റെ ആവശ്യമില്ല എന്നാണ് നസ്‌റിയ ഫേസ്ബുക്കില് എഴുതിയത്. എന്നാല് വിവാദം കൂടിയില്ലായിരുന്നെങ്കില് ഈ പടം എന്തായേനെ എന്നൊന്ന് ആലോചിച്ചുനോക്കൂ.\nRead more about: review nazriya nazim naiyandi dhanush tamil facebook controversy നസ്‌റിയ നസീം നെയ്യാണ്ടി ധനുഷ് തമിഴ് വിവാദം ഫേസ്ബുക്ക് നിരൂപണം\nNaiyandi Film Review: If you watch Naiyandi with high expectations, you're likely to be disappointed.\nStory first published: Sunday, October 13, 2013, 13:11 [IST]


നിങ്ങള്‍ക്കെന്നെ രാഹുല് എന്ന് വിളിച്ചു കൂടെ; വിദ്യാര്‍ത്ഥികളോട് രാഹുല്‍ഗാന്ധി..!! - FUTURELINE\nനിങ്ങള്‍ക്കെന്നെ രാഹുല് എന്ന് വിളിച്ചു കൂടെ; വിദ്യാര്‍ത്ഥികളോട് രാഹുല്‍ഗാന്ധി..!!\n‘നിങ്ങള്‍ക്കെന്നെ രാഹുല് എന്ന് വിളിച്ചു കൂടെ’ ലോക്‌സഭാ തെരഞ്ഞെടുപ്പിനു മുന്നോടിയായി ചെന്നൈയിലെത്തിയ രാഹുല് ഒരു കോളജിലെ വിദ്യാര്‍ത്ഥികളുമായി സംസാരിക്കവേയാണ് ഈ ആവശ്യം ഉന്നയിച്ചത്. ആദ്യമൊക്കെ മടിച്ചെങ്കിലും പിന്നീട് വിദ്യാര്‍ത്ഥികള് അതേറ്റെടുത്തു. പതിവ് കുര്‍ത്തയും ജാക്കറ്റും ഉപേക്ഷിച്ച് ജീന്‍സും ടീ ഷര്‍ട്ടും ധരിച്ചാണ് രാഹുല് വിദ്യാര്‍ത്ഥികളോട് സംവദിക്കാനെത്തിയത്.\nഇന്ത്യയിലെ വിദ്യാഭ്യാസ രംഗത്തിനായി ചെലവഴിക്കുന്ന തുകയുടെ തോത് വളരെ കുറവാണെന്നും തങ്ങള് അധികാരത്തിലെത്തിയാല് ഇത് വര്‍ധിപ്പിക്കുമെന്നും രാഹുല് പറഞ്ഞു. ആറ് ശതമാനത്തിന്‍റെയെങ്കിലും വര്‍ധനവ് പ്രതീക്ഷിക്കാമെന്ന് രാഹുല് വ്യക്തമാക്കി.\nഫണ്ട് മാത്രമല്ല പ്രശ്‌നം. വിദ്യാഭ്യാസ രംഗം കൂടുതല് സ്വതന്ത്രമാകേണ്ടതുണ്ടെന്നും അദ്ദേഹം ചൂണ്ടിക്കാട്ടി. കോണ്‍ഗ്രസ് അധികാരത്തിലെത്തിയാല് തൊഴില്‍മേഖലയിലും 33 ശതമാനം സ്ത്രീ സംവരണം പൂര്‍ണമായും നടപ്പാക്കുമെന്നും രാഹുല് കൂട്ടിച്ചേര്‍ത്തു.\nPrevious: വെള്ളാപ്പള്ളി തല മൊട്ടയടിച്ച് കാശിയില് പോകേണ്ടിവരും; എ എ ഷുക്കൂര്..!!\nNext: കരമന ക്ഷേത്രത്തിലെ ആഘോഷങ്ങള്‍ക്കൊപ്പം പങ്കുചേര്‍ന്ന് ശശി തരൂര്..!!\nആശുപത്രി ജീവനക്കാരുടെ വാട്സാപ്പ് ഗ്രൂപ്പിൽ അശ്ലീല സന്ദേശം..!!


കുടുംബകലഹം: അഞ്ചു വയസുകാരിയെവിഷം കൊടുത്തു കൊന്ന് പിതാവ് ജീവനൊടുക്കി\nWednesday, April 25, 2018 Last Updated 15 Min 46 Sec ago English Edition\nFriday 21 Apr 2017 02.39 AM\nപത്തനംതിട്ട: അഞ്ചു വയസുള്ള മകളെ വിഷം കൊടുത്തു കൊലപ്പെടുത്തി ഓട്ടോറിക്ഷ ഡ്രൈവറായ പിതാവും ജീവനൊടുക്കി. കല്ലറക്കടവ് കിഴക്കേ മട്ടത്തില് ആര്. ശ്രീകുമാര് (42), മകള് അനുഗ്രഹ(പൊന്നു-അഞ്ച്) എന്നിവരാണ് മരിച്ചത്. റിങ് റോഡില് മുത്തൂറ്റ് മെഡിക്കല് സെന്ററിന് മുന്നില് ഇന്നലെ രാവിലെ 11 നായിരുന്നു സംഭവം.\nരാവിലെ 10 മണിയോടെ ഭാര്യയുമായി വഴക്കുണ്ടാക്കി മകള്‍ക്കൊപ്പം വീട്ടില് നിന്നു സ്വന്തം ഓട്ടോ ടാക്‌സിയിലാണ് ശ്രീകുമാര് ടൗണിലേക്ക് പോയത്. മുത്തൂറ്റ് മെഡിക്കല് സെന്ററിന് മുന്നിലെ സ്‌റ്റാന്‍ഡിലാണ് ശ്രീകുമാര് വണ്ടിയിടുന്നത്. ഇതിന് സമീപം തന്നെ ശ്രീകുമാറിന്റെ പിതാവ് രാജന് നായരും മാതാവ് ഓമനയും ചായക്കട നടത്തുകയാണ്.\nപത്തരയോടെ ശ്രീകുമാറിന്റെ ഓട്ടോ ടാക്‌സി ഈ കടയ്‌ക്ക് മുന്നില് വന്നു നിന്നു.\nതുടര്‍ന്ന് മകളെയുമെടുത്ത് പുറത്തേക്കിറങ്ങുമ്പോള് തളര്‍ന്നു വീഴുകയായിരുന്നു. ഇതു കണ്ട് സ്‌റ്റാന്‍ഡിലെ മറ്റു ഡ്രൈവര്‍മാര് ഓടിയെത്തി. അപ്പോഴേക്കും ശ്രീകുമാറും മകളും അബോധാവസ്‌ഥയിലായിരുന്നു. ഉടന് തന്നെ മുത്തൂറ്റ് മെഡിക്കല് സെന്ററില് പ്രവേശിപ്പിച്ചെങ്കിലും ജീവന് രക്ഷിക്കാനായില്ല. വാഹനത്തിനുള്ളില് വച്ചാണ് മകള്‍ക്ക് വിഷം കൊടുത്ത് ശ്രീകുമാറും കഴിച്ചതെന്ന് കരുതുന്നു.\nനഗരത്തിലെ തന്നെ സെവന്‍ത് ഡേ സ്‌കൂളില് യു.കെ.ജിയില് പഠിക്കുകയായിരുന്നു അനുഗ്രഹ. അടുത്ത അധ്യയന വര്‍ഷം ഒന്നാം ക്ലാസിലേക്ക് പ്രവേശനം നേടിയിരിക്കുകയായിരുന്നു.\nനിഷയാണ് മാതാവ്. ശ്രീകുമാറിന് സാമ്പത്തിക ബുദ്ധിമുട്ടുണ്ടായിരുന്നുവെന്ന് പോലീസ് പറഞ്ഞു. വസ്‌തു പണയപ്പെടുത്തി വായ്‌പയെടുക്കാന് ശ്രമിച്ചെങ്കിലും പ്രമാണത്തില് മകള്‍ക്ക് കൂടി അവകാശം വച്ചിട്ടുള്ളതിനാല് നടന്നില്ല. ഇതേ തുടര്‍ന്ന് കഴിഞ്ഞ കുറേ ദിവസങ്ങളായി ഇയാള് വീട്ടുകാരുമായി വഴക്കിലായിരുന്നു.\nഇന്നലെ രാവിലെയും ഏറെ നേരം കലഹം ഉണ്ടാക്കിയ ശേഷം ആത്മഹത്യാക്കുറിപ്പുമെഴുതിയാണ് ഇയാള് ടൗണിലേക്ക് വന്നത്. മൃതദേഹങ്ങള് കോട്ടയം മെഡിക്കല് കോളജില് പോസ്‌റ്റുമോര്‍ട്ടം നടത്തിയ ശേഷം സ്വകാര്യ ആശുപത്രി മോര്‍ച്ചറിയില് സൂക്ഷിച്ചിരിക്കുകയാണ്. സംസ്‌കാരം ഇന്ന് രാവിലെ 10 ന് വീട്ടുവളപ്പില്.


ജാമിയ ലൈബ്രറിയിലെ പൊലീസ് ആക്രമണം: വിദ്യാര്‍ഥിയുടെ കൈയില് കല്ല് എന്ന് ദേശീയ മാധ്യമങ്ങള്; വസ്‌തുത ഇതാണ് | wallet as stone in Jamia Millia students hand\nDelhi, First Published 18, Feb 2020, 2:23 PM IST\nഡിസംബര് 15ന് ജാമിയ മിലിയ സര്‍വകലാശാലയിലെ ലൈബ്രറിയില് എത്തിയ ഒരു 'വിദ്യാര്‍ഥി ഇരു കൈയിലും കല്ല് കരുതിയിരിക്കുന്നു' എന്നായിരുന്നു വാര്‍ത്ത\nദില്ലി: 'ജാമിയ മിലിയ സര്‍വകലാശാല വിദ്യാര്‍ഥികളുടെ കൈയില് കല്ലുകളാണ്'- പൗരത്വ നിയമ ഭേദഗതിക്കെതിരായ പ്രതിഷേധങ്ങള്‍ക്കിടെ ജാമിയ വിദ്യാര്‍ഥികളെ പൊലീസ് മര്‍ദിച്ചപ്പോള് പലരുമുയര്‍ത്തിയ വാദമാണിത്. കല്ലെറിയുന്ന വിദ്യാര്‍ഥികളെയാണ് പൊലീസ് ലൈബ്രറിയില് കയറി കൈകാര്യം ചെയ്‌തത് എന്നായിരുന്നു ഇക്കൂട്ടരുടെ അവകാശവാദം. ഇതിന് തെളിവെന്നോളം ദേശീയ മാധ്യമങ്ങള് ഒരു വീഡിയോ പുറത്തുവിട്ടതോടെ വിദ്യാര്‍ഥിയുടെ കയ്യിലെ കല്ലായി ചര്‍ച്ച.\nവിവാദങ്ങള്‍ക്ക് തുടക്കമിട്ടത് ഇന്ത്യ ടുഡേ\nഫെബ്രുവരി 16ന് ഇന്ത്യ ടുഡേ ചാനലില് വന്ന എക്‌സ്ക്ലുസീവ് വാര്‍ത്ത ഇങ്ങനെ. ഡിസംബര് 15ന് ജാമിയ മിലിയ സര്‍വകലാശാലയിലെ ലൈബ്രറിയില് എത്തിയ ഒരു 'വിദ്യാര്‍ഥി ഇരു കൈയിലും കല്ല് കരുതിയിരിക്കുന്നു'. വിശ്വസനീയമായ ദൃശ്യങ്ങള് എന്ന അവകാശവാദത്തോടെയാണ് ഇന്ത്യ ടുഡേ ചാനല് ഈ വീഡിയോ പുറത്തുവിട്ടത്. ദില്ലി പൊലീസിനെ പ്രത്യേക അന്വേഷണ വിഭാഗത്തില് നിന്നാണ് ചാനലിന് വീഡിയോ ലഭിച്ചത്. ലൈബ്രറിയില് വിദ്യാര്‍ഥികളെ പൊലീസ് ലാത്തികൊണ്ട് മര്‍ദിക്കുന്നതിന്‍റെ സിസിടിവി ദൃശ്യങ്ങള് വൈറലായതിന് പിന്നാലെയാണ് ഈ വീഡിയോ ഇന്ത്യ ടുഡേ പുറത്തുവിട്ടത്.\nഇന്ത്യ ടുഡേക്ക് പിന്നാലെ നിരവധി ദേശീയ മാധ്യമങ്ങള് ഈ വാര്‍ത്ത ഏറ്റെടുത്തു. ടൈംസ് ഓഫ് ഇന്ത്യ, മിറര് നൗ, ടൈംസ് നൗ, ഡിഎന്‍എ, എന്‍ഡി ടിവി ഇന്ത്യ എന്നീ മാധ്യമങ്ങള് ഇക്കൂട്ടത്തിലുണ്ടായിരുന്നു. സാമൂഹ്യമാധ്യമങ്ങള് വഴിയുള്ള പ്രചാരണവും തകൃതിയായി നടന്നു.\nനോക്കിയവരുടെ കണ്ണിലായിരുന്നു 'കല്ല്'\nഎന്നാല് വസ്‌തുതാ നിരീക്ഷണ മാധ്യമമായ ആള്‍ട്ട് ന്യൂസിന്‍റെ കണ്ടെത്തല് ഇപ്രകാരമാണ്. വിദ്യാര്‍ഥി കയ്യില് കരുതിയത് കല്ല് അല്ല, പേഴ്‌സ്(വാലറ്റ്) ആണ്. ചിലപ്പോള് മൊബൈല് ഫോണ് ആകാം. വീഡിയോ സൂം ചെയ്‌ത് നോക്കിയാല് വിദ്യാര്‍ഥിയുടെ കയ്യിലുള്ളത് വാലറ്റ് ആണ് എന്ന് വ്യക്തമാണ്. ഇടത്തേ കയ്യിലുള്ളത് മൊബൈല് ഫോണ് ആണെന്നും തെളിഞ്ഞു. കല്ലുകള്‍ക്ക് കൃത്യമായ രൂപമില്ല എന്നതും വിദ്യാര്‍ഥിയുടെ കയ്യിലുണ്ടായിരുന്ന വസ്‌തുക്കള് ചതുരത്തിലുള്ളതാണ് എന്നതുമാണ് വ്യാജ പ്രചാരണം പൊളിച്ചത്.\nഇന്ത്യ ടുഡേ സംപ്രേഷണം ചെയ്ത അതേ ദൃശ്യത്തിന്‍റെ ഉയര്‍ന്ന ക്വാളിറ്റിയുള്ള വീഡിയോയാണ് ആള്‍ട്ട് ന്യൂസ് പരിശോധിച്ചത്. ജാമിയ മിലിയ വെടിവപ്പില് പരിക്കേറ്റ അതേ വിദ്യാര്‍ഥിയാണ് ദൃശ്യത്തിലുള്ളതെന്നും വ്യാജ പ്രചാരണമുണ്ടായിരുന്നു.\nJamia Millia Stone\nStudent Stone Jamia\nJamia Fake News\nCAA Fake News


സുരേഷ്‌ഗോപി എത്തി; കല്ലിയൂരിനെ പൈതൃക ഗ്രാമമാക്കാന് :: Janmabhumi Daily\nസുരേഷ്‌ഗോപി എത്തി; കല്ലിയൂരിനെ പൈതൃക ഗ്രാമമാക്കാന്\nThursday 29 September 2016 11:24 pm IST\nനേമം: സുരേഷ് ഗോപി എംപി ഇന്നലെ രാവിലെ7മണിയോടുകൂടി വെള്ളായണി കായല് തീരത്തെത്തി. കല്ലിയൂര് ഗ്രാമ പഞ്ചായത്തിനെ പൈതൃക ഗ്രാമമാക്കാന് പദ്ധതികളുമായാണ് രാജ്യസഭ എംപി സുരേഷ് ഗോപി എത്തിയത്. ഇന്നലെ രാവിലെ7മണിയോടുകൂടി പാലപ്പൂര് കീരിടം പാലത്തിന് സമീപത്തെ കന്നുകാലി ചാല് ആദ്യം സന്ദര്‍ശിച്ചു. തുടര്‍ന്ന് കല്ലിയൂരിലെ കാര്‍ഷിക മേഖലകളായ വള്ളംകോട് ഏലായ്, കാര്‍ഷിക വിപണി, കല്ലിയൂര് ഏലാത്തറ കുളം തുടങ്ങിയ സ്ഥലങ്ങള് സന്ദര്‍ശിച്ച് കര്‍ഷകരോട് കാര്യങ്ങള് ചോദിച്ചറിഞ്ഞു. ശുദ്ധജല തടാകമായ വെള്ളായണി കായല് മലിനമാക്കാതെയുള്ള കായല് ടൂറിസം പദ്ധതിയും വെള്ളായണി കാര്‍ഷിക കോളേജുമായി സഹകരിച്ച് ഫാം ടൂറിസം പദ്ധതിയും നടപ്പിലാക്കുന്നതിനെ കുറിച്ച് കല്ലിയൂര് ഗ്രാമ പഞ്ചായത്ത് അംഗങ്ങളുമായി സുരേഷ് ഗോപി എംപി. ചര്‍ച്ച ചെയ്തു. ജല സംരക്ഷണത്തിനായി കായല്‍ക്കരയില് കോണ്‍ക്രീറ്റ് ബണ്ടുകള്‍ക്ക് പകരം ജൈവവേലി നിര്‍മ്മിക്കാനും പദ്ധതി ആലോചനയിലാണ്. നഗരസഭയുടെ ഭാഗമായ നേമം ആയൂര്‍വേദ ആശുപത്രിയും എംപി സന്ദര്‍ശിച്ചു. ആയുഷ് പദ്ധതിയിലുള്‍പ്പെടുത്തി ആശുപത്രി വികസനം സാധ്യമാക്കാന് വേണ്ട നടപടികള് സ്വീകരിക്കുമെന്ന് അദ്ദേഹം പറഞ്ഞു. ബിജെപി ജില്ലാ പ്രസിഡന്റ് എസ്. സുരേഷ്, കല്ലിയൂര് പഞ്ചായത്ത് അംഗം ആര്. ജയലക്ഷ്മി, വൈസ് പ്രസിഡന്റ് എസ്. കുമാര്, കൗണ്‍സിലര് എം.ആര്. ഗോപന്, ക്ഷേമകാര്യ സ്റ്റാന്റിംഗ് കമ്മിറ്റി ചെയര്‍മാന് കല്ലിയൂര് പദ്മകുമാര്, ഊക്കോട് ബിനു, ശൈലജ സുരേഷ് ബാബു, വിജയകുമാര്, വാര്‍ഡ് അംഗങ്ങളായ മനോജ് കെ.നായര്, ചന്തുകൃഷ്ണ, വിജയകുമാര് തുടങ്ങിയവര് അദ്ദേഹത്തെ അനുഗമിച്ചു.\nആറന്മുള പൈതൃക ഗ്രാമകര്‍മ്മസമിതി അഭിനന്ദിച്ചു\nഗണേശോത്സവത്തിനൊരുങ്ങി രാജകീയ പൈതൃക നഗരി


ഫ്‌ളോറിഡയില് നിന്ന് റോഷ്‌നി പറഞ്ഞു; അന്ന് വേദിയില് ഫണലിലൂടെ മൂത്രമൊഴിപ്പിച്ചത് എന്നെയാണ് | Magician Muthukad Roshni Magic\nApr 4, 2020, 12:06 PM IST\nണിക്കൂറുകള്‍ക്കകം മുതുകാടിന്റെ വാട്സാപ്പില് മറുപടിയെത്തി- ഫ്‌ളോറിഡയില്‍നിന്ന്. യു.എസ്. സ്റ്റേറ്റ് സര്‍വീസില് ഇന്‍ഷുറന്‍സ് കമ്പനി ഉദ്യോഗസ്ഥയായ റോഷ്നി സുരേഷിന്റെ മറുപടി- ''അത് ഞാനാണ്.''\nറോഷ്‌നി സുരേഷ് ഫ്‌ലോറിഡയിലെ വീട്ടില് (ഇടത്), റോഷ്‌നി സുരേഷും ഗോപിനാഥ് മുതുകാടും(1977-ല് നിലമ്പൂരിലെ വേദിയില്) (വലത്ത്)\nകോഴിക്കോട്: കൊറോണമൂലം വീട്ടില് അടച്ചിരിക്കുമ്പോള് തന്റെ പഴയകാല മാന്ത്രികജീവിതത്തിലെ ആല്‍ബം വെറുതേ പൊടിതട്ടിയെടുത്തതാണ് മാന്ത്രികന് ഗോപിനാഥ് മുതുകാട്. 1977-ല്, ഏഴാം ക്ലാസുകാരനായ കൊച്ചുമാന്ത്രികന് നിലമ്പൂര് ലയണ്‍സ് ക്ലബ്ബില് ഭാരവാഹികളോട് അങ്ങോട്ട് ചോദിച്ചുവാങ്ങിയ പരിപാടിയുടെ ബ്ലാക്ക് ആന്‍ഡ് വൈറ്റ് ചിത്രം കണ്ടു. അന്ന് താന്‍വേദിയിലേക്കു വിളിച്ച കുട്ടിയുടെ ചിത്രം കണ്ടു.\nആ കുട്ടി ഇന്ന് ആരായിരിക്കും, എവിടെയായിരിക്കും- മുതുകാട് വെറുതേയോര്‍ത്തു. ഫെയ്‌സ്ബുക്കില് ഒരു പോസ്റ്റിട്ടു; പഴയ ചിത്രം സഹിതം. രണ്ടുനാള്‍ക്കകം അത് ആരോ ഇംഗ്ലീഷില് തര്‍ജമ ചെയ്തു. മണിക്കൂറുകള്‍ക്കകം മുതുകാടിന്റെ വാട്സാപ്പില് മറുപടിയെത്തി- ഫ്‌ളോറിഡയില്‍നിന്ന്. യു.എസ്. സ്റ്റേറ്റ് സര്‍വീസില് ഇന്‍ഷുറന്‍സ് കമ്പനി ഉദ്യോഗസ്ഥയായ റോഷ്നി സുരേഷിന്റെ മറുപടി- ''അത് ഞാനാണ്.''\nവേദിയിലെത്തിച്ചതും പാല് കുടിപ്പിച്ചതും ഫണലിലൂടെ മൂത്രമൊഴിപ്പിച്ചതും ഓര്‍ക്കുന്നു. അതിന്റെ പേരില് ആണ്‍കുട്ടികള് തന്നെ സ്‌കൂളില് കണക്കിനുകളിയാക്കിയിട്ടുണ്ട്. ഇപ്പോള് ഡേറ്റാ അനലിസ്റ്റാണ്.\nകൊറോണമരണത്തിന്റെ കണക്കുകള്‍കണ്ട് കണ്ണുതള്ളുന്ന റോഷ്നിക്ക് 43-ാം ആണ്ടത്തെ ഓര്‍മകളിലെ മടക്കയാത്ര ത്രില്ലായി. നിലമ്പൂര് ജനത ആശുപത്രിയിലെ ഡോ. ജോയിക്കുട്ടി മുക്കടയുടെ മകളായിരുന്നു നാലാം ക്ലാസുകാരി. 1994-ല് നിലമ്പൂര് വിട്ടു. സോഫ്റ്റ്വേര് എന്‍ജിനിയറും സ്വകാര്യകമ്പനിയില് ചീഫ് ഇന്‍ഫര്‍മേഷന് ഓഫീസറുമായ കാഞ്ഞിരപ്പള്ളി പഴയിടം കളത്തൂര് സുരേഷിനെ വിവാഹം കഴിച്ചതോടെ ഫ്‌ളോറിഡയിലെത്തി. നാട്ടിലെ വീടുവിട്ട് താമസം പിന്നീട് എറണാകുളത്തായി.\nജീവിതയാത്രയില് ഒരിക്കല്‍മാത്രം മുതുകാടിനെ കണ്ടു, വേദിയില്. 2010-ല് ഫ്‌ളോറിഡ സ്പ്രിങ്‌സ് കാത്തലിക് ചര്‍ച്ചില് മാജിക് അവതരിപ്പിക്കാനെത്തിയപ്പോള്. ആയിരത്തിലേറെ പേര് പങ്കെടുത്ത പരിപാടിക്കുശേഷം തിരക്കുള്ള മാന്ത്രികന്റെ അടുത്തേക്കുപോകാന് ധൈര്യം അനുവദിച്ചില്ല.\nതേഞ്ഞിപ്പലം സെയ്ന്റ് പോള്‍സ് സ്‌കൂളിലും കുന്നൂര് പ്രോവിഡന്‍സ് കോളേജിലുമൊക്കെ പഠിച്ച പഴയ ബാലിക ഇന്ന് രണ്ടുമക്കളുടെ അമ്മയാണ്. മണിപ്പാല് കെ.എം.സി.യിലെ ഹൗസ് സര്‍ജന് ഡോ. ഏബ്രഹാം കളത്തൂരിന്റെയും നോട്ടര്‍ഡാം യൂണിവേഴ്സിറ്റിയിലെ സയന്‍സ് അവസാനവര്‍ഷ വിദ്യാര്‍ഥി ജേക്കബ് കളത്തൂരിന്റെയും അമ്മ.\nഅടുത്ത ഫെബ്രുവരി അവസാനം ഇനി നാട്ടിലെത്തും, കുടുംബസമേതം. ഇത്തവണത്തെ വരവില് മനസ്സില് നിറയെ രസച്ചരടു പൊട്ടാത്ത പട്ടംപോലെ മാന്ത്രികസ്പര്‍ശമുള്ള ഈ ഓര്‍മകളുമുണ്ടാവും.\nContent Highlights: Magician Muthukad Roshni Magic


പ്രിയപ്പെട്ടവൻ ജീവശ്വാസത്തിനായി പിടഞ്ഞപ്പോൾ അത് പകർന്നു നൽകിയ ഭാര്യ – Intensive Promoter\nHome / Latest News / പ്രിയപ്പെട്ടവൻ ജീവശ്വാസത്തിനായി പിടഞ്ഞപ്പോൾ അത് പകർന്നു നൽകിയ ഭാര്യ\nപ്രിയപ്പെട്ടവൻ ജീവശ്വാസത്തിനായി പിടഞ്ഞപ്പോൾ അത് പകർന്നു നൽകിയ ഭാര്യ\nIntensive Promo April 28, 2021\tLatest News Leaveacomment 202 Views\nപ്രിയപ്പെട്ടവൻ ജീവശ്വാസത്തിനായി പിടഞ്ഞപ്പോൾ അത് പകർന്നു നൽകിയ ഭാര്യയുടെ ചിത്രം ഇന്നും നാടിന്റെ വിങ്ങലായി അവശേഷിക്കുന്നു. തലസ്ഥാനത്തുൾപ്പെടെ ജനങ്ങൾ ജീവശ്വാസത്തിനായി കേഴുന്ന കാഴ്ചകൾ കണ്ട് രാജ്യം ഞെട്ടിത്തരിച്ചിരിക്കുമ്പോഴാണ് ആ കാഴ്ച കണ്ടത്.\nആഗ്ര മെഡിക്കൽ കോളജിന്റെ മുറ്റത്തായിരുന്നു അത് സംഭവിച്ചത്. മടിയിൽക്കിടന്ന് ശ്വാസമില്ലാതെ പുളയുന്ന പ്രിയപ്പെട്ടവന് സ്വന്തം ശ്വാസം പകർന്നുകൊടുക്കാൻ അവർ തീവ്രമായ ശ്രമം നടത്തി. ഇല്ല. പക്ഷേ വിജയിച്ചില്ല. ജീവിതസഖിയുടെ മാറിൽക്കിടന്ന് നിസ്സഹായനായ ആ പൗരൻ, വൈദ്യസഹായം ലഭിക്കാതെ മഹാമാരിയുടെ മരണക്കണക്കിലേക്ക് യാത്രയായി.\nവേദനിപ്പിക്കുന്ന ആ ചിത്രത്തിൽ നിന്ന് ഉള്ളുലയ്ക്കുന്ന കുറിപ്പ് പങ്കുവയ്ക്കുകയാണ് പിഎംഎ ഗഫൂർ. പ്രാണൻ പങ്കുവച്ചുള്ള ആ വിടപറച്ചിലിന്റെ വേദന എത്രത്തോളമെന്ന് കുറിപ്പിൽ അടിവരയിടുന്നു. കരീംഗ്രഫി കക്കോവിന്റെ ഹൃദയഹാരിയായ വരയും ഇതിനോടനുബന്ധമായി സോഷ്യൽ മീഡിയയിൽ ഷെയർ ചെയ്യപ്പെടുന്നുണ്ട്.\nആ ചിത്രം നിങ്ങളും കണ്ടില്ലേ.\nനോക്കിനിന്നപ്പോൾ കണ്ണും മുഖവും വാടിപ്പോവുന്ന പോലെത്തോന്നി. ആഗ്ര മെഡിക്കൽ കോളെജിന്റെ മുറ്റത്തായിരുന്നു അത്. കോവിഡ് ബാധിച്ച് പിടയുന്ന ഭർത്താവിനേയും കൊണ്ട് ഓട്ടോറിക്ഷയിൽ ആശുപത്രിയിലേക്ക് വന്നതായിരുന്നു. ഓക്സിജൻ ക്ഷാമം കാരണം അകത്തേക്ക് കേറ്റിയില്ല. ഓട്ടോയിൽത്തന്നെ ഇരുന്നു.\nഅവരുടെ മടിയിൽക്കിടന്ന് ശ്വാസമില്ലാതെ പുളയുന്ന പ്രിയപ്പെട്ടവന് സ്വന്തം ശ്വാസം പകർന്നുകൊടുക്കാനുള്ള തീവ്രമായ ശ്രമം നടത്തി. ഇല്ല. ഒന്നും വിജയിച്ചില്ല. ജീവിതസഖിയുടെ മാറിൽക്കിടന്ന് നിസ്സഹായനായ ആ പൗരൻ, വൈദ്യസഹായം ലഭിക്കാതെ മഹാമാരിയുടെ മരണക്കണക്കിലേക്ക് യാത്രയായ്. ദു:ഖം കനം കെട്ടുന്നു. പ്രാണൻ പങ്കുവെച്ചുള്ള യാത്രയാക്കൽ!\nതിരുനബിയുടെ അന്ത്യനിമിഷം. അരികെ പ്രിയപ്പെട്ടവൾ ആയിഷാ ബീവിയുണ്ട്. പല്ലൊന്ന് വൃത്തിയാക്കാനുള്ള മോഹം ബീവിയോട് ആംഗ്യത്തിലൂടെ തിരുനബി പറഞ്ഞു. അന്ന്, സവിശേഷമായ ഒരു ചെടിക്കമ്പ് കൊണ്ടാണ് പല്ല് ശുദ്ധിയാക്കാറുള്ളത്. വേഗം അതെടുത്തു കൊണ്ടുവന്ന്, ഒന്നു ചവച്ച് പരുവപ്പെടുത്തി തിരുനബിയുടെ പല്ല് ശുദ്ധിയാക്കിക്കൊടുത്തു.\nഅധിക നിമിഷങ്ങൾ നീങ്ങിയില്ല, ആ സൂര്യനസ്തമിച്ചു. പ്രവാചകന്റെ പ്രാണസഖി പിൽക്കാലത്ത് പറഞ്ഞിട്ടുണ്ട്: ‘അന്ന്, അവിടുത്തെ അന്ത്യനിമിഷത്തിൽ എന്റെ ഉമിനീർ എന്റെ റസൂലിന്റെ ഉമിനീരിൽ ചേർന്നില്ലേ. അതിനോളം പ്രിയപ്പെട്ട മറ്റൊരു നിമിഷമില്ല. എനിക്കത് മറക്കാനാവില്ല.’\nഎങ്ങനെ മറക്കാനാണ്! ചില നിമിഷങ്ങളും ചില മുഖങ്ങളും ജീവനോളം വലുതാണ്. സൂര്യ കൃഷ്ണമൂർത്തി എഴുതുന്നുണ്ട്, മരിച്ചുപോയ ഭർത്താവിനെയോർത്തുള്ള വിരഹദു:ഖത്താൽ ഉരുകിപ്പോവുന്നൊരു സ്ത്രീയെ കണ്ട അനുഭവം. പ്രിയപ്പെട്ടവനെക്കുറിച്ച ഓർമയിൽ അവരുടെ ഓരോ വാക്കും കണ്ണീരുകൊണ്ട് മുറിഞ്ഞുപോയി. കാലങ്ങൾ പോയിട്ടും തരിമ്പ് പോലും ദ്രവിക്കാതെ നിൽക്കുന്ന ആ സ്നേഹാനുഭവം കണ്ടപ്പോൾ സൂര്യ അവർക്ക് പറഞ്ഞുകൊടുത്തു:\n‘പെങ്ങളേ വിഷമിക്കേണ്ട. നിങ്ങൾ വിധവയല്ല. ഇത്രയധികം നിങ്ങളുടെ മനസ്സിലിപ്പോഴും അദ്ദേഹം ജീവിക്കുന്നുവെങ്കിൽ നിങ്ങൾ വിധവയല്ല. നിങ്ങൾക്കറിയോ, ഭർത്താവ് കൂടെയുണ്ടായിട്ടും എത്രയോ ഭാര്യമാരുടെ മനസ്സിൽ അവരുടെ ഭർത്താക്കന്മാരില്ല. കൂടെക്കഴിഞ്ഞിട്ടും മനസ്സിൽക്കേറാൻ കഴിയാതെ പോകുന്നവർ. അങ്ങനെയുള്ളവരാണ് ശരിക്കും വിധവകൾ. നിങ്ങൾ സുമംഗലിയാണ്. ദീർഘസുമംഗലി!’\nപ്രണയംന്ന് പറഞ്ഞാൽ പ്രാണൻ പങ്കുവെക്കലാണ്. അങ്ങനെ പങ്കുവെച്ചവരെ വേർപ്പെടുത്താൻ മരണത്തിനാവില്ല. ആത്മാവിന്റെ ചില്ലയിൽ കൂടുവെച്ചൊരാൾക്ക് പിന്നൊരിക്കലും അ\nവിടുന്ന് പറന്നകലാനാവില്ലല്ലോ. യാത്രയാക്കാൻ നമുക്കും കഴിയില്ലല്ലോ. രണ്ടുപേർ ഒന്നാകുമ്പോൾ രണ്ടു ശ്വാസങ്ങളല്ലേ കൂടിച്ചേരുന്നത്. ഒരുമിക്കുന്ന നിമിഷം സന്തോഷമുള്ളതാണെങ്കിലും പിന്നീടുള്ളതെല്ലാം ജീവിതത്തിന്റെ നേരുള്ള നിമിഷങ്ങളാണ്. അതിൽ സങ്കടങ്ങളുണ്ട്. രോഗമുണ്ട്. പരാജയങ്ങളുണ്ട്. ഒടുവിൽ വാർദ്ധക്യവുമുണ്ട്. അപ്പൊഴൊക്കെയും ശ്വാസം മുട്ടാതെ രക്ഷിച്ചുനിർത്തണം. അതിനല്ലേ നമുക്കൊരു കൂട്ട്.\nഅങ്ങോട്ടും ഇങ്ങോട്ടും ആലോചിക്കാവുന്ന കാര്യമിത്രേയുള്ളൂ, എണ്ണൂറ് കോടി മനുഷ്യമ്മാരിൽ നിന്ന് നമ്മുടെ ജീവിതത്തിലേക്ക് വന്നൊരാളല്ലേ. അയാൾ സന്തോഷായിരിക്കട്ടെ. അയാൾ സന്തോഷായിരിക്കാൻ കാരണമാകുന്ന ചില ചെറിയ കാര്യങ്ങളില്ലേ. ആ ചെറിയകാര്യങ്ങളിൽ അയാൾ രസായിട്ട് ജീവിക്കട്ടെ. അതിനുള്ള വഴികൾ തുറന്നുകൊടുക്കാം.\nഅതാണയാൾക്ക് നൽകാവുന്ന ഏറ്റവും മനോഹരമായ ശ്വാസം. പിശുക്കില്ലാതെ ആ ശ്വാസച്ചൂട് തരുന്നയാൾ ഒടുക്കത്തെ ശ്വാസത്തിലും അരികിലുണ്ടാകണേ എന്ന് കൊതിക്കും. എന്തിനാന്നറിയോ,\n‘ഒടുവിലായ് അകത്തേക്കെടുക്കും ശ്വാസക്കണികയിൽ നിന്റെ ഗന്ധമുണ്ടാകുവാൻ..’\nറമദാൻ മഴ|പി എം എ ഗഫൂർ\nPrevious ഇരുപത്തൊന്നാം വയസ്സിലാണ് എന്‍റെ നാവിന് സുന്നത്ത് കല്ല്യാണം ചെയ്തത് ബുജൈറിന്‍റെ അനുഭവ കുറിപ്പ്\nNext6വർഷം കാത്തിരുന്ന് കിട്ടിയ നിധി മനസുപൊള്ളിച്ച ചോദ്യങ്ങൾക്ക് മറുപടി കുറിപ്പ്


IPL 2021 | ഗെയ്ക്വാദ് രക്ഷിച്ചു; മുംബൈയെ 136 റണ്‍സില് പിടിച്ചുകെട്ടി ചെന്നൈ; 20 റണ്‍സ് ജയം – News18 Malayalam\nഈ വിജയത്തോടെ ചെന്നൈ 12 പോയിന്റുമായി ലീഗില് ഒന്നാമത് നില്‍ക്കുകയാണ്. മുംബൈ ഇന്ത്യന്‍സ് നാലാമതാണ്.\nCredit| Twitter: IndianPremierLeague\nഐപിഎല് 2021 രണ്ടാംപാദത്തിലെ ആദ്യ മല്‍സരത്തില് ചെന്നൈ സൂപ്പര് കിങ്സിന് 20 റണ്‍സ് ജയം. 157 റണ്‍സ് ലക്ഷ്യവുമായിറങ്ങിയ മുംബൈയെ 136 റണ്‍സിനാണ് ചെന്നൈ പിടിച്ചുകെട്ടിയത്. ബാറ്റിംഗിലെ തിരിച്ചുവരവ് ബൗളിംഗിലും ആവര്‍ത്തിച്ചതാണ് ഐപിഎല്ലിലെ എല് ക്ലാസിക്കോ എന്ന് വിശേഷിപ്പിക്കപ്പെട്ട മത്സരത്തില് ചെന്നൈ സൂപ്പര് കിങ്സ് തകര്‍പ്പന് ജയം നേടിക്കൊടുത്തത്.\nമുംബൈ ഇന്ത്യന്‍സിന്റെ മുന്‍നിര ബാറ്റ്‌സ്മാന്മാര്‍ക്ക് ആര്‍ക്കും തന്നെ തിളങ്ങാന് ആയില്ല. ആകെ സൗരഭ് തിവാരി (50) മാത്രമാണ് മികച്ച പ്രകടനം പുറത്തെടുത്തത്. 19 റണ്‍സ് വഴങ്ങി2വിക്കറ്റ് എടുത്ത ദീപക് ചഹറിന്റെ ബൗളിംഗ് തുടക്കത്തില് തന്നെ ചെന്നൈക്ക് കളിയില് നിയന്ത്രണം നല്‍കി. ഡി കോക്കിനെയും (17), അന്മോള് പ്രീതിനെയും (14) ചഹര് ആണ് പുറത്താക്കിയത്.3റണ്‍സ് മാത്രം എടുത്ത് സൂര്യകുമാര് യാദവും 11 റണ്‍സ് മാത്രമെടുത്ത് ഇഷന് കിഷനും വേഗം പുറത്തായി. എന്നും ചെന്നൈക്ക് എതിരെ തിളങ്ങാറുള്ള പൊള്ളാര്‍ഡും (15) തിളങ്ങിയില്ല.\nനേരത്തെ ടോസ് നേടി ബാറ്റിംഗിനിറങ്ങിയ ചെന്നൈ നിശ്ചിത 20 ഓവറില് ആറ് വിക്കറ്റ് നഷ്ടത്തില് 156 റണ്‍സെടുത്തു. ബോള്‍ട്ട്- മില്‍നെ സഖ്യത്തിന് മുന്നില്‍മുട്ടിടിച്ച് പവര്‍പ്ലേയില് 24-4 എന്ന നിലയിലായിരുന്ന ചെന്നൈയെ റുതുരാജ്- ജഡേജ കൂട്ടുകെട്ടിന്റെ പോരാട്ടവും ബ്രാവോയുടെ ഫിനിഷിംഗുമാണ് രക്ഷിച്ചത്. ഫാഫ് ഡുപ്ലസിസ്(0), മൊയീന് അലി(0), അമ്പാട്ടി റായുഡു(0-റിട്ടയര്‍ഡ് ഹര്‍ട്ട്), സുരേഷ് റെയ്ന(4), എം എസ് ധോണി(3) എന്നിങ്ങനെയായിരുന്നു സ്‌കോര്.\nSafari Super Striker of the Match between @ChennaiIPL and @mipaltan is Ruturaj Gaikwad.@TataMotors #SafariSuperStriker #VIVOIPL pic.twitter.com/Nbr7e94t3L\nആദ്യം ബാറ്റ് ചെയ്ത ചെന്നൈക്ക് വേണ്ടി കനത്ത സമ്മര്‍ദത്തിനിടയിലും ഒരറ്റത്ത് നിലയുറപ്പിച്ച ഓപ്പണര് റുതുരാജ് ഗെയ്ക്വാദ് കൊടുങ്കാറ്റായി. രവീന്ദ്ര ജഡേജയെ കൂട്ടുപിടിച്ച് ചെന്നൈയെ വന്‍വീഴ്ചയില് നിന്ന് താരം കയകയറ്റി. ഗെയ്ക്വാദ് 41 പന്തില് അമ്പത് തികച്ചതിന് പിന്നാലെ ബൗണ്ടറികളും സിക്സറുകളുമായി കളംനിറഞ്ഞു. 33 പന്തില് 26 റണ്‍സെടുത്ത ജഡേജയെ 17ആം ഓവറില് ബുംറ പറഞ്ഞയച്ചുവെങ്കിലും 81 റണ്‍സിന്റെ നിര്‍ണായക കൂട്ടുകെട്ട് ഇരുവരും ചേര്‍ത്തിരുന്നു.\nഇന്ത്യയില് വെച്ച് നടന്ന സീസണിലെ ആദ്യ മത്സരത്തില് മുംബൈ ചെന്നൈയെ തോല്‍പ്പിക്കുകയായിരുന്നു. ചെന്നൈ ഉയര്‍ത്തി 219 റണ്‍സ് വിജയലക്ഷ്യം ആറ് വിക്കറ്റ് നഷ്ടത്തില് അവസാന പന്തിലാണ് മുബൈ ഇന്ത്യന്‍സ് വിജയം കണ്ടെത്തിയത്.\nFirst published: September 20, 2021, 07:02 IST


Thursday 16 August 2018 12:51 pm IST\nആര്‍മിയുടെ 69 സൈനികരാണ് രക്ഷാപ്രവര്‍ത്തനങ്ങളില് പങ്കെടുക്കുന്നത്. നൂറനാട് ഐടിബിപിയില് നിന്നും 37 സേനാംഗങ്ങള് രക്ഷാപ്രവര്‍ത്തനങ്ങള്‍ക്കായി പത്തനംതിട്ടയിലെത്തി കഴിഞ്ഞു.\nന്യൂദല്‍ഹി: കനത്ത മഴയെ തുടര്‍ന്ന് പ്രളയക്കെടുതിയിലായ കേരളത്തില് ദുരിതാശ്വാസ പ്രവര്‍ത്തനങ്ങള്‍ക്ക് എല്ലാ സഹായങ്ങളും നല്‍കാന് കര, നാവിക, വ്യോമ സേനകള്‍ക്ക് നിര്‍ദേശം നല്‍കിയതായി പ്രതിരോധ മന്ത്രി നിര്‍മല സീതാരാമന്. അടിയന്തര രക്ഷാപ്രവര്‍ത്തനത്തിനായി തിരുവനന്തപുരത്തെയും കോഴിക്കോട്ടെയും വിമാനത്താവളങ്ങള് സേനകള്‍ക്ക് ഉപയോഗിക്കാമെന്നും മന്ത്രി അറിയിച്ചു.\nഇപ്പോള് 28ഓളം ബോട്ടുകള് രക്ഷാപ്രവര്‍ത്തനത്തിനായി വിന്യസിച്ചിട്ടുണ്ട് കൂടാതെ 23 ബോട്ടുകള് കൂടി ജില്ലയിലേക്ക് എത്തുന്നുമുണ്ട്. ആര്‍മിയുടെ 69 സൈനികരാണ് രക്ഷാപ്രവര്‍ത്തനങ്ങളില് പങ്കെടുക്കുന്നത്. നൂറനാട് ഐടിബിപിയില് നിന്നും 37 സേനാംഗങ്ങള് രക്ഷാപ്രവര്‍ത്തനങ്ങള്‍ക്കായി പത്തനംതിട്ടയിലെത്തി കഴിഞ്ഞു. പെരിയാര്, ചാലക്കുടി ഭാഗങ്ങളില് അതീവ ജാഗ്രതാ നിര്‍ദ്ദേശം നല്‍കിയിട്ടുണ്ട്. പെരിയാര് പുഴയുടെ ഒരു കിലോമീറ്റര് ചുറ്റളവിലുള്ളവര് മാറിത്താമസിക്കാന് നിര്‍ദേശം നല്‍കി.\nഉദ്യോഗസ്ഥരുടെ നിര്‍ദേശങ്ങളോട് ജനങ്ങള് സഹകരിക്കണം. നാട്ടിലുള്ള എല്ലാ ബോട്ടുകളും രക്ഷാപ്രവര്‍ത്തനത്തിനായി ഇറക്കും. എന്‍ഡി‌ആര്‍എഫിന്റെ 40 സംഘം കൂടി സംസ്ഥാനത്ത് എത്തുന്നുണ്ട്. വ്യോമസേന പത്ത് ഹെലികോപ്റ്ററുകള് എത്തിക്കും. നാവികസേന നാല് ഹെലികോപ്റ്ററുകള് കൂടുതലായി എത്തിക്കും. കുട്ടനാട്ടിലെയും ചെങ്ങന്നൂരിലെയും സ്ഥിതി അതീവ ഗുരുതരമാണ്.\nആര്‍മിയുടെ 69 സൈനികരാണ് രക്ഷാപ്രവര്‍ത്തനങ്ങളില് പങ്കെടുക്കുന്നത്. നൂറനാട് ഐടിബിപിയില് നിന്നും 37 സേനാംഗങ്ങള് രക്ഷാപ്രവര്‍ത്തനങ്ങള്‍ക്കായി പത്തനംതിട്ടയിലെത്തി കഴിഞ്ഞു. വീടിന്റെ രണ്ടാം നില വരെ വെള്ളം ഉയര്‍ന്നതോടെ ജില്ലയിലെ സാഹചര്യങ്ങള് വളരെ മോശമായി കൊണ്ടിരിക്കുകയാണ്.\nകേരളത്തിന് എല്ലാ സഹായവും വാഗ്ദാനം ചെയ്ത് രാജ്നാഥ് സിംഗ്


RSS trying to create riot in sabarimala says kodiyeri: 52 വയസ്സ് കഴിഞ്ഞ ഭക്തയെ സംഘപരിവാർ മർദിച്ചത് കലാപം സൃഷ്ടിക്കാനെന്ന് കോടിയേരി\nRss Trying To Create Riot In Sabarimala Says Kodiyeri\nNovember 06, 2018 06:17:09 pm\nതിരുവനന്തപുരം: ശബരിമല ദര്‍ശനത്തിനെത്തിയ 52 വയസ്സുകഴിഞ്ഞ സ്‌ത്രീകളെ സംഘപരിവാര് സംഘടനകളുടെ നേതൃത്വത്തില് സന്നിധാനത്തുവച്ച് തടയുകയും മര്‍ദ്ദിക്കുകയും ചെയ്‌ത സംഭവം ബോധപൂര്‍വ്വം പ്രകോപനം സൃഷ്‌ടിച്ച് കലാപമുണ്ടാക്കാനായിരുന്നുവെന്ന് സിപിഎം സംസ്ഥാന സെക്രട്ടറി കോടിയേരി ബാലകൃഷ്‌ണന് ആരോപിച്ചു.\nപ്രായഭേദമന്യേ സ്ത്രീകൾക്ക് ശബരിമലയിൽ പോകാമെന്ന സുപ്രീം കോടതി വിധി വരുന്നതിന് മുമ്പുവരെ 50 വയസ്സ് കഴിഞ്ഞ സ്‌ത്രീകള്‍ക്ക് യഥേഷ്ടം ശബരിമലയില് പോകാന് കഴിയുമായിരുന്നു. എന്നാലിപ്പോള് സ്‌ത്രീകളാരും ശബരിമലയില് വരേണ്ടെന്ന നിലപാടാണ് സ്വീകരിക്കുന്നതെന്ന് കോടിയേരി പറഞ്ഞു.\nവിശ്വാസത്തിന്റെ പേരില് ഏത് സ്‌ത്രീകളേയും തടയുവാനും കടന്നുപിടിച്ചാക്രമിക്കാനും തയ്യാറാകുന്ന നിലയിലേയ്ക്കാണ് ആര്‍എസ്‌എസ്സിന്റെ പ്രവര്‍ത്തനങ്ങള് മുന്നോട്ടുപോകുന്നത്. ഇത് ശരിയാണോയെന്ന് സ്‌ത്രീ സമൂഹവും, വിശ്വാസ സമൂഹവും, ജനാധിപത്യ വിശ്വാസികളും ചിന്തിക്കണമെന്ന് അദ്ദേഹം പറഞ്ഞു.\nകുട്ടിക്ക് ചോറ് കൊടുക്കുന്നതിന് വേണ്ടിയാണ് തൃശ്ശൂര് സ്വദേശികളായ കുടുംബം ശബരിമലയിലെത്തിയത്. ഈ കുടുംബത്തെയാണ് തടഞ്ഞുവയ്‌ക്കുകയും ഭീകരമായി മര്‍ദ്ദിക്കുകയും ചെയ്‌തത്. അയ്യപ്പ ദര്‍ശനത്തിന് ആന്ധ്രയില് നിന്നെത്തിയ 50 വയസ്സുകഴിഞ്ഞ സ്‌ത്രീകളേയും ഇരുമുടിക്കെട്ട് ഇല്ലെന്ന കാരണം പറഞ്ഞ് സംഘപരിവാര് സംഘടനകള് തടയുകയായിരുന്നു. ആര്‍എസ്‌എസ് നേതാക്കളുടെ നേതൃത്വത്തിലാണ് ഈ നടപടികളുണ്ടായത്.\nവിശ്വാസികളുടെ പേരില് ശബരിമല സന്നിധാനത്തെ കലാപ ഭൂമിയാക്കി രാഷ്ട്രീയ മുതലെടുപ്പ് നടത്താനാണ് ബിജെപി ലക്ഷ്യംവയ്‌ക്കുന്നതെന്ന യാഥാര്‍ത്ഥ്യം ബിജെപി സംസ്ഥാന പ്രസിഡന്റിന്റെ വെളിപ്പെടുത്തലിലൂടെ വ്യക്തമായതാണ്. ഇത് അക്ഷരംപ്രതി ശരിവയ്‌ക്കുന്നതാണ് ശബരിമലയില് നടന്നുകൊണ്ടിരിക്കുന്ന സംഭവങ്ങള്. ആര്‍എസ്‌എസ്സും ബിജെപിയും ആസൂത്രണം ചെയ്‌ത് നടപ്പിലാക്കുന്ന അജണ്ടയനുസരിച്ചാണ് അക്രമിസംഘം ശബരിമലയില് പ്രവര്‍ത്തിച്ചത്.\nപ്രകോപനം സൃഷ്ടിച്ച് കലാപം സംഘടിപ്പിക്കാനുള്ള ശ്രമങ്ങളെ തിരിച്ചറിഞ്ഞ് ആത്മസംയമനത്തോടെ നേരിടാന് പൊലീസിനും സര്‍ക്കാരിനും കഴിഞ്ഞുവെന്നത് അഭിനന്ദനാര്‍ഹമായ കാര്യമാണ്. തുടര്‍ന്നും ഇത്തരം ശ്രമങ്ങളുണ്ടാകുമെന്ന് മനസ്സിലാക്കി ഇടപെടാനും ജാഗ്രത പാലിക്കാനും കേരളത്തിലെ മതനിരപേക്ഷ സമൂഹമാകെ തയ്യാറാകണമെന്ന് കോടിയേരി ബാലകൃഷ്‌ണന് ആവശ്യപ്പെട്ടു.\nTags: Kodiyeri Balakrishnan, Sabarimala, Sanghparivar\nആർഎസ്എസ് നേതാവിന് പിന്നാലെ ദേവസ്വം ബോർഡ് അംഗം ആചാരലംഘനം നടത്തിയെന്ന് പരാതി


സംസ്ഥാനത്ത് നാളെ മുതല് പുറത്തിറങ്ങുമ്പോൾ മാസ്ക് ധരിച്ചില്ലേൽ പിഴ; ഉത്തരവ് ഇന്നിറങ്ങും - Kannur Varthakal Online\nസംസ്ഥാനത്ത് നാളെ മുതല് പുറത്തിറങ്ങുമ്പോൾ മാസ്ക് ധരിച്ചില്ലേൽ പിഴ; ഉത്തരവ് ഇന്നിറങ്ങും\nതിരുവനന്തപുരം: സംസ്ഥാനത്ത് നാളെ മുതല് മാസ്ക് നിര്‍ബന്ധമാക്കി. പൊതു സ്ഥലത്ത് മാസ്ക് ധരിക്കാതെ ഇറങ്ങുന്നവര്‍ക്കെതിരെ നിയമ നടപടി സ്വീകരിക്കുമെന്ന് സംസ്ഥാന പൊലീസ് മേധാവി ലോക്നാഥ് ബെഹ്റ വ്യക്തമാക്കി. ഇതിനു വേണ്ടി ഇന്നു മുതല് വ്യാപക പ്രചാരണം ആരംഭിക്കും. നവമാധ്യമങ്ങള് വഴിയാണ് പ്രചാരണം. മാസ്ക് ധരിക്കാത്തവര്‍ക്കെതിരെ ദുരന്തനിവാരണ നിയമപ്രകാരം പിഴ ചുമത്തുന്നത് പരിഗണിക്കുന്നതായും ഉത്തരവ് ഇന്നിറങ്ങുമെന്നും ഡി.ജി.പി മാധ്യമങ്ങളെ അറിയിച്ചു.\nകേരള പൊലീസ് ആക്ടിലെ 118 ഇ പ്രകാരം പൊതുജനങ്ങൾക്ക് അറിഞ്ഞു കൊണ്ട് അപകടമുണ്ടാക്കുന്ന കുറ്റത്തിന് 5000 രൂപ പിഴ ഈടാക്കാൻ എസ് പി ക്കുള്ള അധികാരം ഉപയോഗിച്ചാണിത്. ഇതേ പിഴയായിരിക്കും സംസ്ഥാന വ്യാപകമാക്കുക. പിഴ അടച്ചില്ലങ്കിൽ കേസുമായി കോടതി കയറേണ്ടി വരും.\nPrevious നാളെ മുതൽ അഴീക്കോട് പഞ്ചായത്തിൽ കടകൾ തുറക്കില്ല; ഹോം ഡെലിവറി മാത്രം\nNext മടങ്ങിവരാൻ ആഗ്രഹിക്കുന്ന ഇതര സംസ്ഥാനങ്ങളിലെ മലയാളികളുടെ രജിസ്‌ട്രേഷൻ ഇന്ന് വൈകുന്നേരം മുതൽ ആരംഭിക്കും


Monday, November 30, 2020 02:41:09 AM\nസ്വന്തം ലേഖകൻ: കൊവിഡും അനുബന്ധ പ്രശ്നങ്ങളും വീണ്ടും യുഎസ് പ്രസിഡന്റ് തിരഞ്ഞെടുപ്പിലെ മുഖ്യവിഷയമായി മാറുന്നു. പ്രസിഡന്റ് ഡോണള്‍ഡ് ട്രംപും അദ്ദേഹം പോരാടി കൊണ്ടിരിക്കുന്ന കൊവിഡും തിരഞ്ഞെടുപ്പ് ദിനം അടുക്കും തോറും നിയന്ത്രണാതീതമായി മാറിക്കൊണ്ടിരിക്കുകയാണ്. ഹോപ്കിന്‍സ് സര്‍വകലാശാലയുടെ ഏറ്റവും പുതിയ കണക്കുകള് പ്രകാരം കൊവിഡിനെ തുടര്‍ന്ന് 224,761 പേര് ഇതിനോടകം യുഎസില് മരിച്ചു കഴിഞ്ഞു. 8,390,547 പേര്‍ക്ക് ഇതുവരെ കൊവിഡ് പിടിപ്പെട്ടു. ലോകത്തില് ഏറ്റവും കൂടുതല് കൊവിഡ് രോഗികളുള്ളത് ഇപ്പോള് അമേരിക്കയിലാണ്. ഇപ്പോഴും 2,707,762 പേരാണ് കൊവിഡുമായി ഇവിടെ മല്ലിട്ടു കൊണ്ടിരിക്കുന്നത്.\nതിരഞ്ഞെടുപ്പിനു മുന്നേ ഒരു വാക്‌സിന് പ്രഖ്യാപനമെന്ന ട്രംപിന്റെ ലക്ഷ്യം തട്ടിത്തെറിപ്പിച്ച ഗവേഷകര്‍ക്കെതിരേ അദ്ദേഹം പലപ്പോഴും ശബ്ദം മുഴക്കുന്നുണ്ട്. കൊവിഡ് ബാധിച്ച ട്രംപ് ആശുപത്രിയില് ഒരാഴ്ച പോലും ചെലവിട്ടില്ലെന്നു മാത്രമല്ല, ഇപ്പോഴും കൊവിഡ് പ്രോട്ടോക്കോള് പരസ്യമായി ലംഘിക്കുന്നുവെന്നതും ശ്രദ്ധേയമാണ്. ഇപ്പോഴും അദ്ദേഹത്തിന്റെ റാലികളില് സാമൂഹിക അകലമോ, മാസ്‌ക്കുകളോ ഉണ്ടാവുന്നില്ല. കൊവിഡിന്റെ പിടിയില്‍പ്പെട്ടിട്ടും ട്രംപ് മാസ്‌ക്ക് ധരിക്കാന് ഇപ്പോഴും തയാറാവുന്നില്ലെന്ന് ഡെമോക്രാറ്റുകള് ആരോപിക്കുന്നു.\nഎതിരാളി ജോ ബൈഡനെ പിന്നിലാക്കാനായി ആക്രമണാത്മകമായി മുന്നേറുന്ന പ്രസിഡന്റ് മാസ്‌ക് ധരിക്കുന്നത് ദൗര്‍ബല്യമാണെന്ന് ഇപ്പോഴും കരുതുന്നു. ഇക്കാര്യത്തില് അദ്ദേഹം രാജ്യത്തെ പ്രമുഖ പകര്‍ച്ചവ്യാധി വിദഗ്ധന് ഡോ. ആന്റണി ഫൗസിയുമായി കൊമ്പുകോര്‍ക്കുകയും ചെയ്തു. ആരോഗ്യവിദഗ്ധരുടെ മുന്നറിയിപ്പുകളെയാണ് ട്രംപ് അവഗണിക്കുന്നത്. അദ്ദേഹത്തിന്റെ സംസ്ഥാന റാലികളെല്ലാം തന്നെ ഗവണ്‍മെന്റിന്റെ കൊവിഡ് 19 പ്രോട്ടോക്കോളുകള് ലംഘിച്ചാണ് നടത്തിയത്. സാമൂഹിക അകലം പാലിക്കാതെയാണ് ഏതാണ്ടെല്ലാ ബഹുജന പങ്കാളിത്ത പരിപാടികളും റാലികളും നടത്തിയത്.\nകൊവിഡ് വ്യാപനവുമായി ബന്ധപ്പെട്ട് ട്രംപ് കേന്ദ്രങ്ങളില് നിന്നും വിവാദ പ്രസ്താവനകള് തുടരുന്നതിനിടെ മൂര്‍ച്ഛയേറിയ ട്വീറ്റുമായി ഡെമോക്രാറ്റിക് പ്രസിഡന്റ് സ്ഥാനാര്‍ത്ഥി ജോ ബൈഡന്. “മാസ്‌ക് ധരിക്കൂ, കൈകള് കഴുകൂ, ട്രംപിനെ വോട്ട് ചെയ്ത് പുറത്താക്കൂ,” ജോ ബൈഡന് ട്വീറ്റ് ചെയ്തു.\nനേരത്തെ അമേരിക്കന് പ്രസിഡന്റ് തിരഞ്ഞെടുപ്പു ചരിത്രത്തിലെ ഏറ്റവും മോശം സ്ഥാനാര്‍ഥിയാണ് ഡെമോക്രാറ്റിക് സ്ഥാനാര്‍ഥി ജോ ബൈഡനെന്ന് ഡൊണാള്‍ഡ് ട്രംപ് പറഞ്ഞിരുന്നു. ഇത്രയും മോശം സ്ഥാനാര്‍ഥിയോട് പരാജയപ്പെടുകയാണെങ്കില് താന് രാജ്യം വിടുമെന്നും ബൈഡനു നേരേ പരിഹാസം തൊടുത്തുവിട്ടുകൊണ്ട് ട്രംപ് പറഞ്ഞു.\nഎന്നാല്, ട്രംപിനുനേരെ ബൈഡന് കൊവിഡ് തന്നെയാണ് റാലികളില് ആയുധമാക്കിയത്. മായ പോലെ കൊവിഡ് അപ്രത്യക്ഷമാകുമെന്നായിരുന്നു ട്രംപിന്റെ പ്രസ്താവനയെന്നും ഇപ്പോഴും രാജ്യത്തെ ആളുകളുടെ ജീവന് അപഹരിക്കുകയാണ് വൈറസെന്നും ബൈഡന് കുറ്റപ്പെടുത്തി.


As you are aware, in the last year 2009, the world economy had undergone the worst economic crisis since the great depression of1929. The world economy actually shrunk for the first time since 1929. The global economicoutput fell by almost 1% throughout 2009.The latest projection made by int...\nSri. B Pradeep and Sri. KA Sivadasan was selected as the General Secretary and President of KSEB Officers' Association in the 16th State conference of KSEB Officers' Association held at Vellanikkara central auditorium, Thrissur on 30,31 January 2010. Famous economist Dr. Prasanjith Bose inaugurated ...\nTuesday, 26 January 2010 23:04\tLathish PV\n2010 ജനുവരി 30, 31 തീയതികളില് തൃശൂര് വെള്ളാനിക്കരയില് നടക്കുന്ന സംസ്ഥാന സമ്മേളനത്തിന്റെ സ്വാഗതസംഘം ഓഫീസിന്റെ ഉല്‍ഘാടനം ജനുവരി 4-ന് സി.പി.ഐ.(എം) ജില്ലാസെക്രട്ടറി ശ്രീ. ബേബിജോണ് മാസ്റര് നിര്‍വഹിച്ചു.തൃശൂര് റൌണ്ട് നോര്‍ത്തില് കൊച്ചിന് ദേവസ്വം ബോര്‍ഡിന്റെ ശിവശക്തി ബില്‍ഡിങ്ങില് സ്വാഗതസംഘം ഓഫീസ്...\n2010 ജനുവരി 30, 31 തീയതികളില് തൃശൂര് വെള്ളാനിക്കരയില് നടക്കുന്ന സംസ്ഥാന സമ്മേളനത്തിന്റെ സ്വാഗതസംഘം രൂപീകരണ യോഗം ഡിസംബര് 12-ന് തൃശൂര് എന്.ജി.ഒ. യൂണിയന് ഹാളില് നടന്നു. സംസ്ഥാന പ്രസിഡന്റ് കെ.എ. ശിവദാസന്റെ അദ്ധ്യക്ഷതയില് ചേര്‍ന്ന യോഗത്തില് സംസ്ഥാന സെക്രട്ടറി എം.ജി. സുരേഷ്കുമാര് സമ്മേളനത്തിന്റ...\n2010 ജനുവരി 16ന് നടന്ന പാലക്കാട് ജില്ലാസമ്മേളനം എം.ബി. രാജേഷ് എം.പി. ഉദ്ഘാടനം ചെയ്തു. ജില്ലാപ്രസിഡന്റ് പി. വേണുഗോപാല് അദ്ധ്യക്ഷം വഹിച്ചു. സംസ്ഥാനസെക്രട്ടറി ജെ. സത്യരാജന് കേന്ദ്രകമ്മറ്റി റിപ്പോര്‍ട്ടും ജില്ലാസെക്രട്ടറി കെ. ഹരി റിപ്പോര്‍ട്ടും ട്രഷറര് എ.കെ. മോഹനദാസന് കണക്കും അവതരിപ്പിച്ചു. ഡോക്ടര്...\n2010 ജനുവരി 13ന് നടന്ന വയനാട് ജില്ലാ സമ്മേളനം സംഘടനയുടെ സംസ്ഥാന ട്രഷറര് എം.എ. ബാബു ഉത്ഘാടനം ചെയ്തു. ജില്ലാപ്രസിഡന്റ് പി.മനോഹരന് അദ്ധ്യക്ഷനായിരുന്നു. സംസ്ഥാന സെക്രട്ടറി ഇ. മനോജ് കേന്ദ്രകമ്മറ്റി റിപ്പോര്‍ട്ടും ജില്ലാസെക്രട്ടറി സജി പൌലോസ് ജില്ലാ കമ്മറ്റി റിപ്പോര്‍ട്ടും ട്രഷറര് പി.ജെ. വിന്‍സെന്റ് കണക...\nഓഫീസേഴ്സ് അസോസിയേഷന് കൊല്ലം ജില്ലാ സമ്മേളനം 2010 ജനുവരി 15-ന് അജയകുമാര് നഗറില് (കൊല്ലം പബ്ളിക് ലൈബ്രറി ഹാള് ) നടന്നു. ജില്ലാ പ്രസിഡന്റ് കെ. മുരളീധരന് പിള്ളയുടെ അദ്ധ്യക്ഷതയില് നടന്ന സമ്മേളനം ജനറല് സെക്രട്ടറി ബി. പ്രദീപ് ഉദ്ഘാടനം ചെയ്തു. സംസ്ഥാന സെക്രട്ടറി ജി. സത്യരാജന് കേന്ദ്രകമ്മിറ്റി റിപ്പ...\n2010 ജനുവരി 14-ന് അപ്സര പാലസില് വെച്ച് അഗസ്റ്റിൻ തോമസിന്റെ അദ്ധ്യക്ഷതയില് കണ്ണൂര് ജില്ലാസമ്മേളനം നടന്നു. യോഗത്തില് പി. ജയപ്രകാശ് സ്വാഗതം ആശംസിച്ചു. സംസ്ഥാന വൈസ് പ്രസിഡന്റ് വി.ആര് . സുധി സമ്മേളനം ഉദ്ഘാടനം ചെയ്തു. സംസ്ഥാന സെക്രട്ടറി. അബ്ദുള് ഷുക്കൂര് , സംസ്ഥാന ട്രഷറര് എം.എ. ബാബു എന്നിവര് സമ്മ...\nFriday, 15 January 2010 22:13\tLathish PV\nതിരുവനന്തപുരം ജില്ലാ സമ്മേളനം 2010 ജനുവരി 14ന് കഴക്കൂട്ടം അജയകുമാര് നഗറില് (അല് -സാജ് ആഡിറ്റോറിയം) നടന്നു. സമ്മേളനത്തിന് തുടക്കംകുറിച്ചുകൊണ്ട് ജില്ലാപ്രസിഡന്റ് കെ. ശ്രീകുമാര് പതാക ഉയര്‍ത്തി. ജില്ലാ പ്രസിഡന്റിന്റെ അദ്ധ്യക്ഷതയില് ചേര്‍ന്ന സമ്മേളനം സംസ്ഥാന പ്രസിഡന്റ് കെ.എ. ശിവദാസന് ഉത്ഘാടനം ചെയ്...\nമലപ്പുറം ജില്ലാ സമ്മേളനം ജനുവരി 14-ന് മലപ്പുറത്ത് സ: ഇ. ബാലാനന്ദന് നഗറില് കോണ്‍ഫെഡറേഷന് ഓഫ് സെന്‍ട്രല് ഗവ. എം. പ്ളോയീസ് ആന്റ് വര്‍ക്കേഴ്സിന്റെ ജില്ലാ സെക്രട്ടറി ശ്രീ. പി.കെ. മുരളീധരന് ഉദ്ഘാടനം ചെയ്തു. ന്യൂസ് എഡിറ്റര് ജെ. മധുലാല് സംഘടനാ റിപ്പോര്‍ട്ടും ജില്ലാ പ്രവര്‍ത്തന റിപ്പോര്‍ട്ട്, ജില്ലാ സ...\nTime: 18 : 38 : 37


നടിയെ ആക്രമിച്ച കേസ്; ദിലീപിനെതിരെ നൽകിയ അപേക്ഷ കോടതി ചൊവ്വാഴ്ച പരിഗണിക്കും! | Malayalam actress attacking case; The court will consider the victim's plea today - Malayalam Oneindia\nPublished: September 17 2019, 9:03 [IST]\nദില്ലി: നടിയെ ആക്രമിച്ച കേസിൽ വീഡിയോ ദൃശ്യങ്ങൾ ആവശ്യപ്പെട്ട് നടൻ ദിലീപ് സുപ്രീംകോടതിയെ സമീപിച്ചിരുന്നു. എന്നാൽ ദൃശ്യങ്ങൾ കൈമാറരുതെന്നും അത് ദുരുപയോഗം ചെയ്യാൻ സാധ്യതയുണ്ടെന്നും സ്വകാര്യതയെ ബാധിക്കുമെന്നും കാണിച്ച് നടിയും കഴിഞ്ഞ ദിവസം സുപ്രീംകോടതിയെ സമീപിച്ചിരുന്നു. നടി സമർപ്പിച്ച അപേക്ഷ സുപ്രീംകോടതി ചൊവ്വാഴ്ച പരിഗണിക്കും.\nആക്രമണത്തിന്റെ ദൃശ്യങ്ങൾ ദിലീപിന് കൈമാറരുതെന്നാണ് നടിയുടെ പ്രധാന ആവശ്യം. ഇത് തന്റെ സ്വകാര്യതയെ ബാധിക്കുന്ന കാര്യമാണെന്നും ദൃശ്യങ്ങൾ ദുരുപയോഗം ചെയ്തേക്കുമെന്നും സുപ്രീംകോടതിയിൽ നൽകിയ അപേക്ഷയിൽ നടി ചൂണ്ടിക്കാട്ടുന്നു. കക്ഷി ചേരണമെന്ന് ആവശ്യപ്പെട്ട് സമർപ്പിച്ച അപേക്ഷയ്ക്കൊപ്പം ചില സുപ്രധാന രേഖകളും നിർണായക തെളിവുകളും നടി സുപ്രീംകോടതിയിൽ നൽകിയിട്ടുണ്ട്.\nപത്തോളം പേജുള്ള അപേക്ഷ\nപത്തോളം പേജുളള അപേക്ഷയാണ് നടി കോടതിയിൽ സമർപ്പിച്ചത്. ഈ കേസുമായി ബന്ധപ്പെട്ട് ഇതിനോടകം തന്നെ ഓട്ടേറെ സമ്മർദ്ദങ്ങൾ താൻ നേരിട്ടെന്നും വേദനകൾ അനുഭവിച്ചെന്നും നടി പറയുന്നു. ഇനിയെങ്കിലും തനിക്ക് സ്വൈര്യ ജീവിതം നയിക്കണം. കോടതി അത് മാനിക്കണമെന്നും അപേക്ഷയിൽ നടി ആവശ്യപ്പെടുന്നു. മുദ്രവെച്ച കവറിലാണ് രേഖകൾ നടി സുപ്രീംകോടതി രജിസ്ട്രിക്ക് കൈമാറിയത്.\nഏറ്റവും പ്രധാനപ്പെട്ട തെളിവ്\nകേസുമായി ബന്ധപ്പെട്ട ഏറ്റവും പ്രധാനപ്പെട്ട തെളിവാണ് മെമ്മറികാർഡും അതിലെ വിഡിയോയും. അത് ദിലീപിന് ലഭിച്ചാൻ ദുരുപയോഗം ചെയ്യാൻ സാധ്യതയുണ്ട്. അത് തന്റെ സ്വകാര്യതയെ ബാധിക്കുമെന്ന് അക്രമത്തിന് ഇരയായ നടി പറയുന്നു. സുപ്രീംകോടതിയിലെ ചില മുതിർന്ന അഭിഭാഷകരുടെ നിയമോപദേശത്തിന്റെ അടിസ്ഥാനത്തിലാണ് നടയിുടെ നീക്കമെന്നാണ് സൂചന. സ്വകാര്യത മൗലീകാവകാശമാണെന്ന് നേരത്തെ കോടതി വ്യക്തമാക്കിയിട്ടുണ്ട്. ഇതിന്റെ അടിസ്ഥാനത്തിലാണ് നടി അപേക്ഷ നൽകിയിരിക്കുന്നത്.\nമെമ്മറി കാർഡ് കേസിന്റെ ഭാഗമായ രേഖയാണെങ്കിൽ ദിലീപിന് കൈമാറുന്ന കാര്യത്തിൽ വിചാരണ കോടതിക്ക് തീരുമാനമെടുക്കാമെന്ന് സുപ്രീംകോടതി നേരത്തെ തന്നെ അഭിപ്രായപ്പെട്ടിരുന്നു. നടിയുടെ അപേക്ഷ ജസ്റ്റിസുമാരായ എഎം ഖാൻവിൽക്കറും ദിനേശ് മഹേശ്വരിയും അടങ്ങുന്ന ബെഞ്ചാകും പരിഗണിക്കുക എന്നാണ് സൂചന. അപേക്ഷയ്ക്കൊപ്പം നടി സമർപ്പിച്ച് രേഖകൾ കൂടി കണക്കിലെടുത്തായിരിക്കും സുപ്രീംകോടതി അന്തിമ ഉത്തരവ് പുറപ്പെടുവിക്കുക.\nനേരത്തെ മെമ്മറി കാർഡ് ആവശ്യപ്പെട്ട് ദിലീപ് ഹൈക്കോടതിയെ സമീപിച്ചിരുന്നു. എന്നാൽ കോടതി ഹർജി തള്ളുകയായിരുന്നു. ഇതിന് പിന്നാലെയാണ് ഹൈക്കോടതിയെ ചോദ്യം ചെയ്ത് ദിലീപ് സുപ്രീംകോടതിയെ സമീപിച്ചിരിക്കുന്നത്. സിബിഐ അന്വേഷണം ആവശ്യപ്പെട്ടും ദിലീപ് ഹൈക്കോടതിയിൽ നേരത്തെ ഹർജി നൽകിയിരുന്നു. കേസുകളില് അന്വേഷണ ഏജന്‍സികളെ തീരുമാനിക്കേണ്ടത് പ്രതിഭാഗമല്ലെന്നായിരുന്നു കോടതി അന്ന് നിരീക്ഷിച്ചിരുന്നത്.\nമുതിർന്ന അഭിഭാഷകരുമായി കൂടിക്കാഴ്ച\nസിബിഐ അന്വേഷണം സിഗിൾ ബെഞ്ച് തള്ളിയതിന് ശേഷം വീണ്ടും അപ്പീൽ ഹർജി നൽകുകയായിരുന്നു. പോലീസ് അന്വേഷണം ദുരുദ്ദേശ്യപരമാണെന്നും മുൻകൂട്ടി തയാറാക്കിയ തിരക്കഥയുടെ അടിസ്ഥാനത്തിലാണെന്നും തന്നെ പ്രതി ചേർത്തതെന്നുമായിരുന്നു ഹരജിയിൽ ദിലീപ് ആരോപിക്കുകയും ചെയ്തിരുന്നു. അതേസമയം ദിലീപ് സുപ്രീംകോടതിയെ സമീപിച്ചതിന് പിന്നാലെ കേസ് അന്വേഷിച്ചിരുന്ന മുതിർന്ന പോലീസ് ഉദ്യോഗസ്ഥ ബി സന്ധ്യ ഐപിഎസ് ഉൾപ്പെടെയുള്ളവർ ദില്ലയിലെത്തുകയും മുതിർന്ന സർക്കാർ അഭിഭാഷകരുമായി കൂടി ക്കാഴ്ച നടത്തുകയും ചെയ്തിരുന്നു.\ndileep actress molest supreme court ദിലീപ് നടി പീഡനം സുപ്രീംകോടതി\nMalayalam actress attacking case; The court will consider the victim's plea today


Kreeta, First Published 1, Oct 2019, 4:06 PM IST\nഅണ്ടര് 17 ലോകകപ്പിന് പിന്നാലെ ഇന്ത്യന് ഫുട്‌ബോള് ടീം മറ്റൊരു ലോകകപ്പിന് തയ്യാറെടുക്കുന്നു. ഈ വര്‍ഷത്തെ സോക്ക ലോകകപ്പിലാണ് ഇന്ത്യ കളിക്കുക.\nതൃശൂര്: അണ്ടര് 17 ലോകകപ്പിന് പിന്നാലെ ഇന്ത്യന് ഫുട്‌ബോള് ടീം മറ്റൊരു ലോകകപ്പിന് തയ്യാറെടുക്കുന്നു. ഈ വര്‍ഷത്തെ സോക്ക ലോകകപ്പിലാണ് ഇന്ത്യ കളിക്കുക. ഇതിഹാസതാരം ഐ എം വിജയനാണ് ഇന്ത്യന് ടീമിന്റെ പരിശീലകന്. ഈമാസം 12 മുതല് 20 വരെ ഗ്രീസിലെ ക്രീറ്റിലാണ് സോക്ക ലോകകപ്പ് നടക്കുക.\n40 വയസ് കഴിഞ്ഞ ഫുട്‌ബോളര്‍മാര്‍ക്കാണ് ടീമില് കളിക്കാന് അവസരം ലഭിക്കുക. ഒരുടീമില് ആറ് താരങ്ങള് മാത്രമാണുണ്ടാവുക. ആദ്യമായിട്ടാണ് ഇന്ത്യ ഇത്തരമൊരു ലോകകപ്പില് പങ്കെടുക്കുന്നത്. 40 രാജ്യങ്ങളാണ് ലോകകപ്പിന്റെ ഭാഗമാവുന്നത്. ജര്‍മനിയാണ് നിലവിലെ ചാംപ്യന്മാര്.\nപിന്നിട്ട ഇന്ത്യയുടെ മുന്‍താരങ്ങളാണ് ടീമംഗങ്ങള്. രാമന് വിജയന് നയിക്കുന്ന ടീമിലെ ഏക മലയാളിതാരം എം സുരേഷാണ്. സമീര് നായിക്, ആല്‍വിറ്റോ ഡികൂഞ്ഞ, ക്ലൈമാക്‌സ് ലോറന്‍സ്, ക്ലിഫോര്‍ഡ് മിറാന്‍ഡ, മിക്കി ഫെര്‍ണാണ്ടസ് എന്നിവരാണ് മറ്റുതാരങ്ങള്.\nഇവര്‍ക്കൊപ്പം എട്ട് റിസര്‍വ് താരങ്ങളും ടീമിലുണ്ടാവും. ഇരുപത് മിനിറ്റ് വീതമുള്ള രണ്ട് പകുതിയിലാണ് മത്സരം. ഇന്ത്യന് ടീം ഈമാസം ഒന്‍പതിന് ഗ്രീസിലേക്ക് പുറപ്പെടും.\nLast Updated 1, Oct 2019, 4:06 PM IST


രഞ്ജന് ഗൊഗോയി ഇന്ന് പടിയിറങ്ങും; 47-ാമത്തെ ചീഫ് ജസ്റ്റിസായി ബോബ്ഡേ നാളെ ചുമതലയേല്‍ക്കും | PravasiExpress\nHome India രഞ്ജന് ഗൊഗോയി ഇന്ന് പടിയിറങ്ങും; 47-ാമത്തെ ചീഫ് ജസ്റ്റിസായി ബോബ്ഡേ നാളെ ചുമതലയേല്‍ക്കും\nന്യൂഡല്‍ഹി: സുപ്രീം കോടതിയിലെ പുതിയ ചീഫ് ജസ്റ്റിസായി ജസ്റ്റിസ് എസ് എ ബോബ്ഡേ നാളെ സത്യപ്രതിജ്ഞ ചെയ്യും. രാഷ്ട്രപതി ഭവനില് നടക്കുന്ന ചടങ്ങിന് 11 മണിയോടെ സുപ്രീംകോടതിയിലെത്തി 47-ാമത്തെ ചീഫ് ജസ്റ്റിസായി ചുമതലയേല്‍ക്കും.\nനിലവിലെ ജസ്റ്റിസ് രഞ്ജന് ഗൊഗോയി ഇന്ന് സുപ്രീംകോടതിയുടെ പടിയിറങ്ങും. വിരമിച്ചാലും തന്‍റെ ഒരു ഭാഗം സുപ്രീംകോടതിയിൽ തുടരുമെന്ന് ബാര് അസോസിയേഷന് നൽകിയ സന്ദേശത്തിൽ ജസ്റ്റിസ് ഗൊഗോയി വ്യക്തമാക്കിയിരുന്നു. 2018 ഒക്ടോബര് 3ന് ഇന്ത്യയുടെ 46-ാമത്തെ ചീഫ് ജസ്റ്റിസായി രഞ്ജന് ഗൊഗോയി ചുമതലയേറ്റത്.\nചീഫ് ജസ്റ്റിസ് സ്ഥാനത്തിരിക്കെ ലൈംഗിക ആരോപണം ഉയര്‍ന്നത് വലിയ ക്ഷീണമായി. ആ കേസിൽ സുപ്രീംകോടതി നിയോഗിച്ച ആഭ്യന്തര സമിതി ക്ളീൻചിറ്റ് നൽകിയെങ്കിലും നടപടികളിയിലെ സുതാര്യതയില്ലാത്മ ഇപ്പോഴും ചര്‍ച്ചയായി തുടരുന്നു. അയോധ്യ, ശബരിമല, റഫാൽ, അസം പൗരത്വ രജിസ്റ്റര് തുടങ്ങി ഏറെ പ്രധാനപ്പെട്ട ഒരുപാട് കേസുകളിൽ വിധി പറഞ്ഞ ശേഷമാണ് ജസ്റ്റിസ് ഗൊഗോയി വിരമിക്കുന്നത്. കേരളത്തിലെ സൗമ്യ കേസ് പരിഗണിച്ചതും ഗൊഗോയി അധ്യക്ഷനായ ബെഞ്ചായിരുന്നു.\n2012 ഏപ്രിൽ 23നാണ് ജസ്റ്റിസ് ഗൊഗോയി സുപ്രീംകോടതി ജഡ്ജിയായി എത്തിയത്. അസം മുഖ്യമന്ത്രി യായിരുന്ന കേശബ് ചന്ദ്ര ഗൊഗോയിയുടെ മകനാണ് ജസ്റ്റിസ് ഗൊഗോയി.\nPrevious articleപൊന്നാനിയിൽ കാറും ലോറിയും കൂട്ടിയിടിച്ച് മൂന്ന് പേർ മരിച്ചു\nNext articleരസികനാണ് ആൻഡ്രോയ്ഡ് കുഞ്ഞപ്പൻ !!\nകഴിഞ്ഞ കുറച്ചു ദിവസങ്ങളായി സമൂഹമാധ്യമങ്ങളിൽ ചർച്ച വിഷയമായിരുന്നു 'ഡൂഡിൽ മുനി'…ആരാണീ കലാകാരൻ എന്നറിയേണ്ടേ. തങ്ങളുടെ ജീവിതത്തിലേക്ക് കടന്നുവരാൻ പോകുന്ന കൺമണിയെ കാത്തിരിക്കുന്ന വേളയിൽ ഭാര്യയ്ക്കും ഭർത്താവിനുമിടിയിൽ സംഭവിക്കുന്ന കുഞ്ഞു കുഞ്ഞു...


Covid 19 | മലപ്പുറം കളക്ടറുമായി സമ്പർക്കം; ഡി.ജി.പി ലോക്നാഥ് ബഹ്റ സ്വയം നിരീക്ഷണത്തില് – News18 Malayalam\nCovid 19 | മലപ്പുറം കളക്ടറുമായി സമ്പർക്കം; ഡി.ജി.പി ലോക്നാഥ് ബഹ്റ സ്വയം നിരീക്ഷണത്തില്\nജില്ലാ കളക്ടര് കെ.ഗോപാലകൃഷ്ണനുമായും എസ്.പി യു അബ്ദുള് കരീമുമായും സമ്പര്‍ക്കം ഉണ്ടായതിനെ തുടർന്നാണ് ഡിജിപി സ്വന്തം നിലയില് നിരീക്ഷണത്തില് പ്രവേശിച്ചത്.\nLast Updated : August 14, 2020, 15:12 IST\nതിരുവനന്തപുരം: സംസ്ഥാന പൊലീസ് മേധാവി ലോക്നാഥ് ബെഹ്റ സ്വയം നിരീക്ഷണത്തില് പ്രവേശിച്ചു. കോവിഡ് സ്ഥിരീകരിച്ച മലപ്പുറം ജില്ലാ കളക്ടര് കെ.ഗോപാലകൃഷ്ണനുമായും എസ്.പി യു അബ്ദുള് കരീമുമായും സമ്പര്‍ക്കം ഉണ്ടായതിനെ തുടർന്നാണ് ഡിജിപി സ്വന്തം നിലയില് നിരീക്ഷണത്തില് പ്രവേശിച്ചത്. മലപ്പുറം ജില്ലാ പൊലീസ് മേധാവി യു.അബ്ദുള് കരീമിന് ഇന്നലെ കൊവിഡ് സ്ഥിരീകരിച്ചിരുന്നു. ഇന്നാണ് കളക്ടര് കെ.ഗോപാലകൃഷ്ണനും കളക്ട്രേറ്റിലെ ഉന്നത ഉദ്യോഗസ്ഥര്‍ക്കും കോവിഡ് സ്ഥിരീകരിച്ചത്.\nജില്ല കളക്ടർ ഉൾപ്പെടെ 22 പേർക്കാണ് മലപ്പുറം കളക്ട്രേറ്റിലെ പേർക്കാണ് രോഗബാധ. പെരിന്തൽമണ്ണ സബ് കളക്ടർ കെ എസ് അഞ്ജു, പെരിന്തൽമണ്ണ എ.സി.പി ഹേമലത, അസിസ്റ്റൻറ് കളക്ടർ വിഷ്ണു ഇവരുടെ സുരക്ഷ ഉദ്യോഗസ്ഥർ, ഡ്രൈവർമാർ തുടങ്ങിയവർക്കും രോഗം സ്ഥിരീകരിച്ചു. ഇവരോട് അടുത്ത് ഇടപഴകിയ ഡി എം ഒ, എ ഡി എം, സബ് കലക്ടർമാർ തുടങ്ങിയവർ നിരീക്ഷണത്തിലാണ്.\nകരിപ്പൂർ രക്ഷാ പ്രവർത്തനത്തിൽ കളക്ടറും ഇന്ന് രോഗം സ്ഥിരീകരിച്ച ഉദ്യോഗസ്ഥരും സജീവമായിപങ്കെടുത്തിരുന്നു. ജില്ലാ പൊലീസ് മേധാവി യു അബ്ദുൽ കരീമിന് ഇന്നലെയാണ് രോഗം സ്ഥിരീകരിച്ചത്. കളക്ടറും എസ് പിയും അടക്കമുള്ള ജില്ലയിലെ ഉന്നത ഉദ്യോഗസ്ഥർക്ക് എല്ലാം രോഗം സ്ഥിരീകരിച്ചത് ജില്ലയിൽ സമാനതകൾ ഇല്ലാത്ത പ്രതിസന്ധി ആണ് തീർക്കുന്നത്. ജില്ലയിലെ പ്രധാന ചുമതലകൾ തൽക്കാലത്തേക്ക് മറ്റ് ആർക്കെങ്കിലും കൈമാറാനും സാധ്യതയുണ്ട്.\nകേന്ദ്ര വ്യോമയാന മന്ത്രി, ഗവർണർ, മുഖ്യമന്ത്രി, മന്ത്രിമാർ, ഡിജിപി തുടങ്ങി കരിപ്പൂരിൽ എത്തിയ പ്രമുഖരെല്ലാം കളക്ടർ ഉൾപ്പെടെയുള്ളവരുടെ സമ്പർക്ക പട്ടികയിൽ വരും. കോഴിക്കോട് ജില്ലയിലെ ഉന്നത ഉദ്യോഗസ്ഥരും നിരീക്ഷണത്തിലേക്ക് മാറേണ്ടി വരും.\nചുരുക്കത്തിൽ മലപ്പുറം ജില്ലയെ മാത്രമല്ല, സംസ്ഥാനത്തെ ഒട്ടാകെ പ്രതിസന്ധിയിലാക്കുന്ന അതീവ ഗുരുതരമായ സാഹചര്യം ആണ് നിലവിൽ ഉള്ളത്. ഓൺലൈൻ വഴി ആണ് നിലവിൽ മിക്ക യോഗങ്ങളും എന്നതിനാൽ ഇനിയും കാര്യങ്ങൾ അങ്ങനെ തന്നെ തുടരും എന്നാണ് ഉദ്യോഗസ്ഥർ വിശദീകരിക്കുന്നത്.\nCoronaCorona death tollCorona In IndiaCorona outbreakCorona virusCorona Virus Indiacorona virus spreadCoronaviruscoronavirus keralaCovid 19malappuram Collector


ജന്മമാസം നമ്മുടെ വില്ലനോ? | Birth Month Is Important As Birth Date - Malayalam BoldSky\n| Updated: Monday, November 23, 2015, 10:20 [IST]\nഭാവി പ്രവചിക്കാന് കഴിയുമെന്നാണ് നമ്മുടെയെല്ലം വിശ്വാസം. എന്നാല് പലപ്പോഴും നമ്മുടെ തന്നെ സ്വഭാവ മഹിമ കൊണ്ട് പ്രവചനത്തിന്റെ വിപരീതഫലമായിരിക്കും ഉണ്ടാവുക. എത്രയൊക്കെ യുക്തിവാദി എന്ന് പറഞ്ഞു നടന്നാലും ഒരിക്കലെങ്കിലും പത്രത്തിലോ മാസികകളിലോ ടീവിയിലോ വരുന്ന വാരഫലം നോക്കാത്തവരുണ്ടാവില്ല.\nഎന്നാല് ശാസ്ത്രീയമായും ഇപ്പോള് ഇത്തരം പ്രവചനങ്ങളില് സത്യമുണ്ടെന്നാണ് ശാസ്ത്രലോകവും പറയുന്നത്. ഇംഗ്ലീഷ് മാസമനുസരിച്ച് നമ്മുടെ ഭാവിയും ആരോഗ്യസ്ഥിതിയും ഭാഗ്യനിര്‍ഭാഗ്യവും പ്രവചിക്കാം. ഓരോ മാസത്തിലും ജനിച്ചവര്‍ക്ക് എങ്ങനെയായരിക്കും ഗുണദോഷഫലങ്ങള് എന്നു നോക്കാം.\nജനുവരി മാസത്തില് ജനിച്ചവര് എപ്പോഴും ഏത് കാര്യത്തിനും മുമ്പിലായിരിക്കും. സ്വതന്ത്രരും സ്വന്തമായി അഭിപ്രായമുള്ളവരുമായിരിക്കും ഇവര്. സ്‌നേഹിക്കുന്നതിനും വിശ്വസിക്കുന്നതിനും ഇവരെ കഴിഞ്ഞേ മറ്റുള്ളവര്‍ക്ക് സ്ഥാനമുള്ളൂ. ആരോഗ്യ കാര്യത്തില് ശ്രദ്ധ കൂടുതല് കൊടുക്കേണ്ടവരാണ് ജനുവരിയില് ജനിച്ചവര്. അല്‍ഷിമേഴ്‌സ് സാധ്യത കൂടുതലാണ് ഇവര്‍ക്ക്.\nജീവിതത്തില് ബന്ധങ്ങള്‍ക്ക് വില നല്‍കുന്നവരായിരിക്കും ഇവര്. മറ്റുള്ളവരെ സന്തോഷിപ്പിക്കുക എന്നതായിരിക്കും ഇവരുടെ ഏറ്റവും പ്രധാന ആവശ്യവും. എന്നാല് തന്റെ ജീവിത പങ്കാളിയെ കണ്ടെത്തുന്നതില് ഇവര് എടുക്കുന്ന സമയം വളരെ കൂടുതലായിരിക്കും. ശാന്തസ്വഭാവക്കാരായിരിക്കും ഇവര്. മാത്രമല്ല നല്ല കലാകാരന്‍മാരുമായിരിക്കും. ഹൃദയ സംബന്ധമായ പ്രശ്‌നങ്ങളെയാണ് ഫെബ്രുവരിയില് ജനിച്ചവര് ഭയക്കേണ്ടത്.\nപണം ഉണ്ടാക്കുന്ന കാര്യത്തില് ഇവരെ കഴിഞ്ഞേ മറ്റുള്ളവര്‍ക്ക് സ്ഥാനമുള്ളൂ. എന്നാല് പലപ്പോഴും അതെങ്ങനെ ചിലവാക്കണമെന്ന കാര്യത്തില് കണ്‍ഫ്യൂഷന് ഇവരുടെ കൂടപ്പിറപ്പാകും. മറ്റുള്ളവരെ ആകര്‍ഷിക്കുന്ന വ്യക്തിത്വമായിരിക്കും. ആസ്തമയും വിറ്റാമിന്റെ അഭാവവും ഇത്തരക്കാരെ രോഗികളാക്കും.\nഏപ്രില് മാസത്തില് ജനിച്ചവര് വളരെ ക്രിയേറ്റീവ് ആയിരിക്കും. ബുദ്ധിപരമായി ആര്‍ക്കും ഇവരെ തോല്‍പ്പിക്കാന് കഴിയില്ല. പലപ്പോഴും കൂട്ടത്തില് നില്‍ക്കുമ്പോള് ഇവരായിരിക്കും എല്ലാവരുടേയും ആകര്‍ഷണ കേന്ദ്രം. ഹൃദയ സംബന്ധമായ പ്രശ്‌നങ്ങളായിരിക്കും ഇവരുടേയും ആരോഗ്യം തകര്‍ക്കുന്നത്.\nആത്മവിശ്വാസമുള്ളവരായിരിക്കും മെയ് മാസത്തില് ജനിച്ചവര്. കുടുംബമാണ് ഏറ്റവും വലുത് എന്ന ചിന്താഗതിയാണ് ഇവരുടെ കൈമുതല്. എല്ലാ ബന്ധങ്ങള്‍ക്കും വില കല്‍പ്പിക്കുന്നവരായിരിക്കും ഇത്തരക്കാര്. ഡയബറ്റിസ്. ഗ്ലൂക്കോമ തുടങ്ങിയവ മെയ് മാസത്തില് ജനിച്ചവരെ അലട്ടും. ദൈവ വിശ്വാസികള് കൂടിയായിരിക്കും ഈ മാസം ജനിച്ചവര്.\nസ്വന്തം കാര്യത്തില് തീരുമാനമെടുക്കാന് മറ്റുള്ളവരെ ആശ്രയിക്കുന്ന സ്വഭാവം ജൂണ് മാസത്തില് ജനിച്ചവരില് കാണില്ല. പ്രണയവും പ്രണയവിവാഹവും ആയിരിക്കും ഇവരില് ഭൂരിഭാഗവും തിരഞ്ഞെടുക്കുന്നതും. ക്രിയേറ്റീവ് ആയി ചിന്തിക്കാന് കഴിവുള്ളവരായിരിക്കും. കാഴ്ച സംബന്ധമായ പ്രശ്‌നങ്ങള് ഇവരുടെ കൂടപ്പിറപ്പാകും.\nജൂലൈ മാസത്തില് ജനിച്ചവര് ആത്മാര്‍ത്ഥതയുള്ളവരായിരിക്കും. വിശ്വസിക്കുന്നവര്‍ക്ക് ജീവന് വരെ നല്‍കാന് ഇവര് തയ്യാറാകും. മാത്രമല്ല ബന്ധങ്ങള് ജീവിത കാലം മുഴുവന് തുടരണമെന്ന ആവശ്യക്കാരായിരിക്കും ഇവര്. വിട്ടു മാറാത്ത ശരീര വേദനയും പനിയും അതിനോടനുബന്ധിച്ച രോഗങ്ങളും ഇവരുടെ കൂടപ്പിറപ്പായിരിക്കും.\nആഗസ്റ്റ് മാസത്തില് ജനിച്ചവര് മാനസികമായി നല്ല ബലമുള്ളവരായിരിക്കും. ഏത് പ്രതിസന്ധിയിലും തളരാതെ പിടിച്ചു നില്‍ക്കാന് ഇത്തരക്കാര്‍ക്ക് കഴിയും. മാത്രമല്ല സ്‌നേഹ സമ്പന്നരും ബന്ധങ്ങള്‍ക്ക് വില കല്‍പ്പിക്കുന്നവരുമായിരിക്കും. കലാപരമായി ഇവര് മുന്നിലായിരിക്കും. ശ്വാസകോശസംബന്ധമായ രോഗങ്ങളായിരിക്കും ഇവരുടെ വില്ലന്‍മാര്.\nസെപ്റ്റംബര് മാസത്തില് ജനിച്ചവര് ആത്മീയമായി ഉയര്‍ന്ന ചിന്താഗതി വെച്ചു പുലര്‍ത്തുന്നവരായിരിക്കും. സംഘാടന പാടവവും നേതൃപാടവവും ഇവരുടെ കൈമുതലായിരിക്കും. ബുദ്ധിശക്തിയില് ഇവരെ വെല്ലാന് മറ്റൊരാള്‍ക്കും കഴിയില്ല. മഴക്കാലത്തുണ്ടാവുന്ന എല്ലാ രോഗങ്ങളും ഇവരെ പെട്ടെന്ന് ബാധിയ്ക്കും.\nഒക്ടോബര് മാസത്തില് ജനിച്ചവര് ഭാഗ്യവാന്‍മാരായിരിക്കും എന്നാണ് പറയപ്പെടുന്നത്. എല്ലാ മേഖലകളിലും കഴിവു തെളിയിക്കാന് ഇവരെ കഴിഞ്ഞേ മറ്റാളുകളുള്ളൂ. ആത്മവിശ്വാസമായിരിക്കും ഇവരുടെ കൈമുതല്. സ്ത്രീകളില് ഗര്‍ഭസംബന്ധമായ രോഗങ്ങള് ഈ മാസം ദനിച്ചവരില് കൂടുതലായി കണ്ടു വരുന്നു.\nനവംബര് മാസത്തില് ജനിച്ചവര് പോസിറ്റീവ് ചിന്താഗതികള് ഉള്ളയാളായിരിക്കും. എന്നാല് പലപ്പോഴും ഇവര് മാനസിക പ്രശ്‌നമുള്ളവരെ പോലെ പെരുമാറുന്നതും സത്യമാണ്. ഇതിനു കാരണമാകട്ടെ ഇവരിലുണ്ടാകുന്ന മാനസിക സമ്മര്‍ദ്ദമാണ്. എന്നാല് ക്ഷമയായിരിക്കും ഇവരുടെ കൂടപ്പിറപ്പ്. പക്ഷേ തങ്ങളുടെ ഇമോഷന് നിയന്ത്രിക്കുന്നതില് ഇവര് അമ്പേ പരാജയമായിരിക്കും. അല്‍ഷിമേഴ്‌സ് ആയിരിക്കും ഇവരുടെ ജീവിതത്തിലെ വില്ലന്.\nപൊതുവേ അലസന്‍മാരും മടിയന്‍മാരുമായിരിക്കും ഡിസംബര് മാസത്തില് ജനിച്ചവര്. എന്നാല് ജോലി എടുക്കാന് തുടങ്ങിയാല് ഇവരെ തോല്‍പ്പിക്കാന് കഴിയില്ലെന്നതും സത്യം. വിശ്വസ്തരായിരിക്കും ഡിസംബര് മാസത്തില് ജനിച്ചവര്. മാത്രമല്ല സംഘാടന പാടവവും ഇവരുടെ കൂടപ്പിറപ്പായിരിക്കും. തണുപ്പടിച്ചാലുണ്ടാകുന്ന എല്ലാ പ്രശ്‌നങ്ങളും ഏറ്റവും കൂടുതല് ബാധിയ്ക്കുന്നതും ഇവരെയാണ്.\nBirth Month Is Important As Birth Date\nThe month that we are born can sayalot about who we were destined to be when we were born.


എന്‍റെ അക്ഷരക്കൂട്ടുകള്................: April 2014\nനീണ്ട ഇടനാഴിയിൽ തങ്ങളുടെ ഊഴത്തിനായി കാത്തിരുന്ന അമൃത കൊക്കറിനും ബെനഡിക്റ്റ് കൊക്കറിനും അക്ഷമ കാരണം നിവൃത്തിയില്ലായിരുന്നു. കൈകള് തമ്മിൽ കൂട്ടിയും അഴിച്ചും അവർ സമയത്തെ തള്ളി നീക്കിക്കൊണ്ടിരുന്നു. രണ്ടു മണിക്കൂര് നേരമായി ആ ഇരുപ്പ് തുടങ്ങിയിട്ട്.\nഅലക്ഷ്യമായി സഞ്ചരിക്കുന്ന അമൃതയുടെ കണ്ണുകളിൽ വിഷമവും ദേഷ്യവും നിരാശയും കലർന്നിരുന്നു. ബനഡിക്ടിന്‍റെ കണ്ണുകളില് പക്ഷെ പതിവ് നിസ്സംഗതയായിയിരുന്നു തളം കെട്ടി നിന്നത്.\nഇടയ്ക്കിടെ മുഖത്തെ കണ്ണാടി നേരെ വച്ചും ഇടം കൈ കൊണ്ട് മുടി മാടിയൊതുക്കിയും അയാള് ഇരുന്നു.\nഅമൃത ആരോടൊക്കെയോ ഫോണില് സംസാരിച്ചു, ചിലരോട് കയര്‍ത്തു. ഒടുവില് അവള് സഹികെട്ട് പറഞ്ഞു, ഓ.പി. റൂമില് ചെന്ന് അന്വേഷിക്കാന്. ഒരു ഡോക്ടറെയല്ലേ കാത്തിരിക്കുന്നത്, കളക്ടറെയല്ലല്ലോ..!!\nബെനഡിക്റ്റ് എഴുന്നേറ്റു പോയി.\nഅമൃത കൈ നെറ്റിയില് താങ്ങി കുറെ നേരം ഇരുന്നു. ബെനഡിക്റ്റ് വന്നു വിളിച്ചപ്പോഴാണ് അവള് മുഖം ഉയര്‍ത്തിയത്. എത്ര നേരം അങ്ങനെ ഇരുന്നുവെന്നത് അവള്‍ക്കു തന്നെ നിശ്ചയം പോരാ.\n"എന്തായി, ബെനഡിക്റ്റ് ?"\n" ഡോക്ടര് റൂമിലുണ്ട്, വാ.."\nഒരു ദീര്‍ഘനിശ്വാസം എടുത്ത ശേഷം അമൃത പതിയെ എഴുന്നേറ്റു ബെനഡിക്ട്ടിന്‍റെ ഒപ്പം നടന്നു. മുന്നിലെ നീണ്ട ഇടനാഴി അവസാനിച്ചത് Dr.അഷിത എന്ന പേരിനു താഴെ അടഞ്ഞു കിടക്കുന്ന ബ്രൌണ് നിറം പൂശിയ വാതിലിനു മുന്നില്. ഡോര് ഹാന്‍ഡില് തിരിച്ചപ്പോള് തന്നെ കയറി വരാനുള്ള അനുവാദം അകത്തു നിന്നും കിട്ടി.\nDr.അഷിതയുടെ മുന്നില് അവര് ഇരുന്നു. ഇരുപത്തിയേഴ്- ഇരുപത്തിയെട്ട് പ്രായം വരുന്ന, എന്നാല് അതിനേക്കാള് പക്വത മുഖത്ത് പ്രതിഫലിപ്പിക്കുന്ന ഒരുവളായിരുന്നു അഷിത. അമൃതയും ബെനഡിക്റ്റും പരസ്പരം നോക്കി. കുറച്ചുകൂടി പ്രായമുള്ള ഒരു സ്ത്രീയെ ആയിരുന്നു അവര് പ്രതീക്ഷിച്ചത്.\n"So, you are Mr.Benedict. right ?"\n"Yes doctor. this is my wife, Amritha Kokker. ഞങ്ങളൊരു രണ്ടു മണിക്കൂറായി ഡോക്ടറിനെ വെയിറ്റ് ചെയ്യുന്നു."\n"ഒരു സര്‍ജറി ഉണ്ടായിരുന്നു. നേരത്തെ കമ്മിറ്റ് ചെയ്തതല്ല. But, I have to compromise sometimes...\nഎന്താ നിങ്ങളുടെ പ്രശ്നം ? "\nDr.അഷിത ഒന്ന് മുന്‍പോട്ടു ആഞ്ഞിരുന്നു കൊണ്ട് ചോദിച്ചു.\n"എന്ത് തന്നെയായാലും അത് തുറന്നു പറയണം\nഡോക്ടറോട് കള്ളം പറയാന് പാടില്ല"\nഅവര് പരസ്പരം നോക്കി സംശയിച്ചിരുന്നു. അല്‍പസമയം കടന്നു പോയിട്ടും ഇരുവരും ഒന്നും മിണ്ടിയില്ല.\n"Come on, speak out. I just don't want to waste my time. കാര്യം പറയു.."\nഒന്നറച്ചു നിന്ന ശേഷം ബെനഡിക്റ്റ് തന്നെ കാര്യങ്ങള് അവതരിപ്പിച്ചു.\n"She is carrying. മൂന്നു മാസമായി."\n"ഓ.. എന്നിട്ട് നിങ്ങളിപ്പോഴാണോ കണ്‍സല്‍ട്ട് ചെയ്യാന് വരുന്നേ ?"\nഅഷിത അമൃതയുടെ മുഖത്തേയ്ക്കു നോക്കി.\nതന്റെ പ്രായമേ അമൃതയ്ക്ക് കാണൂ എന്നവളോര്‍ത്തു. അത് തന്നെയായിരുന്നു അമൃതയുടെയും മനസ്സില്.\n"അതോ നിങ്ങള് വേറെ ഏതെങ്കിലും ഡോക്ടറിന്‍റെ കെയറില് ആണോ ?\nIf so, what i've to do ?"\nഅഷിത ചോദിച്ചത് അമൃതയോട് ആയിരുന്നെവെങ്കിലും മറുപടി പറഞ്ഞത് ബെനഡിക്റ്റ് ആയിരുന്നു.\n"See doctor, ഞങ്ങള്‍ക്കീ കുഞ്ഞിനെ വേണ്ട.\nWe need your help. ഇത് അബോര്‍ട്ട് ചെയ്യണം. "\n"What nonsense are you talking Mr.?\n"Dr.Ashitha, please listen us. ഞങ്ങള്‍ക്ക് ആള്‍റെഡി ഒരു മകളുണ്ട്. She is five year old now. ഇപ്പൊ മറ്റൊരു കുഞ്ഞ്.....\nഅത് ഞങ്ങള്‍ക്ക് ചിന്തിക്കാനാവില്ല ഡോക്ടര്.\n" അത് ഇപ്പോഴാണോ നിങ്ങള് ആലോചിക്കുന്നത് ? നിങ്ങള് പ്രിക്വേഷന്‍സ് എടുക്കണമായിരുന്നു. അല്ലാതെ അബോര്‍ഷന് അല്ല ഇതിനുള്ള പ്രതിവിധി."\n" ഞാന് പറഞ്ഞല്ലോ ഡോക്ടര്, ഞങ്ങളുടെ സിറ്റുവേഷന് അതാണ്. അടുത്ത സണ്‍ഡേ ഞങ്ങള് ബഹറിന് ലേയ്ക്ക് പോകും. അതിനു മുന്‍പ്....\nI can offer youagood amount, for sure.."\n"നിങ്ങളുടെ സാഹചര്യം മോശമായത് കൊണ്ട് ഒരു ജീവന് ഇല്ലാതാക്കണം എന്നാണോ നിങ്ങള് പറഞ്ഞു വരുന്നത് ?\nകുഞ്ഞുങ്ങളില്ലാത്ത എത്ര അമ്മാരുണ്ട് നമുക്ക് ചുറ്റും..\nഅവരുടെ കണ്ണീരു കണ്ടിട്ടുണ്ടോ നിങ്ങള്..?\nനിങ്ങളും ഒരു അമ്മയല്ലേ ?\nസ്വന്തം കുഞ്ഞിനെ കൊല്ലാന് ഏതെങ്കിലും ഒരമ്മ കൂട്ട് നില്‍ക്കുവോ ?\nHow can you say that ?"\nഅഷിതയുടെ സ്വരം വല്ലാതെ ഉയര്‍ന്നിരുന്നു. ആ ഉറച്ച ശബ്ദം അഥിതികളെ കുറച്ചു നേരത്തേയ്ക്ക് ശ്വാസം മുട്ടിച്ചു.\n" നിങ്ങള്‍ക്കിപ്പോ ഒരു കുട്ടി മതി എന്നാണോ തീരുമാനം ?"\nഅത്രനേരവും മിണ്ടാതിരുന്ന അമൃതയോടായി അഷിത ചോദിച്ചു. അമൃത അതെ എന്നര്‍ത്ഥത്തില് തല കുലുക്കുക മാത്രം ചെയ്തു. അവളുടെ മുഖത്ത് പ്രകടമാകുന്ന ഭാവഭേദങ്ങള് തിരിച്ചറിയാന് അഷിതയ്ക്കായില്ല.\nഒന്നാലോചിച്ചു നോക്കിയിട്ട് അവള് ബെനഡിക്റ്റ് നോട് ചോദിച്ചു:\n" എന്താ നിങ്ങളുടെ തീരുമാനം ? ഒരു കുട്ടി മതി എന്നാണോ ?"\nഒട്ടു സംശയമില്ലാതെ വളരെ പെട്ടെന്നായിരുന്നു അയാളുടെ ഉത്തരം.\n"എങ്കില് പിന്നെ എന്തിനീ ഗര്‍ഭസ്ഥശിശുവിനെ കൊല്ലണം ?\nWhy don't you putaplan to kill your five year old daughter ?\nആ കുട്ടിയെ കൊല്ലുന്നതല്ലേ എളുപ്പം. തന്റെ ഭാര്യയുടെ ശരീരതിനുണ്ടാവുന്ന റിസ്ക് ഒഴിവാക്കുകയും ചെയ്യാം. "\nപെട്ടെന്ന് ബെനഡിക്റ്റ് ചാടിയെഴുന്നേറ്റു.\n" ഒരു ഡോക്ടര് ആണെന്ന് കരുതി എന്തും പറയാനുള്ള ലൈസന്‍സ് ഉണ്ടോ ?"\nഅയാള് ദേഷ്യം കൊണ്ട് നിന്ന് വിറച്ചു.\nഅമൃതയുടെ കണ്ണില് നിന്നും കണ്ണീര് ഒലിച്ചുകൊണ്ടിരുന്നു..\n" നിങ്ങളെന്തിനാ മിസ്റ്റര് ചൂടാവുന്നത്..?\nരണ്ടും ജീവന് തന്നെയല്ലേ.. നിങ്ങളുടെ സ്വന്തം ചോര. പിന്നെന്താ ?\nരൂപവും ആകാരവും ഇല്ലെന്നു കരുതി ഒരു ജീവനെ നശിപ്പിക്കാമെന്നു കരുതിയോ ?\nഅഞ്ചു വയസ്സുള്ള മകളെ കൊല്ലുന്നതും വയറ്റിലുള്ള കുട്ടിയെ അബോര്‍ട്ട് ചെയ്യുന്നതും തമ്മില് എന്താടോ വ്യത്യാസം ?\nPlease leave the place and just clear off..."\nബെനഡിക്റ്റ് അമര്‍ത്തിച്ചവിട്ടി പുറത്തേയ്ക്ക് പോയി.പോകുമ്പോള് അമൃത ഒരു തവണ കൂടി തിരിഞ്ഞു നോക്കി. അഷിതയുടെ കണ്ണുകളെ നേരിടാന് അവള്‍ക്കായില്ല.\nപതിയെ പുറത്തേയ്ക്ക് ചുവടുകള് വച്ചു.\nഅവര് പോയിക്കഴിഞ്ഞു അഷിത പുറകിലേയ്ക്ക് ചാഞ്ഞിരുന്നു. അവളുടെ കണ്ണുകള് നിറഞ്ഞു തൂവിയിരുന്നു. അല്പം മുന്‍പ് ഇറങ്ങിപ്പോയ മനുഷ്യനെ തിരുത്താന് തനിക്കു കഴിഞ്ഞില്ല, പക്ഷെ ആ അമ്മയുടെ മനസ്സിനെ ചെറുതായെങ്കിലും സ്പര്‍ശിക്കുവാന് കഴിഞ്ഞു.\nഅവള് കണ്ണുകള് മെല്ലെ അടച്ചു.\nപെട്ടെന്ന് എവിടെ നിന്നോ കുറെ കുട്ടികള് നിഷ്ക്കളങ്കമായി ചിരിച്ചു കൊണ്ട് അവളുടെ മുന്നിലെത്തി. അവര് അവള്‍ക്കു മുന്നില് നൃത്തം ചെയ്തു.\nമാലാഖയെ പോലെ വാഴ്ത്തി.\nഅവര് പല ഭാഷകളില് പല സ്വരങ്ങളില് അവളോട് നന്ദി പറഞ്ഞു കൊണ്ടിരുന്നു.\nN.B. : ഈയടുത്ത് ഞാന് സാക്ഷിയാകേണ്ടി വന്ന ഒരു സംഭവമാണ് കഥയുടെ ആവരണത്തില് പൊതിഞ്ഞു കുറിച്ചത്. അതിലെ സംഭാഷണങ്ങള് ഞാനായി എഴുതിയതല്ല, അവര് പറഞ്ഞതാണ്.\nഅവരുടെ വാക്കുകള് ഞാന് കടമെടുത്തു എന്നുമാത്രം.\nഇത് പോലെയുള്ള ഡോക്ടര്‍മാര് ഇനിയും ഉണ്ടായിരുന്നെങ്കിലെന്നു ആശിച്ചു പോകുന്നു..\nആ നന്മ മനസ്സിന് ഈ വരികള് ഞാന് സമര്‍പ്പിക്കുന്നു...\nരചന vineeth vava ല് 11:21 PM


വിവാഹപ്രായം ഉയര്‍ത്തല്: സമിതിയില് പുരുഷാധിപത്യമെന്ന് മഹാരാഷ്ട്ര എം.പി പരാതി നല്‍കി - Leading Online News Websites In America | nerkazhcha.com\nHomeNewsIndiaവിവാഹപ്രായം ഉയര്‍ത്തല്: സമിതിയില് പുരുഷാധിപത്യമെന്ന് മഹാരാഷ്ട്ര എം.പി പരാതി നല്‍കി\nവിവാഹപ്രായം ഉയര്‍ത്തല്: സമിതിയില് പുരുഷാധിപത്യമെന്ന് മഹാരാഷ്ട്ര എം.പി പരാതി നല്‍കി\nന്യൂഡല്‍ഹി: പെണ്‍കുട്ടികളുടെ വിവാഹ പ്രായം 18ല് നിന്നും 21 ആക്കി ഉയര്‍ത്തുന്നതിനുള്ള ബില്ല് പരിശോധിക്കുന്ന സമിതിയുടെ രൂപീകരണത്തില് ആശങ്കയറിയിച്ച് മഹാരാഷ്ട്ര എം.പി പ്രിയങ്ക ചതുര്‍വേദി. സ്ത്രീകളെ സംബന്ധിക്കുന്ന ഏറ്റവും സുപ്രധാനമായ നിയമത്തെക്കുറിച്ച് ചര്‍ച്ച ചെയ്യാന് നിയമിച്ച 31 അംഗ സമിതിയില് ഒരു സ്ത്രീ മാത്രമാണുള്ളതെന്ന് പ്രിയങ്ക ചൂണ്ടിക്കാട്ടി.\nരാജ്യസഭ ചെയര്‍മാന് വെങ്കയ്യ നായിഡുവിനയച്ച കത്തിലാണ് പ്രിയങ്ക ആശങ്ക അറിയിച്ചത്. പശ്ചിമ ബംഗാള് എം.പി സുസ്മിത ദേവും സമാന വിഷയത്തില് ആശങ്കയറിയിച്ചിരുന്നു. നിലവിലെ സമിതിയിലെ ഏക സ്ത്രീ സാന്നിധ്യമാണ് സുസ്മിത ദേവ്.\nസ്ത്രീകള്‍ക്ക് ഏറെ പ്രസക്തമായ നിയമത്തെക്കുറിച്ച് ചര്‍ച്ച ചെയ്യുന്ന സമിതിയില് സ്ത്രീ പ്രാതിനിധ്യം കുറവാകുന്നത് നിരാശാജനകമാണെന്നും, രാജ്യത്ത് സ്ത്രീകള് നേരിടുന്ന പ്രശ്‌നങ്ങള് ചര്‍ച്ച ചെയ്യപ്പെടുന്ന കമ്മിറ്റിയില് കൂടുതല് സ്ത്രീ പ്രാതിനിധ്യം ഉറപ്പാക്കണമെന്നും പ്രിയങ്ക കത്തില് പറഞ്ഞു. എല്ലാവരുടേയും അഭിപ്രായങ്ങള് മാനിക്കേണ്ടതുണ്ടെന്നും സ്ത്രീകളുടെ ശബ്ദം കേള്‍ക്കുകയും മനസ്സിലാക്കുകയും ചെയ്യണമെന്നും ശിവസേന നേതാവ് കൂടിയായ പ്രിയങ്ക കൂട്ടിച്ചേര്‍ത്തു.\nലോക്‌സഭയുടെ ശീതകാല സമ്മേളനത്തില് അവതരിപ്പിക്കപ്പെട്ട ശൈശവ വിവാഹനിരോധ (ഭേദഗതി) ബില്, പാര്‍ലമെന്റിന്റെ വിദ്യാഭ്യാസ, വനിത, ശിശു, യുവ, കായിക സ്ഥിരം സമിതിക്ക് വിട്ടിരുന്നു. വനിത-ശിശു വികസന മന്ത്രാലയമാണ് ബില് അവതരിപ്പിച്ചത്.\nസ്ത്രീകളുമായി ബന്ധപ്പെട്ട സുപ്രധാന വിഷയം പരിശോധിക്കുന്ന സമിതിയില് സ്ത്രീകള് ഇനിയും വേണ്ടതായിരുന്നുവെന്ന് സുപ്രിയ സുലെ എം.പി നേരത്തേ അഭിപ്രായപ്പെട്ടിരുന്നു. കൂടുതല് പേരെ ക്ഷണിച്ച് അഭിപ്രായം കേള്‍ക്കാന് സമിതി അധ്യക്ഷന് അധികാരമുള്ളതിനാല് എല്ലാവരെയും ഉള്‍ക്കൊള്ളുന്ന നിലപാടുകള് ഉരുത്തിരിയുമെന്നാണ് പ്രതീക്ഷയെന്നും സുപ്രിയ കൂട്ടിച്ചേര്‍ത്തു.\nവിവാഹപ്രായം ഉയര്‍ത്താന് കേന്ദ്രസര്‍ക്കാറിന് ശിപാര്‍ശ ചെയ്ത സമിതിയുടെ അധ്യക്ഷ ജയ ജെയ്റ്റിലിയും ഇക്കാര്യം എടുത്തുപറഞ്ഞു. 50 ശതമാനം അംഗങ്ങളെങ്കിലും വനിതകളായിരുന്നു വേണ്ടിയിരുന്നതെന്നായിരുന്നു അവരുടെ പ്രതികരണം. സാധ്യമെങ്കില് സമിതിയിലെ തങ്ങളുടെ പുരുഷ അംഗങ്ങളെ പിന്‍വലിച്ച് വനിതകളെ ഉള്‍പ്പെടുത്താന് പാര്‍ട്ടികള് ശ്രമിക്കണമെന്നും അവര് അഭ്യര്‍ഥിച്ചിട്ടുണ്ട്.\nPrevious articleകോവിഡിനെ ചെറുക്കാന് മിഠായി; ക്ലിനിക്കല് പരീക്ഷണം പൂര്‍ത്തിയാക്കി, വില തുച്ഛം\nNext articleകൗതുകമായി യുവതിയുടെ ഇരട്ട പ്രസവം; ഒരാള് 2021ലും മറ്റൊരാള് 2022ലും!


റോഡ് പണിക്കെത്തിയ തൊഴിലാളികള്‍ക്ക് സി ഐയുടെ മര്‍ദ്ദനം -\nപാലക്കാട്: അട്ടപ്പാടി താവളത്ത് റോഡ് പണിക്കെത്തിയ തൊഴിലാളികളെ കോഴിക്കോട് നല്ലളം സിഐ മര്‍ദ്ദിച്ചതായി പരാതി. തൊടുപുഴ സ്വദേശിയായ അലക്സ്, കൃഷ്ണഗിരി സ്വദേശിയായ മരതകം എന്നിവര്‍ക്കാണ് മര്‍ദ്ദനമേറ്റത്. ഇരുവരുടേയും പരാതിയില് കോഴിക്കോട് നല്ലളം സി ഐ കൃഷ്ണനെതിരെ അഗളി പോലീസ് കേസെടുത്തു.\nകഴിഞ്ഞ ശനിയാഴ്ച രാത്രി 11 മണിയോടെയാണ് കേസിനാസ്പദമായ സംഭവം. റോഡില് നില്‍ക്കുകയായിരുന്ന തങ്ങളെ സിഐ അകാരണമായി മര്‍ദ്ദിക്കുകയായിരുന്നുവെന്നാണ് ഇരുവരും പരാതിയില് പറയുന്നു.\nകാറിലെത്തിയ സിഐ വാഹനം നിര്‍ത്തി രാത്രി റോഡില് നില്‍ക്കുന്നതെന്തിനാണെന്ന് ഇവരോട് ചോദിച്ചു. തങ്ങള് റോഡിന്റെ അറ്റകുറ്റപ്പണിക്ക് വേണ്ടി വന്നതാണെന്ന് ഇവര് മറുപടി നല്‍കി. എന്നാല്, ഇത് ഇഷ്ടപ്പെടാത്ത ഇയാള് കയര്‍ക്കുകയും അലക്സിനെ മര്‍ദ്ദിക്കുകയുമായിരുന്നു. മരതകത്തിന്റെ മുഖത്തും അടിച്ചു. താന് പോലീസ് ഉദ്യോഗസ്ഥനാണെന്ന് പറഞ്ഞായിരുന്നു മര്‍ദ്ദനമെന്നാണ് പരാതിക്കാര് പറയുന്നത്. സിഐ മദ്യലഹരിയിലായിരുന്നുവെന്നും പരാതിയില് പറയുന്നു.


നടനാകണോ എങ്കിൽ ഭക്ഷണമുണ്ടാക്കാന് പഠിക്കണം, ഷൂട്ടിങ് സെറ്റില് ദോശചുട്ട് സോനു സൂദ്, വീഡിയോ വൈറൽ\nBy Editor April 12, 2021 No Comments\nനടന് സോനൂ സൂദിന്റെ ഷൂട്ടിങ് സെറ്റില് പോയാല് ഏറ്റവും രുചിയുള്ള ദോശ കഴിക്കാം. താരം സ്വന്തമായി തന്നെ ദോശയുണ്ടാക്കി കഴിക്കുന്നതിന്റെ വിഡിയോ താരം തന്നെയാണ് സോഷ്യല് മീഡിയയില് പങ്കുവെച്ചത്.ഈ രസകരമായ വീഡിയോ ആരാധകരുടെ മനസ്സിൽ സ്ഥാനം നേടുകയാണ്. ഏറ്റവും പുതിയ ചിത്രത്തിന്റെ ഷൂട്ടിങ് സെറ്റില്‍വച്ചായിരുന്നു സോനൂ സൂദിന്റെ ദോശ ടൈം.വളരെയധികം പ്രൊഫഷണലായാണ് താരം ദോശ ചുട്ടെടുത്തത്. നല്ല മൊരിഞ്ഞ രുചിയുള്ള ദോശയുണ്ടാക്കി താരം അണിയറ പ്രവര്‍ത്തകരെ അത്ഭുതപ്പെടുത്തിരിക്കുകയാണ്. ദോശ ചുടുന്നതിനൊപ്പം ആരാധകരുമായി താരം സംസാരിക്കുന്നുമുണ്ട്.\nതാരം വളരെ പ്രത്യേകമായി തന്നെ എടുത്തു പറയുന്ന ഒരു കാര്യമാണ് സ്വന്തം ഭക്ഷണം സ്വയമുണ്ടാക്കി കഴിക്കണമെന്ന് .ചിലവ് വളരെ കുറക്കുന്നതിനായാണ് ദോശചുടുന്നതെന്നും നടനാകണമെന്നുള്ളവര് സ്വന്തം ഭക്ഷണമുണ്ടാക്കാന് പഠിക്കുന്നതാണ് ഇനി നല്ലതെന്നുമാണ് താരം പറഞ്ഞത്. കൂടാതെ ഷൂട്ടിങ് ഇല്ലാത്തപ്പോള് പോലും തന്നെ ദോശചുടാനായി വിളിക്കാറുണ്ടെന്നുമാണ് താരം രസകരമായി പറയുന്നത്. തേങ്ങ ചമ്മന്തിക്കൊപ്പമാണ് താരം ദോശ കഴിക്കുന്നത്. ആരാധകരുടെ മനസ്സ് കവരുകയാണ് ഈ വിഡിയോ.\nPrevious Articleസൂരറൈ പോട്രിലെ ബൊമ്മിയ്ക്ക് ശേഷം കിടിലൻ കഥാപാത്രവുമായി അപര്‍ണ\nNext Article ജീവിതത്തില് ആദ്യം വേണ്ടതെന്ത്? ദുല്‍ഖര് സല്‍മാന് ചോദിക്കുന്നു


സാമ്പത്തികമായും സാമുഹികമായും താരതമ്യേന പിന്നാക്കം നിൽക്കുന്ന ഈ പ്രദേശത്തെ വലിയ ഒരു വിഭാഗത്തിന്റെ ജീവിതോപാധി മത്സ്യ ബന്ധനവും കൂലി വേലയുമാണ്. പരമ്പരാഗത കൃഷി, സർക്കാരുദ്യോഗം, മതാധ്യാപനം തുടങ്ങിയ മേഖലളിലും ഇവിടുത്തുകാരുടെ സാന്നിധ്യമുണ്ട്. ഒരു വിഭാഗം ജനങ്ങൾ ഗൾഫ് കുടിയേറ്റത്തിലൂടെയും ജീവിത മാർഗ്ഗം കണ്ടെത്തിയിട്ടുണ്ട്.\nകനോലി കനാൽ അറബിക്കടലിൽ പതിക്കുന്ന പുതുപൊന്നാനി മുനമ്പ്, സായാഹ്നങ്ങളിൽ പ്രകൃതിയുടെ മനോഹാരിത ദർശിക്കാനായി എത്തുന്നവരുടെ ഒരു കൊച്ചു തുരുത്തുകൂടിയാണ്. കനോലി കനാലിന്റെ മറുകരയിലുള്ള കടവനാട്, ചരിത്രപ്രാധാന്യമുള്ള വെളിയങ്കോട് എന്നിവ തൊട്ടടുത്ത പ്രദേശങ്ങളാണ്.\nപുതുപൊന്നാനിയിലെ ഖിലാഫത്ത് യോഗം[തിരുത്തുക]\n"https://ml.wikipedia.org/w/index.php?title=പുതുപൊന്നാനി&oldid=3478822" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 05:01, 25 നവംബർ 2020.


അദ്വാനി ഹോളി ആഘോഷത്തിനില്ല | Advani not to celebrate Holi - Malayalam Oneindia\nഅദ്വാനി ഹോളി ആഘോഷത്തിനില്ല\nദില്ലി: ആഭ്യന്തര മന്ത്രി എല്.കെ. അദ്വാനി ഇക്കുറി ഹോളി ആഘോഷിക്കില്ല. ഗുജറാത്തിലെ വര്‍ഗീയകലാപത്തില് നിരവധി പേര്‍ക്ക് ജീവന് നഷ്ടപ്പെട്ട സാഹചര്യത്തിലാണ് താന് ഹോളി ആഘോഷം റദ്ദാക്കുന്നതെന്നും അദ്വാനി പറഞ്ഞു.\nകഴിഞ്ഞ വര്‍ഷം ഗുജറാത്ത് ഭൂകമ്പത്തെതുടര്‍ന്നും അദ്വാനി ഹോളി ആഘോഷിച്ചിരുന്നില്ല. എങ്കിലും ഹോളി ആഘോഷിക്കുന്ന മുഴുവന് ജനങ്ങള്‍ക്കും അദ്ദേഹം ആശംസകള് നേര്‍ന്നു.\nഹോളി ആഘോഷം ജനങ്ങള്‍ക്ക് സമാധാനവും സന്തോഷവും അഭിവൃദ്ധിയും മതസൗഹാര്‍ദ്ദവും കൊണ്ടുവരട്ടെയെന്നും അദ്ദേഹം ആശംസിച്ചു..


എന്‍ജിനീയറിങ്ങില് നിന്ന് കുട്ടിയുടുപ്പ് വില്‍പനയിലേക്ക് | Manonja Tharin Kids dress business\nപഠിച്ചത് എന്‍ജിനീയറിങ്... എന്നാല്, ഇന്ന് ചെയ്യുന്നത് 'കുട്ടിയുടുപ്പ്' വ്യാപാരം... പനമ്പിള്ളിനഗറില് താമസിക്കുന്ന കണ്ണൂര് സ്വദേശിനി മനോജ്ഞയാണ് വേറിട്ട വഴിയിലൂടെ സഞ്ചരിക്കുന്നത്. തുണിവ്യാപാരം മനോജ്ഞയ്ക്ക് പാരമ്പര്യമായി ലഭിച്ചതാണ്. എന്‍ജിനീയറിങ് പഠനശേഷം വസ്ത്രവ്യാപാരവുമായി ബന്ധപ്പെട്ട് പ്രവര്‍ത്തിക്കുന്നുമുണ്ടായിരുന്നു.\nഇതിനിടെ മനോജ്ഞ അമ്മയായതോടെയാണ് വേറിട്ട ചിന്ത ഉടലെടുത്തത്. ഒന്നരവയസ്സയില് താഴെയുള്ള കുട്ടികള് ഉപയോഗിക്കുന്ന നിലവാരമുള്ള വസ്ത്രങ്ങള് ലഭിക്കുന്നതിലെ ബുദ്ധിമുട്ട് അവര് തിരിച്ചറിഞ്ഞു. ഇതോടെ കുട്ടിവസ്ത്ര വ്യാപാരത്തിലേക്ക് നേരിട്ടിറങ്ങാന് തീരുമാനിക്കുകയായിരുന്നു.\nകഴിഞ്ഞ ദീപാവലി ദിനത്തിലാണ് 'ബേബി സ്റ്റോര്‍ക്ക്' എന്ന പുതിയ ബ്രാന്‍ഡ് മനോജ്ഞ അവതരിപ്പിച്ചത്. ഓണ്‍ലൈനായി ആയിരുന്നു വില്‍പ്പന. ഇതിന് മികച്ച പ്രതികരണമാണ് ലഭിച്ചുകൊണ്ടിരിക്കുന്നത്.\nപനമ്പിള്ളിനഗര് അനവ്യൂ സെന്ററില് നടക്കുന്ന വണ്ടര്‍ലാന്‍ഡ് എക്‌സ്പോയ്ക്കും മനോജ്ഞ തന്റെ കുട്ടിയുടുപ്പുകളുമായി എത്തി. ജനിച്ചുവീഴുന്ന നവജാതശിശുവിന് ഇടാവുന്ന വസ്ത്രം മുതലുണ്ട് മനോജ്ഞയുടെ ശേഖരത്തില്. മസ്ലിന് കോട്ടണ് ആണ് ഏറ്റവും ചെറിയ കുട്ടികള്‍ക്കുള്ള വസ്ത്രങ്ങള്‍ക്കായി ഉപയോഗിക്കുന്നത്.\nഒന്നര വയസ്സ് വരെയുള്ള കുട്ടികളുടെ വസ്ത്രങ്ങളാണ് നിലവില് വില്‍പ്പന നടത്തുന്നത്. കുട്ടികള് ഇടുന്ന വസ്ത്രങ്ങള് 100 ശതമാനം മൃദുലമാകണമെന്ന് മനോജ്ഞയ്ക്ക് നിര്‍ബന്ധമുണ്ട്. അതിനാല്‍ത്തന്നെ പൂര്‍ണമായും പരുത്തിവസ്ത്രങ്ങളാണ് ഉപയോഗിക്കുക. മാത്രമല്ല, ഇവ കണ്ണൂരിലെ കൈത്തറിയില്‍നിന്ന് നേരിട്ട് കൊണ്ടുവരുന്നതുമാണ്. 120 രൂപ മുതലുള്ള കുട്ടിയുടുപ്പുകള് ലഭിക്കും. പരമാവധി വില 480 രൂപയാണ്.\nതന്റെ ബ്രാന്‍ഡ് എല്ലാ വസ്ത്രവ്യാപാര സ്ഥാപനത്തിലും എത്തിക്കുക എന്നതാണ് മനോജ്ഞയുടെ അടുത്ത ലക്ഷ്യം. ആദ്യ ചുവടുവെപ്പ് വിജയകരമായതിനാല്, ഇതും വിജയിക്കുമെന്ന പ്രതീക്ഷയിലാണ് മനോജ്ഞ താരിന്.\nContent Highlights: Success story of Manonja Tharin who haveakids online store\nഫരീഹ വാളോങ്ങിയത് യാഥാസ്ഥിതിക കാഴ്ചപ്പാടുകള്‍ക്ക് നേരെയായിരുന്നു\nകടയ്ക്ക് താഴുവീണു, മുതാസ് പടിയിറങ്ങി


ബീഫ് ഫ്രൈയ്ക്കു പകരം കറി നൽകി; ഹോട്ടൽ ജീവനക്കാരന്റെ തല അടിച്ചു തകർത്തു - മീഡിയ മലയാളം (Media Malayalam)\nബീഫ് ഫ്രൈയ്ക്കു പകരം കറി നൽകി; ഹോട്ടൽ ജീവനക്കാരന്റെ തല അടിച്ചു തകർത്തു\nആലപ്പുഴ: ബീഫ് ഫ്രൈയ്ക്കു പകരം കറി നൽകിയെന്ന് പറഞ്ഞ് ഹോട്ടൽ ജീവനക്കാരന്റെ തല അടിച്ചു തകർത്തു. ചേർത്തല എസ്എൽ പുരത്ത് ഹോട്ടൽ ഊട്ടുപുരയിലെ ജീവനക്കാരൻ പൊള്ളേത്തൈ സ്വദേശി ഭാസ്കരനാണ് (60) ഗുരുതരമായി പരുക്കേറ്റത്. മദ്യപിച്ചെത്തിയ യുവാക്കളാണ് ആക്രമണത്തിന് പിന്നിൽ.\nഇന്നലെ വൈകീട്ട് അഞ്ചോടെയായിരുന്നു സംഭവം. മൂന്ന് യുവാക്കളാണ് മദ്യ ലഹരിയിൽ ഭാസ്കരനെ അക്രമിച്ചത്. കഴിഞ്ഞ ആഴ്ച ബീഫ് ഫ്രൈ ചോദിച്ചപ്പോൾ ബീഫ് കറി കൊടുത്തെന്ന് ആരോപിച്ചായിരുന്നു ആക്രമണം.\nഹോട്ടലിന്റെ അടുക്കളയിൽ കയറിയാണ് ഭാസ്കരനെ ആക്രമിച്ചത്. തലയുടെ പിൻ ഭാഗത്ത് ആഴത്തിൽ മുറിവേറ്റ ഭാസ്കരന് ആലപ്പുഴ മെഡിക്കൽ കോള് ആശുപത്രിയിൽ ഇന്നു ശസ്ത്രക്രിയ നടത്തും. ഹോട്ടലിലെ സിസി ടിവി ദൃശ്യങ്ങളിൽ പ്രതികളെ കണ്ടെത്തിയിട്ടുണ്ട്. മാരാരിക്കുളം പൊലീസ് കേസ് എടുത്തു.\nThe hotel employee was beaten on the head for saying he had given curry instead of beef fry\nPrevious articleഓർത്തഡോക്സ് – യാക്കോബായ തർക്കം നിലനിൽക്കുന്ന മുളന്തുരുത്തി പളളി ഹൈക്കോടതി നിർദേശം പ്രകാരം സർക്കാർ ഏറ്റെടുത്തു; യാക്കോബായ വിശ്വാസികളേയും മൂന്ന് ബിഷപ്പുമാർ അടക്കമുള്ള മതപുരോഹിതരേയും അറസ്റ്റ് ചെയ്തു നീക്കി\nNext articleനടിയെ തട്ടിക്കൊണ്ട് പോയി ആക്രമിച്ച കേസിന്റെ വിചാരണ നിർണായക ഘട്ടത്തിൽ; ഇനി വിസ്തരിക്കാനുള്ള 200ഓളം സാക്ഷികളുടെ പട്ടിക പ്രോസിക്യൂഷൻ ഇന്ന് കോടതിക്ക് കൈമാറും; ഇരയായ നടിയെ 13-ദിവസമാണ് പ്രതിഭാഗം ക്രോസ് വിസ്താരം ചെയ്തത്; ദിലീപിന് നടിയോടുള്ള വ്യക്തി വിരോധമായിരുന്നു കൃത്യത്തിനു കാരണമെന്ന സാക്ഷിമൊഴികൾ പ്രോസിക്യൂഷന് അനുകൂലമായി ലഭിച്ചെന്നാണ് സൂചന


സുലൈമാനിയും ഇന്ത്യക്കാരുടെ ഭാവിയും - sundayshalom\nയുക്രൈന് വിമാനം ഇറാന്റെ തലസ്ഥാനമായ ടെഹ്‌റാനില് തകര്‍ന്നുവീണ് ഒമ്പത് വിമാന ജീവനക്കാര് അടക്കം 176 പേര് മരിച്ച വാര്‍ത്ത ലോകം ഞെട്ടലോടെയാണ് കേട്ടത്. ഇറാന് ജനറല് ഖാസിം സുലൈമാനിയെ അമേരിക്ക വധിച്ചതിനെ തുടര്‍ന്ന് രൂപപ്പെട്ട സ്‌ഫോടനാത്മകമായ സാഹചര്യത്തിനിടയി ലായിരുന്നു ഈ സംഭവം. ഇറാഖിലെ അമേരിക്കന് സൈനികകേന്ദ്രത്തിനു നേരെ ഇറാന് നടത്തിയ മിസൈല് ആക്രമണത്തിനു തൊട്ടുപിന്നാലെയായിരുന്നു അപകടം. ഇറാന്റെ മിസൈല് പതിച്ചായിരിക്കുമോ വിമാനം തകര്‍ന്നതെന്ന സംശയം അപ്പോള്‍ത്തന്നെ പല കോണുകളില്‍നിന്നും ഉയര്‍ന്നിരുന്നു. തുടക്കത്തില് ഇറാന് അതു നിഷേധിച്ചെങ്കിലും ഒടുവില് തങ്ങളുടെ സൈനികര്‍ക്ക് സംഭവിച്ച അബദ്ധമായിരുന്നു എന്ന് സമ്മതിക്കേണ്ടിവന്നു. അമേരിക്കന് സൈനിക വിമാനം പ്രത്യാക്രമണത്തിന് വരുന്നതാണെന്ന തെറ്റിദ്ധാരണയില് അതിനെ തകര്‍ക്കാന് ഇറാന് സൈനികന് അയച്ച മിസൈലായിരുന്നു വിമാനത്തെ തകര്‍ത്തത്. നിരപരാധികളായ 176-പേരുടെ ജീവന് നഷ്ടപ്പെട്ടു. സൊലൈമാനിയുടെ ശവസംസ്‌കാരത്തില് തിക്കിലും തിരക്കിലുംപ്പെട്ട് 35 പേര് മരിച്ചു എന്നാണ് കണക്ക്.\nഇറാന്-അമേരിക്ക സംഘര്‍ഷം ഒരു യുദ്ധത്തിന്റെ തൊട്ടടുത്തുവരെ എത്തിയിരുന്നു. തങ്ങള്‍ക്ക് അമേരിക്കയില് എത്തി ആക്രമണം നടത്താന് കഴിയാത്തതിനാല് അമേരിക്കയുടെ ഗള്‍ഫിലെ സുഹൃത് രാജ്യങ്ങളെ തകര്‍ക്കുമെന്നായിരുന്നു ഇറാന് പ്രഖ്യാപിച്ചതും. ഉക്രൈന് വിമാനത്തിലെ യാത്രക്കാര് പല രാജ്യങ്ങളില്‍നിന്ന് ഉള്ളവര് ഉണ്ടായിരുന്നു. അവരാരും സംഘര്‍ഷവുമായി ഒരു ബന്ധവും ഉള്ളവരായിരുന്നില്ല. ഇങ്ങനെയൊരപകടം ആരും ഒരിക്കലും പ്രതീക്ഷിച്ചിട്ടുണ്ടാവില്ല. സമാനമായ സംഘര്‍ഷാത്മകമായ സാഹചര്യത്തില് ഇതിനുമുമ്പും യാത്രാ വിമാനങ്ങളില് മിസൈല് പതിച്ച് വിമാനം തകര്‍ന്നുവീണ ഒന്നിലധികം സംഭവങ്ങള് ഉണ്ടായിട്ടുണ്ട്. യുദ്ധങ്ങള് ഉണ്ടായാല് അതിന് വിലകൊടുക്കേണ്ടിവരുന്നത് എപ്പോഴും നിരപരാധികളായിരിക്കും. സംഘര്‍ഷങ്ങളെക്കുറിച്ച് കേള്‍ക്കുമ്പോള് യുദ്ധം നടക്കുന്ന രാജ്യങ്ങളില് ഉള്ളവര്‍ക്കോ അയല് രാജ്യങ്ങളില് ഉള്ളവര്‍ക്കോ പ്രശ്‌നങ്ങള് ഉണ്ടാകുമെന്നായിരിക്കും പലരും ചിന്തിക്കുന്നത്. എന്നാല്, അങ്ങനെയല്ല. മലയാളികളടക്കം ലക്ഷക്കണത്തിന് ഇന്ത്യാക്കാരാണ് ആ മേഖലയില് ഉള്ളത്. സംഘര്‍ഷം രൂപപ്പെട്ടാല് അനേകര് തിരിച്ചുപോരേണ്ടതായി വരും. അത് നമ്മുടെ രാജ്യത്തിന് ഏല്പിക്കുന്ന സാമ്പത്തിക പ്രഹരം വലുതായിരിക്കും. പ്രത്യേകിച്ച് സാമ്പത്തിക മാന്ദ്യത്തിലൂടെ രാജ്യം കടന്നുപോകുന്ന ഇപ്പോഴത്തെ സാഹചര്യത്തില്.\nഇനി യുദ്ധം ഉണ്ടായാല് ഭൂമിക്ക് അതു താങ്ങാന് കഴിയുമോ എന്ന് സംശയിക്കുന്നവരെയും കണ്ടു. ഒരു കാര്യത്തില് സംശയം ഉണ്ടാവില്ല. യുദ്ധത്തിന്റെ തീവ്രത ഇതുവരെ ലോകം കണ്ടതില്‍നിന്നും വളരെ മാരകമായിരിക്കും. മനുഷ്യന്റെ പ്രതീക്ഷകള്‍ക്ക് അപ്പുറം. എല്ലാ യുദ്ധങ്ങളുടെയും അനന്തരഫലങ്ങളായ ദുരിതങ്ങള് കൂടുതല് അനുഭവിക്കേണ്ടിവരിക പാവപ്പെട്ടവരായിരിക്കും. അതു പട്ടിണിയുടെ രൂപത്തില് ആരംഭിച്ച് ചികിത്സകള് ലഭിക്കാത്ത അവസ്ഥകള്‍വരെ ഉണ്ടാകാം. മിസൈലുകള് അയക്കുമ്പോള് ജനവാസ മേഖലകളെ ഒഴിവാക്കുമെന്ന് പറയാറുണ്ടെങ്കിലും സംഭവിക്കുന്നത് അതിന് വിപരീതമായ രീതിയിലായിരിക്കും. ആശുപത്രികളും വിദ്യാഭ്യാസ സ്ഥാപനങ്ങളുമടക്കം തകര്‍ക്കപ്പെടും. കൊല്ലപ്പെടുന്നവരെയും പരിക്ക് ഏല്ക്കുന്നവരെയും കൂടാതെ പതിനായിരങ്ങള് അഭയാര്‍ത്ഥികളാകും. തകര്‍ന്നുവീണ ഉക്രൈന് വിമാനത്തില് യാത്രചെയ്തിരുന്ന പ്രിയപ്പെട്ടവരെ കാത്തിരുന്നവരുടെ കാതുകളിലേക്ക് എത്തിയത് അവരുടെ മരണവാര്‍ത്തയായിരുന്നു. എത്ര ഹൃദയഭേദകമായ അവസ്ഥ. ഭര്‍ത്താവിനെ കാത്തിരിക്കുന്ന ഭാര്യയും സമ്മാനങ്ങളുമായി എത്തുന്ന മാതാപിതാക്കളെ പ്രതീക്ഷിച്ചിരിക്കുന്ന മക്കളും…അങ്ങനെ നീളുന്നു ആ പട്ടിക.\nഒരു യുദ്ധത്തിനും സമാധാനം കൊണ്ടുവരാന് കഴിയില്ലെന്ന കാര്യം ഉറപ്പാണ്. സമാധാന പ്രാര്‍ത്ഥനകള് ഉയരേണ്ട സമയമാണിത്. ഏതു മതത്തിലും വര്‍ഗത്തിലും രാജ്യത്തിലും പെടുന്നവരാണെങ്കിലും അവരെല്ലാവരും മനുഷ്യരും ദൈവത്തിന്റെ മക്കളുമാണ്. സംഘര്‍ഷങ്ങളും യുദ്ധങ്ങളൊമൊന്നും ദൈവം കൊണ്ടുവരുന്നതല്ല. അതിന്റെ എല്ലാം പിന്നില് തിന്മയാണ്. ലോകത്തിലെ സമാധാന അന്തരീക്ഷം നഷ്ടപ്പെട്ട് സംഘര്‍ഷം ഉടലെടുക്കുമ്പോള് വിജയിക്കുന്നത് തിന്മയാണ്. മനുഷ്യര് തമ്മില് സ്‌നേഹത്തിലും ഐക്യത്തിലും കഴിയണമെന്നാണ് ദൈവം ആഗ്രഹിക്കുന്നത്. ഈ സമയത്ത് സാധാരണ മനുഷ്യര്‍ക്ക് ചെയ്യാന് കഴിയുന്ന ഏക കാര്യം പ്രാര്‍ത്ഥിക്കു എന്നതാണ്. നമ്മള് പ്രാര്‍ത്ഥിക്കാന് തുടങ്ങുമ്പോള് ദൈവം പ്രവര്‍ത്തിക്കാന് ആരംഭിക്കും. ആ ബോധ്യത്തോടെ സമാധാന പ്രാര്‍ത്ഥനകള് തുടങ്ങാം.


യൂണിവേഴ്‌സിറ്റി കോളജ് സംഘര്‍ഷം; ശക്തമായ നടപടി സ്വീകരിക്കുമെന്ന് മന്ത്രി കെ ടി ജലീല്Anweshanam\nയൂണിവേഴ്‌സിറ്റി കോളജ് സംഘര്‍ഷം; ശക്തമായ നടപടി സ്വീകരിക്കുമെന്ന് മ...\nയൂണിവേഴ്‌സിറ്റി കോളജ് സംഘര്‍ഷം; ശക്തമായ നടപടി സ്വീകരിക്കുമെന്ന് മന്ത്രി കെ ടി ജലീല്\nSreehari | Tuesday, July 16, 2019 8:12 PM IST\nതിരുവനന്തപുരം: യൂണിവേഴ്‌സിറ്റി കോളജിലെ സംഘര്‍ഷവുമായി ബന്ധപ്പെട്ട് കുറ്റക്കാര്‍ക്കെതിരെ ശക്തമായ നടപടി സ്വീകരിക്കുമെന്ന് ഉന്നത വിദ്യാഭ്യാസ മന്ത്രി കെ.ടി ജലീല്. ശക്തമായ നടപടികളുമായി സര്‍ക്കാര് മുന്നോട്ട് പോകും. കുറ്റക്കാര് ആരായാലും മാതൃകാപരമായ ശിക്ഷ ലഭിക്കുമെന്നും മന്ത്രി കൂട്ടിച്ചേര്‍ത്തു.\nതന്നോട് ഗവര്‍ണര് റിപ്പോര്‍ട്ട് തേടിയിട്ടില്ല. വൈസ് ചാന്‍സലറോടാണ് റിപ്പോര്‍ട്ട് തേടിയിട്ടുള്ളത്. വിഷയത്തില് ഒരു വീഴ്ചയും സര്‍ക്കാരിന്റെ ഭാഗത്തുനിന്ന് ഉണ്ടാവില്ല. നടപടികള് സ്വീകരിക്കാന് കോളേജ് വിദ്യാഭ്യാസ ഡയറക്ടറെ ചുമതലപ്പെടുത്തിയിട്ടുണ്ട്. മൂന്ന് അനധ്യാപക ജീവനക്കാരെ സ്ഥലംമാറ്റി. ചില അധ്യാപകരേയും സ്ഥലംമാറ്റേണ്ടിവരും. അക്കാര്യങ്ങളെല്ലാം കോളേജ് വിദ്യാഭ്യാസ ഡയറക്ടറുടെ ഭാഗത്തുനിന്ന് ഉണ്ടാവും. എന്നാല്, ഇക്കാര്യങ്ങളൊന്നും ഗവര്‍ണറെ അറിയിക്കേണ്ട ആവശ്യമില്ല. സര്‍ക്കാര് ശക്തമായ നടപടികളുമായി മുന്നോട്ടുപോകുന്നു എന്നകാര്യം ഗവര്‍ണര്‍ക്ക് അറിയാമെന്നും മന്ത്രിപറഞ്ഞു.


ബി.ആര് ഷെട്ടിയുടെ ഭാര്യയെയും എന്.എം.സിയില് നിന്ന് പുറത്താക്കി | NMC Health terminating the employment of Dr Chandrakumari Shetty wife of BR Shetty\nഎഴുപതുകളുടെ പകുതിയില് സ്ഥാപിതമായ എന്‍എംസിയിലെ ആദ്യ ജീവനക്കാരിയായിരുന്നു ഡോ. ചന്ദ്രകുമാരി ഷെട്ടി. പുറത്താക്കപ്പെടുന്ന സമയത്ത് സ്ഥാപനത്തില് നിന്ന് പ്രതിമാസം രണ്ട് ലക്ഷം ദിര്‍ഹമാണ് അവര് ശമ്പളമായി കൈപ്പറ്റിയിരുന്നത്. ബി.ആര് ഷെട്ടിക്കൊപ്പം ഡോ. ചന്ദ്രകുമാരിയും ഇപ്പോള് ഇന്ത്യയിലാണ്.\nDubai - United Arab Emirates, First Published Sep 26, 2020, 3:34 PM IST\nദുബായ്: അബുദാബിയിലെ എന്.എം.സി ഹെല്‍ത്ത് കെയറില് നിന്ന് സ്ഥാപകനായ ബി.ആര് ഷെട്ടിയുടെ ഭാര്യയെ പുറത്താക്കി. ഇപ്പോള് ഇന്ത്യയിലുള്ള ബി.ആര് ഷെട്ടിയുമായുള്ള എല്ലാ ബന്ധവും ഇതോടെ അവസാനിപ്പിച്ചിരിക്കുകയാണ് സ്ഥാപനം. ഷെട്ടിയുടെ ഭാര്യ ഡോ. ചന്ദ്രകുമാരി ഷെട്ടി, എന്.എം.സിയില് ഗ്രൂപ്പ് മെഡിക്കല് ഡയറക്ടറായാണ് ജോലി ചെയ്‍തിരുന്നത്. ബി.ആര് ഷെട്ടി എക്സിക്യൂട്ടീവ് ചെയര്‍മാന്, ചെയര്‍മാന് സ്ഥാനങ്ങളിലിരിക്കുമ്പോള് വന്‍തോതില് സാമ്പത്തിക ക്രമക്കേടുകള് സ്ഥാപനത്തില് നടന്നതായി കണ്ടെത്തിയിരുന്നു.\nഎഴുപതുകളുടെ പകുതിയില് സ്ഥാപിതമായ എന്‍എംസിയിലെ ആദ്യ ജീവനക്കാരിയായിരുന്നു ഡോ. ചന്ദ്രകുമാരി ഷെട്ടി. പുറത്താക്കപ്പെടുന്ന സമയത്ത് സ്ഥാപനത്തില് നിന്ന് പ്രതിമാസം രണ്ട് ലക്ഷം ദിര്‍ഹമാണ് അവര് ശമ്പളമായി കൈപ്പറ്റിയിരുന്നത്. ബി.ആര് ഷെട്ടിക്കൊപ്പം ഡോ. ചന്ദ്രകുമാരിയും ഇപ്പോള് ഇന്ത്യയിലാണ്. സ്ഥാപനത്തില് മെഡിക്കല് ഡയറക്ടറായി ജോലി ചെയ്‍തിരുന്ന ചന്ദ്രകുമാരി ഷെട്ടി, സാമ്പത്തിക കാര്യങ്ങളിലൊന്നും ഇടപെട്ടിരുന്നില്ലെന്ന് സി.ഇഒ മിഷേല് ഡേവിസ് പറഞ്ഞു.\nഅവസാനം ശമ്പളം വാങ്ങിയത് ഫെബ്രുവരി മാസത്തിലാണ്. മാര്‍ച്ച് മുതല് അവര് ചുമതലയില് നിന്ന് വിട്ടുനില്‍ക്കുകയാണെന്നും അദ്ദേഹം പറഞ്ഞു. ജോലി ചെയ്യാത്ത ഒരു വ്യക്തിക്ക് ഇത്രയും നാള് ഇത്ര വലിയ തുക ശമ്പളം നല്‍കാന് ഒരു സ്ഥാപനത്തിനും സാധിക്കില്ലെന്നാണ് പ്രാദേശിക ബാങ്കിങ് വൃത്തങ്ങള് അഭിപ്രായപ്പെട്ടതെന്ന് ഗള്‍ഫ് ന്യൂസ് റിപ്പോര്‍ട്ട് ചെയ്യുന്നു. സ്വമേധയാ സ്ഥാപനത്തില് നിന്ന് രാജിവെച്ച് പോകാന് ഡോ. ചന്ദ്രകുമാരിയുമായി ചില ചര്‍ച്ചകള് നടത്തിയിരുന്നെങ്കിലും ഫലം കണ്ടില്ല. ഈ സാഹചര്യത്തില് സ്ഥാപകന്റെ ഭാര്യയെന്നോ ആദ്യത്തെ ജീവനക്കാരിയെന്ന പരിഗണനയോ നല്‍കാനാവില്ലെന്നും അവര് പറഞ്ഞു.\nസാമ്പത്തിക ക്രമക്കേടുകളില് അന്വേഷണം നടക്കുന്നതിനിടെ യുഎഇ വിട്ട ബി.ആര് ഷെട്ടിയുടെ വിവിധ രാജ്യങ്ങളിലുള്ള സ്വത്തുക്കള് മരവിപ്പിക്കാന് ദുബായ് കോടതി നേരത്തെ ഉത്തരവിട്ടിരുന്നു. ദുബായ് ഇന്റര്‍നാഷണല് ഫിനാന്‍ഷ്യല് സെന്റര് കോടതിയില് ക്രെഡിറ്റ് യൂറോപ്പ് ബാങ്കിന്റെ ദുബായ് ശാഖ നല്‍കിയ വായ്പാ തട്ടിപ്പ് പരാതിയിലായിരുന്നു ഉത്തരവ്. വായ്പ നല്‍കിയ 80 ലക്ഷം ഡോളറിലധികം തിരികെ ലഭിക്കാനുണ്ടെന്നാണ് ക്രെഡിറ്റ് യൂറോപ്പ് ബാങ്ക് പരാതിയില് ചൂണ്ടിക്കാട്ടിയത്.\nLast Updated Sep 26, 2020, 3:34 PM IST\nBR Shetty wife terminated\nഎന്‍എംസി ഹെല്‍ത്ത് കെയര്\nഡോ ചന്ദ്രകുമാരി ഷെട്ടി\nബിആര് ഷെട്ടിയുടെ ഭാര്യയെ പുറത്താക്കി\nAryan Khan Gets Bail| ആര്യൻഖാന് ജാമ്യം അനുവദിച്ച് ബോംബെ ഹൈക്കോടതി


ട്വന്‍റി ട്വന്‍റി സ്ട്രീറ്റ് ലൈറ്റ് ചലഞ്ച് അഴിമതിയെന്നാരോപണം; ട്വന്‍റി ട്വന്‍റിയും സിപിഎമ്മും തമ്മിൽ തർക്കം | janakeeyam\nകിഴക്കമ്പലത്ത് സിപിഎം- ട്വൻറി ട്വൻറി തർക്കം വീണ്ടും മുറുകുന്നു. വഴിവിളക്കുകൾ സ്ഥാപിക്കുന്നതിനായി ട്വൻറി ട്വൻറി നടത്തുന്ന സ്ട്രീറ്റ് ലൈറ്റ് ചലഞ്ച് അഴിമതിയെന്നാണ് സിപിഎമ്മിൻറെ ആരോപണം. പദ്ധതി അഴിമതിയെന്ന ആരോപണം അടിസ്ഥാനരഹിതമാണെന്നും ട്വൻറി ട്വൻറി പ്രതികരിച്ചു.\nഎറണാകുളം ജില്ലയിൽ ട്വൻറി ട്വൻറി ഭരിക്കുന്ന കിഴക്കമ്പലം, കുന്നത്തുനാട്, ഐക്കരനാട്, മഴുവന്നൂർ, വെങ്ങോല പഞ്ചായത്തുകളിലെ എല്ലാ വൈദ്യുതി തൂണുകളിലും വഴിവിളക്കുകൾ സ്ഥാപിക്കുകയാണ്. നല്ല പ്രകാശമുള്ള ലൈറ്റുകൾ മൂന്ന് വർഷത്തെ വാറൻറിയോട് കൂടി തുരുമ്പ് പിടിക്കാത്ത സ്റ്റാൻഡുകളിലാണ് സ്ഥാപിക്കുന്നത്.\nഒരോന്നിനും ചെലവ് 2,500 രൂപ. ഈ തുക സംഭാവനയായി വാങ്ങിയാണ് സ്ട്രീറ്റ് ലൈറ്റ് ചലഞ്ച്. ട്വൻറി ട്വൻറി കിഴക്കമ്പലം അസോസിയേഷൻറെ ബാങ്ക് അക്കൗണ്ടിലേക്കാണ് പണം നിക്ഷേപിക്കേണ്ടത്. സോഷ്യൽ മീഡിയയിലൂടെ ഇതിനായി പ്രചാരണം നടക്കുന്നു.കെഎസ്ഇബിയെയോ തദ്ദേശഭരണ വകുപ്പിനെയോ അറിയിക്കാതെ ഓഡിറ്റ് ഇല്ലാത്ത അക്കൗണ്ടിലേക്ക് സംഭാവന വാങ്ങി പദ്ധതി നടപ്പാക്കുന്നത് അഴിമതിയെന്നാണ് സിപിഎം ആരോപണം.അഴിമതി അന്വേഷിക്കണം എന്നാവശ്യപ്പെട്ട് പോലീസിനും കെഎസ്ഇബിയ്ക്കും പരാതി നൽകിയിട്ടുണ്ട്.\nഎന്നാൽ ആരോപണം അടിസ്ഥാനരഹിതമെന്ന നിലപാടിലാണ് ട്വൻറി ട്വൻറി. ഇതിന് മുമ്പും വിവിധ ചലഞ്ചുകൾ വിജയകരമായി നടത്തിയിട്ടുണ്ട്. ഓഡിറ്റ് നടക്കുന്ന അക്കൗണ്ടിലൂടെ മാത്രമാണ് പണം സ്വീകരിക്കുന്നത്. മാത്രമല്ല ഓരോ ദിവസത്തെയും സംഭാവനകൾ വെബ്സൈറ്റിൽ പ്രസിദ്ധീകരിക്കുമെന്നും ട്വൻറി ട്വൻറി അറിയിച്ചു.


Malayalam News - ആദ്യം ഡയറ്റ് ചെയ്തപ്പോൾ കൊളസ്‌ട്രോൾ കൂടി; റിമി ടോമിയുടെ ഇപ്പോഴത്തെ ഭക്ഷണ രീതികൾ ഇങ്ങനെ | Rimi Tomy presentsavideo on her diet plan mm | News18 Kerala, Film Latest Malayalam News | ലേറ്റസ്റ്റ് മലയാളം വാർത്ത\nആദ്യം ഡയറ്റ് ചെയ്തപ്പോൾ കൊളസ്‌ട്രോൾ കൂടി; റിമി ടോമിയുടെ ഇപ്പോഴത്തെ ഭക്ഷണ രീതികൾ ഇങ്ങനെ\nRimi Tomy presentsavideo on her diet plan | നിലവിൽ 'ഇന്റർമിറ്റന്റ് ഡയറ്റ്' പിന്തുടർന്നാണ് റിമി ഭക്ഷണം നിയന്ത്രിക്കുന്നത്. അതിന്റെ വിശദവിവരങ്ങളുമായി റിമി ടോമി വിഡിയോയിൽ\nUpdated: June 7, 2020, 2:47 PM IST\nLast Updated: June 7, 2020, 2:47 PM IST\n65 കിലോയിൽ നിന്നും മെലിഞ്ഞതെങ്ങനെ എന്ന് പറഞ്ഞുള്ള വീഡിയോ ഗായിക റിമി ടോമി പോസ്റ്റ് ചെയ്തിരുന്നു. വളരെ മികച്ച പ്രതികരണമായിരുന്നു റിമി സ്വന്തം യൂട്യൂബ് ചാനലിൽ ആരംഭിച്ച വീഡിയോക്ക് ലഭിച്ചത്. അന്ന് റിമി പ്രേക്ഷകരെ കൂട്ടിക്കൊണ്ടു പോയത് പരിശീലന, വ്യായാമ മുറകളിലേക്കാണെങ്കിൽ, ഇപ്പോൾ പരിചയപ്പെടുത്തുന്നത് സ്വന്തം ഭക്ഷണ ക്രമീകരണങ്ങളാണ്.\nപലപല പരീക്ഷണങ്ങൾക്ക് ശേഷമാണ് റിമി ഇപ്പോൾ കാണുന്ന രീതി പിന്തുടരാൻ ആരംഭിച്ചത്. ആദ്യം പരീക്ഷിച്ചത് വളരെയധികം ജനപ്രീതിയുള്ള കീറ്റോ ഡയറ്റായിരുന്നു. ഭക്ഷണത്തിൽ കൊഴുപ്പുള്ള പദാർത്ഥങ്ങൾ ഉൾപ്പെടുത്തി മറ്റുള്ളവ ഒഴിവാക്കുന്ന രീതിയാണ് കീറ്റോ ഡയറ്റിൽ പറയുന്നത്.\nAlso read: റിമി ടോമിയെ പോലെ മെലിയണോ? തന്റെ വെയ്റ്റ്-ലോസ് വീഡിയോയുമായി പ്രിയഗായിക\nനിറയെ കൊഴുപ്പുള്ള ഭക്ഷണങ്ങൾ കഴിച്ച റിമി ഒടുവിൽ ഞെട്ടിക്കുന്ന ആ കാര്യം തിരിച്ചറിഞ്ഞത് രക്ത പരിശോധനയിലൂടെയാണ്. കൊളസ്‌ട്രോൾ ലെവൽ അമിതമായിരിക്കുന്നു!\nനിലവിൽ ഇന്റർമിറ്റന്റ് ഡയറ്റാണ് റിമി ഫോളോ ചെയ്യുന്നത്. 16:8 അനുപാതത്തിലാണ് ഇതിന്റെ പ്രവർത്തനം. അതായത് ദിവസത്തിൽ എട്ട് മണിക്കൂർ ഭക്ഷണം കഴിക്കുന്ന സമയവും അടുത്ത 16 മണിക്കൂർ ഉപവാസവും എന്ന നിലയിൽ ക്രമീകരിക്കണം. അത്തരത്തിൽ എന്തെല്ലാം കഴിക്കാം, എന്തെല്ലാം ഒഴിവാക്കാം, ജീവിതചര്യ എങ്ങനെ എന്നൊക്കെ റിമി തന്റെ പുതിയ വിഡിയോയിൽ വിശദീകരിക്കുന്നു. വീഡിയോ ചുവടെ:\nFirst published: June 7, 2020, 2:47 PM IST\n'അലങ്കാരങ്ങളില്ലാതെ'; സമീറ സനീഷിന്റെ പുസ്തകം മമ്മൂട്ടി പ്രകാശനം ചെയ്തു\n'പരാതി അല്ല കേട്ടോ, വാപ്പിച്ചിക്ക് ഉണ്ടായ വേദന'; അബിയുടെ ഓര്‍മ്മദിനത്തിൽ അവസാന വേദിയിലെ ചിത്രം പങ്കുവച്ച് ഷെയ്ൻ നിഗം\n'കൊല്ലും എന്ന വാക്ക്... കാക്കും എന്ന പ്രതിജ്ഞ'; പൃഥ്വിരാജിന്റെ 'കുരുതി'യുടെ ടൈറ്റിൽ പോസ്റ്റർ പുറത്ത്


അഞ്ചു സംസ്ഥാനങ്ങള്; ഫെബ്രുവരി 10 മുതല് മാര്‍ച്ച്7വരെ ഏഴു ഘട്ടങ്ങള്; വോട്ടെണ്ണല് മാര്‍ച്ച് പത്തിന്; - politicaleye.news\nഅഞ്ചു സംസ്ഥാനങ്ങള്; ഫെബ്രുവരി 10 മുതല് മാര്‍ച്ച്7വരെ ഏഴു ഘട്ടങ്ങള്; വോട്ടെണ്ണല് മാര്‍ച്ച് പത്തിന്;\nജനു 8, 2022\nവെബ് ഡസ്ക് :-അഞ്ചു സംസ്ഥാനങ്ങളിലെ തെരഞ്ഞെടുപ്പ് പ്രഖ്യാപിച്ചു. ആകെ ഏഴു ഘട്ടങ്ങളിലാണ് തെരഞ്ഞെടുപ്പ്. മാര്‍ച്ച് പത്തിനാണ് വോട്ടെണ്ണള് ഉത്തര് പ്രദേശില് ഏഴു ഘട്ടവും മണിപ്പൂരില് രണ്ടു ഘട്ടവും പഞ്ചാബ്, ഗോവ, ഉത്തരാഖണ്ഡ് എന്നിവടങ്ങളില് ഒരു ഘട്ടവുമാണ് തെരഞ്ഞെടുപ്പ്. അഞ്ചു സംസ്ഥാനങ്ങളിലും മാതൃക പെരുമാറ്റച്ചട്ടം നിലവില് വന്നു. ചീഫ് ഇലക്ഷന് കമ്മിഷണര് സുശീല് ചന്ദ്രയാണ് തെരഞ്ഞെടുപ്പ് തീയതികള് പ്രഖ്യാപിച്ചത്. ജനുവരി 14നാണ് യുപിയിലെ ആദ്യ ഘട്ടത്തിന്റെ വിജ്ഞാപനം. 21 ജനുവരി വരെ പത്രിക സമര്‍പ്പിക്കാം. 24ന് സൂക്ഷപരിശോധന. 27ന് പത്രിക പിന്‍വലിക്കല്. ഫെബ്രുവരി പത്തിന് പോളിങ്.\nയുപിയിലെ രണ്ടാംഘട്ടവും പഞ്ചാബ്, ഗോവ, ഉത്തരാഖണ്ഡ് എന്നിവടങ്ങളിലെ ഒറ്റഘട്ടത്തിനും 21 ജനുവരിയില് വിജ്ഞാപനം. 28 ജനുവരി വരെ പത്രിക സമര്‍പ്പിക്കാം. 29ന് സൂക്ഷപരിശോധന. 31 ന് പത്രിക പിന്‍വലിക്കല്. ഫെബ്രുവരി പതിനാലിന് പോളിങ്.\nയുപിയിലെ മൂന്നാം ഘട്ടം വിജ്ഞാപനം 25 ജനുവരി. ഫെബ്രുവരി ഒന്നു വരെ പത്രിക സമര്‍പ്പിക്കാം. 2ന് സൂക്ഷപരിശോധന. 4ന് പത്രിക പിന്‍വലിക്കല്. ഫെബ്രുവരി ഇരുപതിന് പോളിങ്.\nയുപിയിലെ നാലം ഘട്ടം വിജ്ഞാപനം 27 ജനുവരി. ഫെബ്രുവരി മൂന്നു വരെ പത്രിക സമര്‍പ്പിക്കാം. 4ന് സൂക്ഷപരിശോധന. 7ന് പത്രിക പിന്‍വലിക്കല്. ഫെബ്രുവരി ഇരുപത്തി മൂന്നിന് പോളിങ്.\nയുപിയിലെ അഞ്ചാ ഘട്ടവും മണിപ്പൂരിലെ ആദ്യഘട്ടവും വിജ്ഞാപനം ഫെബ്രുവരി 1. ഫെബ്രുവരി എട്ടു വരെ പത്രിക സമര്‍പ്പിക്കാം.9ന് സൂക്ഷപരിശോധന. 11 ന് പത്രിക പിന്‍വലിക്കല്. ഫെബ്രുവരി 27ന് പോളിങ്.\nയുപിയിലെ ആറാം ഘട്ടവും മണിപ്പൂരിലെ രണ്ടാംഘട്ടവും വിജ്ഞാപനം ഫെബ്രുവരി 4. ഫെബ്രുവരി 11എട്ടു വരെ പത്രിക സമര്‍പ്പിക്കാം. 14 ന് സൂക്ഷപരിശോധന. 16 ന് പത്രിക പിന്‍വലിക്കല്. മാര്‍ച്ച് മൂന്നിന് പോളിങ്.\nയുപിയിലെ ഏഴാം ഘട്ടം വിജ്ഞാപനം ഫെബ്രുവരി 10. ഫെബ്രുവരി 17 വരെ പത്രിക സമര്‍പ്പിക്കാം. 18 ന് സൂക്ഷപരിശോധന. 21 ന് പത്രിക പിന്‍വലിക്കല്. മാര്‍ച്ച് 7ന് പോളിങ്.\nവോട്ടെണ്ണല് മാര്‍ച്ച് 10ന്.\nകോവിഡ് മാനദണ്ഡങ്ങള് കര്‍ശനമായി പാലിക്കപ്പെടുന്നുണ്ടെന്ന് അധികൃതര് ഒറപ്പാക്കുമെന്ന് കമ്മിഷന്. 690 മണ്ഡലങ്ങളിലായി 8.55 കോടി വനിതകളക്കം ആകെ 18.34 കോടി വോട്ടര്‍മാരാണുള്ളത്. 24.9 ലക്ഷം കന്നി വോട്ടര്‍മാരില് 11.4 ലക്ഷം സ്ത്രീ വോട്ടര്‍മാരാണ്. പോളിങ് സ്‌റ്റേഷനുകളുടെ എണ്ണം 16 ശതമാനത്തോളം വര്‍ധിപ്പിച്ചതായി തിരഞ്ഞെടുപ്പ് കമ്മിഷന് അറിയിച്ചു. ആകെ 2,15,368 പോളിങ് സ്‌റ്റേഷനുകളാണുള്ളത്. അധികം 30,330 ബൂത്തുകള്. ഒരു പോളിങ് സ്‌റ്റേഷനില് 1,250 വോട്ടര്‍മാരെ മാത്രമേ അനുവദിക്കൂ. 1,620 പോളിങ് സ്‌റ്റേഷനുകളില് വനിതാ ജീവനക്കാരെ മാത്രം നിയമിക്കും. പോളിങ് സമയം ഒരു മണിക്കൂര് നീട്ടാനും കമ്മിഷന് നിര്‍ദേശിച്ചു. കോവിഡ് ഡ്യൂട്ടിയില് ഉള്ളവരെ മുന്നണി പോരാളികളായി കണക്കാകി ബൂസ്റ്റര് ഡോസ് നല്‍കും. രണ്ടു ഡോസ് വാക്‌സിന് എടുത്തവരെ മാത്രനേ ഡ്യൂട്ടിക്ക് നിയോഗിക്കൂ.\nജനുവരി 15വരെ റാലികള്, പദയാത്രകള്, റോഡ് ഷോകള്, ബൈക്ക് റാലികള്, സൈക്കിള് റാലികള്, തെരഞ്ഞെടുപ്പ് യോഗങ്ങള് എന്നിവ നിരോധിച്ചു. 15ാം തീയതി വീണ്ടും സ്ഥിതികള് നിരീക്ഷിച്ച ശേഷം തീരുമാനം പുതുക്കും. വിര്‍ച്വല് രീതിയിലുള്ള വോട്ടഭ്യര്‍ത്ഥന പ്രോത്സാഹിപ്പിക്കണമെന്നും കമ്മിഷന്. വീടുകള് കേറിയുള്ള വോട്ടഭ്യര്‍ത്ഥനയ്ക്ക് അഞ്ചു പേരെ മാത്രമേ അനുവദിക്കൂ.\nഎണ്‍പതു വയസ് പിന്നിട്ടിവര്‍ക്കും അംഗപരിമിതര്‍ക്കും ഭിന്നശേഷിക്കാര്‍ക്കും കോവിഡ് മൂലം രോഗങ്ങള് തുടരുന്നവര്‍ക്കും പോസ്റ്റല് ബാലറ്റുകള് അനുവദിക്കും. ഓരോ അസംബ്ലി മണ്ഡലത്തിലും സ്ത്രീകള്‍ക്കു മാത്രമായി ഒരു പോളിങ് സ്‌റ്റേഷനുകള് സജ്ജമാക്കണം. സ്ഥാനാര്‍ത്ഥികള്‍ക്ക് ഇത്തവണ ഓണ്‍ലൈനായും നാമനിര്‍ദേശ പത്രിക സമര്‍പ്പിക്കാം.\nമുഖ്യമന്ത്രി പിണറായിവിജയനെതിരെ രൂക്ഷ വിമർശനവുമായി സമസ്ത മുഖപത്രം;


കൊച്ചിയില് വീണ്ടും പീഡനശ്രമം; കൊച്ചിയിലെ ഫ്‌ളാറ്റില് വീട്ടമ്മയെ പീഡിപ്പിക്കാന് ശ്രമിച്ച യുവനടന് പെട്ടു; പിടിയിലായത് വളര്‍ന്നു വരുന്ന താരം... - Rashtradeepika\nകൊച്ചിയില് വീണ്ടും പീഡനശ്രമം; കൊച്ചിയിലെ ഫ്‌ളാറ്റില് വീട്ടമ്മയെ പീഡിപ്പിക്കാന് ശ്രമിച്ച യുവനടന് പെട്ടു; പിടിയിലായത് വളര്‍ന്നു വരുന്ന താരം…\nWednesday July 19, 2017 Support\nകൊച്ചിയില് നടി ആക്രമിക്കപ്പെട്ട സംഭവം മലയാള സിനിമയെത്തന്നെ പിടിച്ചു കുലുക്കുമ്പോള് കൊച്ചിയില് നിന്നും വീണ്ടും ഒരു പീഡന വാര്‍ത്ത കൂടി. ഇവിടെയും പ്രതി സിനിമാനടന് തന്നെയാണെന്നതാണ് കൗതുകം. കച്ചേരിപ്പടിയിലെ ഒരു ഫ്‌ളാറ്റിലാണ് പീഡനശ്രമം അരങ്ങേറിയത്. കന്നഡ സിനിമയുടെ ചിത്രീകരണത്തിനായി കൊച്ചിയിലെത്തിയ ഡല്‍ഹി സ്വദേശി നിഥിന് സുരേന്ദ്രകുമാണ് നടന്. കച്ചേരിപ്പടിയിലെ ഫ്‌ളാറ്റില് വീട്ടമ്മയുടെ ഭര്‍ത്താവിനെ തിരക്കിയാണ് ഇയാള് എത്തിയത്. ഭര്‍ത്താവ് ജോലിക്ക് പോയിരുന്നതിനാല് വീട്ടമ്മ മാത്രമാണുണ്ടായത്.\nഭര്‍ത്താവ് ജോലിക്ക് പോയിരിക്കുകയാണെന്ന് പറഞ്ഞപ്പോള് അദ്ദേഹത്തിന്റെ ജോലി കാര്യം സംസാരിക്കാന് വന്നതാണെന്ന് പറഞ്ഞു. വീട്ടമ്മ ഭര്‍ത്താവിനെ ഫോണ് വിളിച്ച് നിഥിന് നല്‍കി. അദ്ദേഹത്തോട് ഹിന്ദിയും ഇംഗ്ലീഷും കലര്‍ന്ന ഭാഷയില് നിഥിന് സംസാരിച്ചു, ഫോണും കൈമാറി. പിന്നീട് ഇയാള് തല കറങ്ങുന്നതു പോലെ അഭിനയിച്ചു. വെള്ളവും ആവശ്യപ്പെട്ടു. വീട്ടമ്മ വെള്ളവുമായി എത്തിയപ്പോള് കയറി പിടിക്കുകയായിരുന്നു. ആക്രമിക്കാന് ശ്രമിച്ച യുവാവിനെ തള്ളി മാറ്റി വീട്ടമ്മ പുറത്തേയ്ക്ക് ഓടി. അടുത്ത ഫ്‌ളാറ്റിലുള്ളവരെ വിവരം അറിയിച്ചു. ഇതിനിടെ രക്ഷപ്പെടാന് ശ്രമിച്ച ഇയാളെ നാട്ടുകാരും സമീപത്തെ കോളേജ് വിദ്യാര്‍ത്ഥികളും ചേര്‍ന്നാണ് പിടികൂടിയത്. ഇയാളെ പോലീസ് ചോദ്യം ചെയ്തു വരികയാണ്.\nToday’S Specialactor, sexual abuse\nക്രൈംബ്രാഞ്ച് അന്വേഷിക്കണം..! പോലീ സിന്‍റെ ക്രൂര മർദനത്തെ തുടർന്ന് യുവാവ് ആത്മഹത്യ ചെയ്ത സംഭവം; കടുത്ത മാനസിക സമ്മർദ്ദമാണ് യുവാവിനെ ജീവനൊടുക്കാൻ പ്രേരിപ്പിച്ചതെന്ന് ടി.എൻ. പ്രതാപൻ\nനാളെ മുതൽ ക്‌ളാസിൽ കയറും..! 144 റദ്ദാക്കുമെന്ന് കളക്ടറുടെ ഉറപ്പ്; കണ്ണൂരിൽ നഴ്സിംഗ് വിദ്യാർഥികളുടെ സമരം പിൻവലിച്ചു; അടിയന്തിര സാഹചര്യമുണ്ടായാൽ പഠിക്കുന്ന ആശുപത്രിയിൽ കയറണമെന്ന് കളക്ടർ\nപൂസായ കാഴ്ചകൾക്കു സമ്മാനം! അയക്കേണ്ടത് മദ്യപാനികളുടെ ഏറ്റവും മോശം നിമിഷങ്ങള്; അതിൽ ‘ഏറ്റവും മോശം’ ചിത്രത്തിന് സമ്മാനം\nകുടിച്ചു പൂസായാൽ പിന്നെ ചെയ്യുന്നതൊക്കെ ബോധം തിരിച്ചു കിട്ടിയാലും പലർക്കും ഒാർമ കാണില്ല. വലിയ മാന്യന്മാരായി പെരുമാറുന്ന പലരും മദ്യപിച്ച ലക്കുകെട്ട...\nമേക്കപ്പ് ഇട്ടാലും മേക്കപ്പ് ഉള്ളതായി തോന്നരുത് ! എലീനയുടെ ആവശ്യം കേട്ട് ഞെട്ടി മേക്കപ്പ് ആര്‍ട്ടിസ്റ്റ്; ഒടുവില് സംഭവിച്ചതോ…\nഅവതാരക,നടി,ബിഗ്‌ബോസ് മത്സരാര്‍ഥി തുടങ്ങിയ നിലകളില് മലയാളികള്‍ക്ക് സുപരിചിതയായ എലീന പടിക്കലിന്റെ എന്‍ഗേജ്‌മെന്റ് കഴിഞ്ഞ ദിവസമാണ് നടന്നത്. കോഴിക്കോട് സ്വദേശി രോഹിത് പി.നായര്...\nഎന്‍റെ മകള് എന്‍റെ അഭിമാനം… കെ.സുരേന്ദ്രനും മകളുമൊത്തുള്ള പോസ്റ്റിന് താഴെ അശ്ലീല കമന്‍റ്; അധിക്ഷേപിച്ചവർക്കെതിരെ പോലീസ് കേസെടുത്തു\nകോഴിക്കോട്: ബാലികാ ദിനത്തില് മകളോടൊപ്പമുള്ള ചിത്രം പങ്കുവെച്ച ബിജെപി സംസ്ഥാന അധ്യക്ഷൻ കെ. സുരേന്ദ്രന്‍റെ ഫേസ്ബുക്ക് പോസ്റ്റിനടിയില് മോശം കമന്‍റിട്ടവർക്കെതിരെ കേസെടുത്തു....


തഹസില്‍ദാരുടെ ഉത്തരവിന് പുല്ലുവില വെള്ളക്കെട്ടിന് പരിഹാരമായില്ല :: Janmabhumi Daily\nSaturday7March 2015 5:06 pm IST\nചേര്‍ത്തല: തഹസില്‍ദാരുടെ അനുകൂല വിധിയുണ്ടായിട്ടും വെള്ളക്കെട്ടിന് പരിഹാരമായില്ല, നാട്ടുകാര് കളക്ടര്‍ക്ക് കൂട്ട പരാതി നല്‍കി. നഗരസഭ 19-ാം വാര്‍ഡ് പതിനൊന്നാം മൈല് അരീപ്പറമ്പ് റോഡില് പൊതുതോടിന്റെ ഭാഗമായി റോഡിനു കുറുകെ സ്ഥാപിച്ചിരിക്കുന്ന പൈപ്പ് സമീപവാസി ഗ്രാവല് ഇട്ടുമൂടിയതോടെയാണ് ഒരു പ്രദേശം മുഴുവന് വെള്ളത്തിലായത്. വെള്ളത്തിന്റെ ഒഴുക്ക് നിലച്ചതോടെ സമീപവാസികള് ദുരിതമനുഭവിക്കാന് തുടങ്ങിയിട്ട് നാളുകളേറെയായി. ഒറ്റ മഴ പെയ്താല് പിന്നെ സമീപ പ്രദേശത്തെ വീടുകള് മുഴുവന് വെള്ളത്തിലാകും. കഴിഞ്ഞ കാലവര്‍ഷത്തില് ഈ പ്രദേശങ്ങളില് വെള്ളം കയറി കാര്‍ഷിക വിളകള് ഉള്‍പ്പെടെ വെള്ളം കയറി നശിച്ചു. ഇതിനെതിരെ നാട്ടുകാര് വില്ലേജ് ഓഫീസര്‍ക്കും, തഹസില്‍ദാര്‍ക്കും പരാതി നല്‍കിയിരുന്നു. സ്ഥലത്തെത്തി അന്വേഷണം നടത്തിയ വില്ലേജോഫീസര്‍ക്ക് പരാതിയുടെ നിജസ്ഥിതി ബോധ്യപ്പെട്ടതോടെ വിശദമായ റിപ്പോര്‍ട്ട് തഹസില്‍ദാര്‍ക്ക് കൈമാറുകയും ചെയ്തു. തുടര്‍ന്ന് കഴിഞ്ഞ 20ന് പരാതിക്കാരെയും തോട് നികത്തിയെന്ന് ആരോപിതനായ വ്യക്തിയെയും താലൂക്കോഫീസില് വിളിച്ച് ചര്‍ച്ച നടത്തിയിരുന്നു. ചര്‍ച്ചയ്ക്ക് ശേഷം അടിയന്തരമായി പ്രശ്‌നത്തിന് പരിഹാരം കാണണമെന്ന് നിര്‍ദ്ദേശിച്ച് തഹസില്‍ദാര് ഉത്തരവും ഇറക്കി. എന്നാല് ഒരു മാസം പിന്നിട്ടിട്ടും യാതൊരു ഫലവും ഉണ്ടായില്ല. ഉത്തരവിന്റെ പകര്‍പ്പ് മുനിസിപ്പല് സെക്രട്ടറിയുള്‍പ്പെടെയുള്ളവര്‍ക്ക് നല്‍കിയിട്ടും നാളിതുവരെ നടപടികളൊന്നും ഉണ്ടായിട്ടില്ലെന്നാണ് നാട്ടുകാരുടെ പരാതി. ഇതിനെ തുടര്‍ന്ന് പ്രദേശവാസികളുടെ നേതൃത്വത്തില് ജില്ലാ കളക്ടര്‍ക്ക് പരാതി നല്‍കി. പരാതി പരിഗണിച്ച കളക്ടര് അടിയന്തര നടപടി സ്വീകരിക്കുവാന് തഹസില്‍ദാര്‍ക്ക് നിര്‍ദ്ദേശവും നല്‍കി. ഇതിനിടെ ഉത്തരവ് മറികടന്ന് പൈപ്പ് അടച്ച ഭാഗത്ത് അതേ വ്യക്തി തന്നെ വീണ്ടും ഗ്രാവല് നിക്ഷേപിച്ചതായി നാട്ടുകാര് പറയുന്നു. മുഖ്യമന്ത്രിക്കും, മനുഷ്യാവകാശ കമ്മീഷനുള്‍പ്പെടെയുള്ളവര്‍ക്ക് പരാതി നല്‍കാനുള്ള തയ്യാറെടുപ്പിലാണ് സമീപവാസികള്.


‘50 രൂപയുടെ പ്ലാറ്റ്ഫോം ടിക്കറ്റ് എടുക്കുന്നതിലും ലാഭം 30 രൂപയുടെ യാത്രാ ടിക്കറ്റ് എടുക്കുന്നത്’; യാത്രക്കാർ പറയുന്നു | Railway Platform ticket\nMonday 20 September 2021 11:33 AM IST : By സ്വന്തം ലേഖകൻ\nMonday 20 September 2021 11:33 AM IST\n‘യാത്രക്കാരുടെ ശ്രദ്ധയ്ക്ക്! അൽപസമയം മുൻപ്4പ്ലാറ്റ്ഫോം ടിക്കറ്റുകൾ എടുത്ത് ഒന്നാം നമ്പർ പ്ലാറ്റ്ഫോമിൽ പ്രവേശിച്ചയാൾ ഉടൻ തിരിച്ചെത്തി, കൗണ്ടറിൽ 160 രൂപ കൂടി അടയ്ക്കണം–’’ കോഴിക്കോട് റെയിൽവേ സ്റ്റേഷനിൽ കഴിഞ്ഞ ദിവസം മുഴങ്ങിയ അനൗൺസ്മെന്റ് ആണിത്. പ്ലാറ്റ്ഫോം ടിക്കറ്റിന്റെ നിരക്ക് 10 രൂപയിൽ നിന്ന് 50 ആക്കിയപ്പോഴാണ് ടിക്കറ്റ് കൊടുത്തയാൾ പ്രതിസന്ധിയിലായത്.\nവൈകിട്ട് ആറിന് നിരക്ക് വർധിപ്പിച്ചത് അറിയാതെയാണ്4പ്ലാറ്റ് ഫോം ടിക്കറ്റിന് 40 രൂപ ഈടാക്കിയത്. 200 രൂപയായിരുന്നു ഈടാക്കേണ്ടിയിരുന്നത്. 160 രൂപ ജീവനക്കാരന്റെ പോക്കറ്റിൽ നിന്ന് നൽകേണ്ടി വരും എന്ന നില വന്നപ്പോഴാണ് അനൗൺസ് ചെയ്ത് ടിക്കറ്റ് എടുത്തയാളെ തിരികെ വരുത്തിയത്. ടിക്കറ്റ് എടുത്തയാൾ മാന്യത കാട്ടിയതിനാൽ കൗണ്ടറിൽ വന്ന് ബാക്കി പണം നൽകി. ഇങ്ങനെ ടിക്കറ്റ് കൗണ്ടറിലെ ജീവനക്കാരെ മുഴുവൻ വെട്ടിലാക്കുകയാണ് പാലക്കാട് ഡിവിഷൻ റെയിൽവേ.\nകഴിഞ്ഞ മേയ് ഒന്നിന് പ്ലാറ്റ്ഫോം ടിക്കറ്റ് 50 രൂപയാക്കി വർധിപ്പിച്ചിരുന്നു. ജൂലൈ 31 വരെ വർധന പ്രാബല്യത്തിൽ ഉണ്ടായിരുന്നെങ്കിലും ജൂലൈ ഒന്നിന് പത്തു രൂപയാക്കി കുറച്ചു. വൈകിട്ട് ആറിന് കംപ്യൂട്ടറിലെ മാറ്റം കണ്ടാണ് ജീവനക്കാർ കാര്യം അറിഞ്ഞത്. ജൂലൈ അഞ്ചിന് ഇതു വീണ്ടും 50 രൂപയാക്കി. അപ്പോഴും ജീവനക്കാർ കാര്യം അറിഞ്ഞത് സിസ്റ്റത്തിലെ മാറ്റം കണ്ടാണ്. ഓഗസ്റ്റ് ഒന്നിന് ഇതു വീണ്ടും പത്തു രൂപയാക്കി കുറച്ചു. ഓഗസ്റ്റ്5ആയപ്പോൾ കൂട്ടി 50 ആക്കി.\nനിലവിൽ ഒക്ടോബർ 31 വരെ വർധന പ്രാബല്യത്തിൽ ഉണ്ടെങ്കിലും സിസ്റ്റത്തിൽ കണ്ണ് നട്ടിരിക്കേണ്ട ഗതികേടിലാണ് കൗണ്ടറിലെ ജീവനക്കാർ. എപ്പോഴാണ് ഈ നിരക്ക് വീണ്ടും പത്തു രൂപയാക്കി കുറയ്ക്കുന്നത് എന്ന് പിടിയില്ല. 50 രൂപയുടെ പ്ലാറ്റ്ഫോം ടിക്കറ്റ് എടുക്കുന്നതിലും ലാഭം യാത്രാ ടിക്കറ്റ് എടുക്കുകയാണ് എന്ന് യാത്രക്കാർ പറയുന്നു. 50 കിലോമീറ്റർ വരെ സഞ്ചരിക്കാൻ 30 രൂപയുടെ ടിക്കറ്റ് എടുത്താൽ മതി. കോഴിക്കോട് നിന്ന് ഫറോക്കിലേക്കോ കൊയിലാണ്ടിയിലേക്കോ മെമു ടിക്കറ്റ് എടുക്കുകയാണ് ലാഭമെന്ന് ജീവനക്കാരും സമ്മതിക്കുന്നുണ്ട്.\nസാനിറ്റൈസർ നിറയ്ക്കാവുന്ന പേന, ചൂടാറാ വെള്ളക്കുപ്പി: കോവിഡ് കാലത്ത് പള്ളിക്കൂടം തുറക്കുമ്പോൾ


കെ എം മാണിയുടെ അരോഗ്യനില തൃപ്തികരമെന്ന് മെഡിക്കൽ ബുള്ളറ്റിൻ; മുഖ്യമന്ത്രി സന്ദർശിച്ചു\n8 April 2019 11:34 AM GMT\nമുന് മന്ത്രിയും കേരള കോണ്‍ഗ്രസ്(എം) ചെയര്‍മാനുമായ കെ എം മാണിയെ ശ്വാസകോശ രോഗത്തെത്തുടർന്ന് കൊച്ചിയിലെ സ്വകാര്യ ആശുപത്രിയിൽ പ്രവേശിപ്പിച്ചു. അരോഗ്യ നില ഗുരുതരമാണെന്നാണ് റിപ്പോർട്ട്. ശ്വാസകോശത്തില് അണുബാധയെ തുടർന്നാണ് അദ്ദേഹത്തെ കൊച്ചിയിലെ ലേക് ഷോർ ആശുപത്രിയിൽ പ്രവേശിപ്പിച്ചത്. എന്നാൽ നിലവിൽ ആശങ്കപ്പെടേണ്ട സാഹചര്യമില്ലെന്ന് ആശുപത്രി അധികൃതർ പുറത്തിറക്കിയ മെഡിക്കൽ ബുള്ളറ്റിൻ വ്യക്തമാക്കുന്നു.\nമാണിയുടെ രക്തസമ്മർദവും നാഡിമിടിപ്പും സാധാരണ നിലയിലാണെന്നാണ് മെഡിക്കൽ ബുള്ളറ്റിൻ വ്യക്തമാക്കുന്നത്. എന്നാൽ ദീർഘകാലമായി ആസ്മക്ക് ചികിത്സയിലായിരുന്നു അദ്ദേഹത്തിന് ശ്വാസകേശത്തിൽ അണുബാധയുണ്ട്. രക്തത്തില് ഓക്സിജന്റെ അളവ് കുറവാണ്. വൃക്കകളുടെ പ്രവര്‍ത്തനം ക്രമീകരിക്കാന് ഡയാലിസിസ് നല്‍കുന്നുണ്ട്. രാത്രി വെന്റിലേറ്റര് സഹായം നല്‍കും. മരുന്നുകളോട് നല്ല രീതിയില് പ്രതികരിക്കുന്നുണ്ട്. അദ്ദേഹം വേഗം സുഖംപ്രാപിക്കുമെന്നാണ് പ്രതീക്ഷയെന്നും വി.പി.എസ് ലേക്‌ഷോര് ആശുപത്രി ചീഫ് ഓഫ് ഹോസ്പിറ്റല് സ്റ്റാഫ് ഡോ.മോഹന് മാത്യു പ്രതികരിച്ചതായി മനോരമ റിപ്പോർട്ട് ചെയ്യുന്നു.\nഎന്നാൽ ആശുപത്രിയിലെ ശ്വാസകോശ വിദഗ്ദനായ ഡോ. ഹരിലക്ഷമണന്റെ നേതൃത്വത്തിൽ അദ്ദേഹത്തിന്റെ ആരോഗ്യനില നിരീക്ഷിച്ച വരികയാണെന്ന് മെഡിക്കൽ ബുള്ളറ്റിൻ പറയുന്നു. അണുബാധയുണ്ടാകാതിരിക്കാൻ സന്ദർശകർക്ക് നിയന്ത്രണമുണ്ട്. അദ്ദേഹത്തിന്റെ മകളും അടുത്ത ബന്ധുക്കളും ഇപ്പോൾ ആശുപത്രിയിലുണ്ട്.\nആരോഗ്യ പ്രശ്നങ്ങളെ തുടർന്ന് യുഡിഎഫിന്റെ പ്രചരണ പരിപാടികളിൽ നിന്നുള്‍പ്പെടെ വിട്ടു നിൽക്കുകയായിരുന്നു അദ്ദേഹം. അതേസമയം, ആശുപത്രിയിൽ കഴിയുന്ന കെ എം മാണി എംഎൽഎയെ മുഖ്യമന്ത്രി സന്ദർശിച്ചു. ഇന്ന് ഉച്ചയോടെ ആശുപത്രിയിലെത്തിയ അദ്ദേഹം ഡോക്ടർമാരുമായും ബന്ധുക്കളുമായും കുടിക്കാഴ്ച നടത്തി.\nനിരവധി തവണ സംസ്ഥാനത്ത് ധനമന്ത്രിസ്ഥാനം വഹിച്ചിട്ടുള്ള കെ.എം.മാണിക്കാണ് ഏറ്റവുമധികം തവണ ബജറ്റ് അവതരിപ്പിച്ച ധനമന്ത്രി എന്ന റെക്കോർഡുള്ളത്. 12 തവണയാണ് അദ്ദേഹം സംസ്ഥാന ബജറ്റ് അവതരിപ്പിച്ചിട്ടുള്ളത്. പാലാ നിയോജകമണ്ഡലത്തെ പ്രതിനിധീകരിക്കുന്ന അദ്ദേഹം നിയമ സഭാ സാമാജികനായി 50 വർഷം പിന്നിട്ട വ്യക്തികൂടിയാണ്. കർഷകദമ്പതികളായിരുന്ന തൊമ്മൻ മാണിയുടെയും ഏലിയാമ്മയുടേയും മകനായി കോട്ടയം ജില്ല മീനച്ചിൽ മരങ്ങാട്ടുപള്ളിയിലായിരുന്നു കെ എം മാണിയുടെ ജനനം. തൃശ്ശിനാപ്പള്ളി സെന്റ് ജോസഫ്‌സ് കോളജ്, മദ്രാസ് ലോ കോളജിൽ എന്നിവിടങ്ങിൽ പഠനം പൂർത്തിയാക്കിയ അദ്ദേഹം അഭിഭാഷകൻ കൂടിയാണ്.\nകോൺഗ്രസ് പ്രവർത്തനായി രാഷ്ട്രീയ പ്രവർത്തനം ആരംഭിച്ച കെ എം മാണി 1959 ൽ കെപിസിസി അംഗമായിരുന്നു. 1964 മുതൽ കേരള കോൺഗ്രസ്സിന്റെ ഭാഗമായ അദ്ദേഹം 1975 ലെ അച്ചുതമേനോൻ മന്ത്രിസഭയിലാണ് ആദ്യമായി മന്ത്രി സ്ഥാനം വഹിക്കുന്നു. കഴിഞ്ഞ യുഡിഎഫ് സർക്കാറിന്റെ കാലത്ത് ഉയർന്ന ബാർ കോഴക്കേസ് കെ എം മാണിയുടെ രാഷ്ട്രീയ ജീവിതത്തിൽ കരിനിഴൽ വീഴ്ത്തി. 2015 നവംബർ 10 ന് അഴിമതി ആരോപണത്തെത്തുടർന്ന് അദ്ദേഹം മന്ത്രിസ്ഥാനം രാജി വെച്ചു.\ncm pinarayi vijayan KM Mani medical bulletin


തെരഞ്ഞെടുപ്പില് മത്സരിക്കാനില്ലെന്ന് രജനികാന്ത് :: Janmabhumi Daily\nSunday 17 February 2019 3:06 pm IST\nചെന്നൈ : ലോക്‌സഭാ തെരഞ്ഞെടുപ്പില് മത്സരിക്കാനില്ലെന്ന് രജനികാന്ത്. അദ്ദേഹത്തിന്റെ പാര്‍ട്ടിയായ മക്കള് മണ്ട്രം മറ്റ് ഒരു പാര്‍ട്ടിയേയും പിന്തുണയ്ക്കാനുമില്ലെന്നും അദ്ദേഹം അറിയിച്ചു.\nലോക്‌സഭാ തെരഞ്ഞെടുപ്പ് പ്രചാരണത്തിന് തന്റെ ചിത്രമോ പാര്‍ട്ടിയുടെ ലോഗോയോ രജനി ഫാന് ക്ലബ്ബിന്റെ ലോഗോയോ പ്രചാരണത്തിന് ഉപയോഗിക്കാന് പാടില്ലെന്നും രജനികാന്ത് അറിയിച്ചു. തെരഞ്ഞെടുപ്പില് സ്റ്റൈല് മന്നന് ഏത് പാര്‍ട്ടിയെ പിന്തുണയ്ക്കുമെന്ന് നിരവധി ചോദ്യങ്ങള് അടുത്തിടെ ഉയര്‍ന്നിരുന്നു. അതിനെല്ലാം വിരാമമിട്ടുകൊണ്ടാണ് ഈ പ്രസ്താവന പുറത്തുവന്നിരിക്കുന്നത്.\nഅതേസമയം ജലക്ഷാമമം ആണ് തമിഴ്‌നാട് നിലവില് നേരിടുന്ന വലിയ പ്രശ്‌നം. ലോക്‌സഭാ തെരഞ്ഞെടുപ്പില് ഇത് പരിഹരിക്കുമെന്ന് ഉറപ്പ് നല്‍കുന്നവര്‍ക്ക് താന് വോട്ട് ചെയ്യുമെന്നും അദ്ദേഹം അറിയിച്ചു.\nതെരഞ്ഞെടുപ്പില് മത്സരിക്കാനില്ലെന്ന് ബാലകൃഷ്ണ പിള്ള\nതെരഞ്ഞെടുപ്പില് മത്സരിക്കാനില്ലെന്ന് മന്ത്രി സി.എന്. ബാലകൃഷ്ണന്\nമത്സരിക്കാനില്ലെന്ന് കെ.പി.എ.സി ലളിത\nമോദി വ്യക്തിപ്രഭാവമുള്ള നേതാവ്: രജനികാന്ത്\nപടയൊരുക്കത്തിന് തയ്യാറായി രജനികാന്ത്


മോദിയുടെ പ്രിയപ്പെട്ട 'കുട്ടി' കേരളത്തില് നിന്നുള്ള മുസ്ലീം മന്ത്രിയാകുമോ? അത് തല്‍ക്കാലം സസ്പെന്‍സ് - Azhimukham\nമോദിയുടെ പ്രിയപ്പെട്ട ‘കുട്ടി’ കേരളത്തില് നിന്നുള്ള മുസ്ലീം മന്ത്രിയാകുമോ? അത് തല്‍ക്കാലം സസ്പെന്‍സ്\nബി ജെ പി ലേബലിൽ അത്ര എളുപ്പത്തിലൊന്നും കേരളത്തിൽ നിന്നും ജയിച്ചു കയറാമെന്നു കരുതാൻ മാത്രം ബുദ്ധിശൂന്യനല്ല അബ്ദുള്ളക്കുട്ടി\nJun 25 2019 08:49 AM\nഅനന്തകാലം കാത്തിരിക്കാനൊന്നും അബ്ദുള്ളക്കുട്ടിയെ കിട്ടില്ല. അതിന് അരുവാൻപള്ളി പുതിയപുരയിൽ അബ്ദുള്ളക്കുട്ടി എന്ന എ പി അബ്ദുള്ളക്കുട്ടി രണ്ടാമതൊന്നു കൂടി ജനിക്കണം. അല്ലെങ്കിൽ തന്നെ എത്രകാലം എന്ന് കരുതിയാ കാത്തിരിക്കുക? ഉള്ളിലുള്ള പ്രിയം പരസ്യമാക്കിയതിന്റെ പേരിൽ കുടുംബത്തിൽ നിന്നും പുറത്താക്കപ്പെട്ടിട്ട് മാസം ഒന്നാകാനായില്ലേ. പ്രിയനോ അയാളുടെ ആൾക്കാരോ ഇങ്ങോട്ടു വന്നു ക്ഷണിച്ചു കൂട്ടികൊണ്ടുപോയില്ലെങ്കിൽ നേരെ അങ്ങോട്ട് കയറി ചെല്ലുന്നതാണല്ലോ ബുദ്ധി. അങ്ങനെ രണ്ടും കൽപ്പിച്ചാണ് അബ്ദുള്ളക്കുട്ടി ഡൽഹിയിലെത്തി പ്രധാനമന്ത്രി നരേന്ദ്ര മോദിയെ നേരിട്ട് കണ്ടത്.\nതാൻ മനസ്സിൽ പൂവിട്ടു പൂജിക്കുന്ന വികസന നായകൻ നരേന്ദ്ര ദാമോദർദാസ് മോദി എന്ന മോദിജി ഇക്കഴിഞ്ഞ ലോക്സഭ തിരെഞ്ഞെടുപ്പിൽ നേടിയ മിന്നുന്ന വിജയത്തിന് അദ്ദേഹത്തെ നേരിൽ കണ്ടു അനുമോദിക്കാനാണത്രെ അബ്ദുള്ളക്കുട്ടി ഡൽഹിയിലെത്തിയത്. ഈ മാസം 21നു ദുബായിൽ ലോക യോഗ ദിനത്തോട് അനുബന്ധിച്ചു സംഘടിപ്പിക്കപ്പെട്ട പരിപാടിയിൽ പങ്കെടുത്ത ശേഷമായിരുന്നു കുട്ടി ഡൽഹിയിൽ പറന്നിറങ്ങിയത്. ‘കുട്ടി ഭായ് ആവോ’ എന്ന അഭിസംബോധനയോടെ ഊഷ്മളമായാണ് മോദിജി വരവേറ്റതെന്നാണ് കുട്ടിയുടെ ഭാഷ്യം.\nകൂടിക്കാഴ്ചയിൽ ഒരു കാര്യം കൂടി അബ്ദുള്ളക്കുട്ടിക്കു മനസ്സിലായി. ഇന്ത്യയിലെ മുസ്ലിം ജനസാമാന്യം മോദിജിയെ എത്രകണ്ട് തെറ്റിദ്ധരിച്ചിരിക്കുന്നുവെന്നും അത് അദ്ദേഹത്തെ എന്തുമാത്രം വേദനിപ്പിക്കുന്നുണ്ടെന്നതുമാണത്. തെറ്റിദ്ധാരണ അകറ്റാൻ വേണ്ടി മോദിജി എന്തൊക്കെ ത്യാഗങ്ങൾ സഹിക്കുന്നുണ്ടെന്നും അബ്ദുള്ളക്കുട്ടി അദ്ദേഹത്തിന്റെ മുഖദാവിൽ നിന്നും കേട്ട് മനസ്സിലാക്കുകയും ചെയ്തു. രാജ്യത്തു ആറുകോടി ദരിദ്ര കുടുംബങ്ങൾക്ക് സൗജന്യ പാചക വാതക ഗ്യാസ് കണക്ഷൻ അനുവദിച്ചപ്പോൾ അതിൽ ആദ്യത്തേത് പദ്ധതി ഉത്ഘാടനം ചെയ്ത വെങ്കയ്യ നായിഡു ഒരു മുസ്ലിം കുടുംബത്തിനാണത്രെ നൽകിയത്. ഇത്രയും മഹാമനസ്കനായ ഒരു പ്രധാനമന്ത്രിയെയല്ലേ കടുത്ത മുസ്ലിം വിരോധിയായി ആളുകൾ ചിത്രീകരിക്കുന്നതെന്ന് പരസ്യമായി ചോദിച്ചില്ലെങ്കിലും അങ്ങനെയൊരു ചോദ്യം കൂടിക്കാഴ്ചക്ക് ശേഷം മാധ്യമ പ്രവർത്തകരോട് സംസാരിക്കവെ അബ്ദുള്ളക്കുട്ടിയുടെ ചുണ്ടിൽ തത്തിക്കളിക്കുന്നുണ്ടായിരുന്നു.\nഎന്തായാലും കൂടിക്കാഴ്ച വെറുതെ ആയില്ല. ഉടനെ ബി ജെ പി യിൽ ചേരണമെന്നും, അമിത് ഷായെ പോയി കാണാനും മോദി ഉപദേശിച്ചു. പോയി, കണ്ടു. അദ്ദേഹവും ഉടനെ ബി ജെ പി യിൽ ചേരാൻ കുട്ടിയോട് ആവശ്യപ്പെട്ടത്രെ. എല്ലാ കാര്യങ്ങളും താൻ കേരള നേതാക്കളുമായി സംസാരിച്ചുകൊള്ളാമെന്ന ഉറപ്പും ഷാ നല്കിയത്രെ. എന്തായാലും റൂട്ട് ക്ലിയർ ആയതിന്റെ ത്രില്ലിലാണ് അബ്ദുള്ളക്കുട്ടി. എന്നാലും ബി ജെ പി പ്രവേശനം എന്ന് എപ്പോൾ എന്ന് തീർത്തു പറയാൻ കുട്ടി ഒരുക്കമല്ല. ഇത് ബി ജെ പി കേരള നേതാക്കളിൽ നിന്നും പാര ഭയന്നിട്ടാവണമെന്നില്ല സി പി എമ്മിന്റെ മുൻ എം പി യും കോൺഗ്രസിന്റെ മുൻ എം എൽ എ യുമൊക്കെ ആയിരുന്ന താൻ രണ്ടും കൽപ്പിച്ചു ബി ജെ പി യിലേക്ക് എടുത്തുചാടുമ്പോൾ എന്ത് കിട്ടും എന്നറിയാനുള്ള കാത്തിരിപ്പാകാനാണ് കൂടുതൽ സാധ്യത. ഈ അടവ് പയറ്റിയാണ് കുട്ടി കോൺഗ്രസിൽ എത്തിയത്. ജീവന് ഭീഷണി എന്നൊക്കെ പറഞ്ഞു തന്നെ പറ്റിച്ചാണ് കുട്ടി നിയമസഭ സീറ്റു തരപ്പെടുത്തിയതെന്നു മോദി സ്തുതിയുടെ പേരിൽ 2009 ൽ സി പി എമ്മിൽ നിന്നും പുറത്താക്കപ്പെട്ട കുട്ടിയെ അങ്ങോട്ട് ചെന്ന് ഇരുകൈയ്യും നീട്ടി സ്വീകരിച്ച കെ സുധാകരൻ തന്നെ പറഞ്ഞിട്ടുണ്ട്.\nബി ജെ പി ലേബലിൽ അത്ര എളുപ്പത്തിലൊന്നും കേരളത്തിൽ നിന്നും ജയിച്ചു കയറാമെന്നു കരുതാൻ മാത്രം ബുദ്ധിശൂന്യനല്ല അബ്ദുള്ളക്കുട്ടി. മോദി സ്തുതിയുടെ പേരിൽ ആദ്യം സി പി എമ്മിൽ നിന്നും പുറത്താക്കപ്പെട്ടപ്പോൾ ഒപ്പം നിന്ന മത ന്യൂനപക്ഷം അതേ കാരണത്തിന്റെ പേരിൽ കോൺഗ്രസിൽ നിന്നും പുറത്താക്കപ്പെട്ട തന്നെ തുണക്കില്ലെന്നു കുട്ടിക്ക് നന്നായിട്ടറിയാം. അപ്പോൾ പിന്നെ ബി ജെ പി യിൽ ചേരുമ്പോൾ രാജ്യസഭയിൽ അംഗത്വവും അധികം വൈകാതെ തന്നെ ഒരു സഹമന്ത്രി സ്ഥാനവും കുട്ടി കാംഷിക്കുന്നുണ്ടെന്നാണ് അയാളെ അടുത്തറിയുന്നവർ പറയുന്നത്. അതുകൊണ്ടതാണത്രേ ബി ജെ പി പ്രവേശം എപ്പോൾ എന്ന് വ്യക്തമാക്കാൻ മടിക്കുന്നതും. മോദിക്കും അമിത്ഷാക്കും കേരളം പിടിക്കണമെന്ന വാശി ചില്ലറയൊന്നുമല്ല. കേരളത്തിൽ നിന്നും ഒരു മുസ്ലിം മന്ത്രി ഉണ്ടായാൽ കാര്യങ്ങൾ എളുപ്പമാകും എന്നൊരു ചിന്ത അവരുടെ തലയിലുദിച്ചാൽ കുട്ടിയുടെ സ്വപ്നം വൈകാതെ പൂവണിയും. ഇല്ലെങ്കിൽ കര്‍ണ്ണാടകത്തിലോ മറ്റോ പോയി ഭാഗ്യം പരീക്ഷിക്കേണ്ടിവരും. എന്തായാലും തനിക്കു രാഷ്ട്രീയമല്ലാതെ മറ്റു തൊഴിലൊന്നും അറിയില്ലെന്ന് പറയുന്ന കുട്ടിയുടെ തലവര എന്തെന്ന് കാത്തിരുന്നു കാണുക തന്നെ.\nഫ്രാന്‍സില് കലാപത്തിന് അയവില്ല, തല്‍ക്കാലം അടിയന്തരാവസ്ഥയില്ലെന്ന് ഗവണ്‍മെന്റ്; പ്രധാനമന്ത്രി പ്രതിഷേധക്കാരുമായി ചര്‍ച്ച നടത്തും\nരാജു നാരായണ സ്വാമിയെ പിരിച്ചുവിടില്ല, തല്‍ക്കാലം നടപടി വേണ്ടെന്ന് മുഖ്യമന്ത്രി; ചീഫ് സെക്രട്ടറി അധ്യക്ഷനായ കമ്മിറ്റിയുടെ ശുപാര്‍ശ മടക്കി


താളുകള് മറിയുമ്പോള്...: ഭിക്ഷാംദേഹി\nഅതെ ഒടുവില്, നമ്മളെ സ്നേഹിക്കാന് ആരുമില്ല എന്ന് തിരിച്ചറിയുമ്പോള്\nനിവര്‍ത്തിയില്ലാതെ നമ്മള് തന്നെ നമ്മളെ സ്നേഹിക്കാന് തുടങ്ങും..\nമറ്റുള്ളവരുടെ മുന്നില് പിച്ചപാത്രവുമായി സ്നേഹത്തിനും സഹതാപത്തിനും കാത്തു നിന്ന് മടുത്ത് ഒടുവില് തളരുമ്പോള് താഴെ ഇരിക്കും..\nപിന്നെ പതിയെ സ്വന്തം പ്രതിരൂപത്തെ നോക്കും!\nവലിയ കുറവൊന്നും ഇല്ല. സ്നേഹത്തിന്റെ അഭാവം മാത്രം!\nഒരിച്ചിരി സഹതാപം സ്നേഹം വാത്സല്യം മാപ്പ്, സ്തുതി ഒക്കെ നമുക്ക് നമ്മള് തന്നെ കൊടുത്തു നോക്കുക.. സ്വീകരിക്കും.\nഅതല്ല, മറ്റുള്ളവരെകൊണ്ട് സ്നേഹിപ്പിച്ചേ അടങ്ങൂ എന്ന വാശി ആണെങ്കില് ഓര്‍ക്കുക\nസ്നേഹം അങ്ങോട്ട് കൊടുക്കാതെ തിരിച്ച് കിട്ടില്ല .\nഅതുകൊണ്ട് ആദ്യം എല്ലാവരോടും ക്ഷമിക്കാനും പൊറുക്കാനും പരിശ്രമിക്കുക.\nപിന്നീട് സഹതപിക്കാന് പഠിക്കുക.. അപ്പോള് സ്നേഹത്തിന്റെ വഴികള് പതിയെ തുറക്കപ്പെടും..\nഇത്രയേ ഉള്ളൂ ജീവിതം!\nPosted by ആത്മ at 10:06 AM